

► ΣΤΙΣ ΠΡΟΤΑΣΕΙΣ ΤΩΝ ΕΚΒΙΑΣΤΩΝ ΕΕ-ΔΝΤ 

► ΣΕ ΟΠΟΙΑΔΗΠΟΤΕ ΣΥΜΦΩΝΙΑ & ΝΕΑ ΜΕΤΡΑ 

► ΣΕ ΜΝΗΜΟΝΙΑ, ΧΡΕΟΣ, ΕΕ & ΕΥΡΩ 





ΕΡΤ 

Συνέντευξη του 
Γ. Κασιμάτη - 
(ΠΟΣΠΕΡΤ) 

σελ.5 


Διατλαντική 

Συμφωνία 
Μαύρη δικτατορία 
των «Αγορών» 

σελ. 10 

Εκλογές Τουρκία 

Πλήγμα στην ισχύ 
του Ερντογάν 

σελ. 12 


Ιστορία 

70 χρόνια από το 
θάνατο του Α. 
Βελουχιώτη 

σελ. 15 


13ο Αντικαπιταλιστικό Οαιηρίη^: 25/7-2/8, Καστροσυκιά Πρέβεζας 


Από τις 25 Ιουλίου έως τις 2 Αυγούστου, 
η Ο.Κ.Δ.Ε., η Αντεπίθεση των Εργαζομέ¬ 
νων, η Μαθητική Αντεπίθεση και η Σοσι¬ 
αλιστική Σπουδαστική Πάλη οργανώνουν 
για 13η συνεχόμενη χρονιά το Αντικαπι- 
ταλιστικό εαηιρίη§ στο εαπιρίη§ «ΑΣΤΕ¬ 
ΡΙΑΣ» στην Καστροσυκιά Πρέβεζας. 

Η παραλία της Καστροσυκιάς βρέχεται 
από τα καταγάλανα νερά του Ιονίου και 
έχει έντονο το πράσινο στοιχείο με δέντρα 
σχεδόν μέχρι τη θάλασσα. Σε κοντινή 
απόσταση βρίσκονται η αρχαία Νικόπολη, 
το Νεκρομαντείο, οι πηγές του Αχέροντα 
και η γραφική Πάργα. 

Το κόστος είναι 90€ για φοιτητές, μαθη¬ 
τές και άνεργους και 105€ για τους υπό¬ 
λοιπους και σ’ αυτό περιλαμβάνονται: 8 
διανυκτερεύσεις (με δική σας σκηνή) και 8 
γεύματα στο εστιατόριο του οαηιρίη§. 

Για όσους θέλουν να μείνουν λιγότερες 
μέρες, το κόστος είναι 12 & 14€ ημερησί- 
ως. Επίσης για όσους το επιθυμούν διατί¬ 
θενται και οικονομικά δωμάτια εντός του 
εαηιρίη§. Για την μετακίνηση σας μπορείτε 
να επικοινωνήσετε μαζί μας μέχρι τις 20 
Ιουλίου. Διαφορετικά υπάρχει πρόσβαση 


με ΚΤΕΛ μέσω Πρέβεζας ή Ηγουμενίτσας. 

Πρόγραμμα συζητήσεων 
Τα Ιουλιανά του 1965. Οικονομικό, κοι¬ 
νωνικό, πολιτικό πλαίσιο. Τα γεγονότα 
και η μαζική έκρηξη. Ο προδοτικός ρόλος 
των ρεφορμιστών ΕΔΑ/ΚΚΕ. Η «άκρα 
αριστερά». Συμμετοχή και ρόλος των επα¬ 
ναστατών τροτσκιστών. 

Η ελληνική λογοτεχνία μετεμφυλιακά 
(1949-67). Η εποχή και οι τάσεις της. Ση¬ 
μαντικά έργα και συγγραφείς. 

20 χρόνια από τον θάνατό του Ερνέστ 
Μαντέλ. Το έργο του και η κληρονομιά 
στις νέες γενιές αγωνιστών. 

Κυβέρνηση ΣΥΡΙΖΑ και « συμφωνία 
με τους εταίρους»: το κίνημα σε σταυρο¬ 
δρόμι. Οι πολιτικές εξελίξεις. Που οδη¬ 
γούν οι διαρκείς υποχωρήσεις της κυβέρ¬ 
νησης; Οι εκβιασμοί των ιμπεριαλιστών, 
της Ευρωζώνης/Ε.Ε. και των «αγορών». Η 
όξυνση της κρίσης. Η κατάσταση του ερ¬ 
γατικού κινήματος και τα καθήκοντά των 
αγωνιστών. 

Όπως κάθε χρόνο θα διοργανωθούν 
εργαστήρια εργαζομένων, φοιτητών, μα¬ 


θητών και εκπαιδευτικών για τον σχεδι- 
ασμό της παρέμβασης στους διάφορους 
κοινωνικούς χώρους. 

Μαζί μας θα βρίσκονται αγωνίστριες 
και αγωνιστές από χώρες του εξωτερικού 
που θα κάνουν παρουσιάσεις για την κα¬ 
τάσταση στις χώρες τους και τις εμπειρίες 
από τα κινήματα εκεί. 

Εκτός από τις συζητήσεις, πλούσιο 
θα είναι και το ψυχαγωγικό μέρος του 
εαηιρίη§, με Ηνε μουσικές βραδιές, προ¬ 
βολές ταινιών, ρατΐγ, αθλητικές δραστη¬ 
ριότητες, εκδρομές, παιχνίδια κ.α. Για τα 
παιδιά θα γίνουν ξεχωριστές προβολές 
παιδικών ταινιών και θα λειτουργεί παι¬ 
δότοπος για τη δημιουργική απασχόληση 
τους. Ακόμα στο χώρο του εαηιρίη§ θα 
λειτουργεί βιβλιοπωλείο με πλούσια συλ¬ 
λογή βιβλίων πολιτικού και λογοτεχνικού 
περιεχομένου. 

Επικοινωνία: 6Γ§αίί1άρα1ί@ο1τά6.§Γ 
Αθήνα: Αγ. Κωνσταντίνου 57, 

ΤΚ10437, τηλ 2105247227,6984697263 
Θεσσαλονίκη: Κλεισούρας 4, ΤΚ 54631, 
τηλ 2310-237938,6973344215 

Να οργανώσουμε την αντίσταση 

Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του κεφα¬ 
λαίου στα κοινωνικά και πολιτικά δικαιώματα, στις ατομικές ελευ¬ 
θερίες και την ποιότητα ζωής. Με την ιδιωτικοποίηση των δημό¬ 
σιων υπηρεσιών και των κοινωνικών αγαθών, την εμπορευματο- 
ποίηση/διάλυση των συστημάτων υγείας, παιδείας και κοινωνι¬ 
κής ασφάλισης. Τις φαραωνικές ανισότητες με τον ανεξέλεγκτο 
πλουτισμό μιας δράκας καπιταλιστών και χρυσοδάκτυλων της 
αγοράς χάρη στην υπερεκμετάλλευση και καταπίεση της εργασί¬ 
ας, στην λεηλασία της δημόσιας περιουσίας και των λαϊκών απο¬ 
ταμιεύσεων. Την καταπάτηση της ανθρώπινης αξιοπρέπειας, τον 
εκφυλισμό των ηθικών, πνευματικών και πολιτιστικών αξιών και 
συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον νε¬ 
οφιλελευθερισμό, την εκμετάλλευση, την καταστολή, την κατα¬ 
στροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσου¬ 
με το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγά¬ 
λες επιλογές -ενέργεια, βιομηχανία, διατροφή, περιβάλλον, πο¬ 
λιτισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές αξί¬ 
ες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. 
Να στρατευτούμε στον αγώνα για να υπερασπιστούμε την εργα¬ 
σία, το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές των 
αστικών κομμάτων (Ν.Δ., ΠΑΣΟΚ) και του καπιταλισμού/ιμπε- 
ριαλισμού. Να παλέψουμε για την ενότητα του κινήματος μέσα 
στους αγώνες στη βάση της ταξικής ανεξαρτησίας. Να δημιουρ¬ 
γήσουμε και να στηρίξουμε συσπειρώσεις αντίστασης και επι¬ 
τροπές αγώνα σε κάθε σωματείο, σύλλογο, τόπο δουλειάς, σχο¬ 
λείο, σχολή, γειτονιά και κοινότητα. Να οικοδομήσουμε μια ισχυ¬ 
ρή αντικαπιταλιστική δύναμη μέσα στο εργατικό/συνδικαλιστι- 
κό κίνημα και τα κοινωνικά κινήματα. Να χτίσουμε την δική μας 
μαζική εργατική, επαναστατική οργάνωση, πραγματικό εργαλείο 
στην πάλη μας για την σωτηρία από τους νεοφιλελεύθερους κα¬ 
πιταλιστές και ιμπεριαλιστές. Να στρατευτούμε στην υπόθεση 
της Ο.Κ.Δ.Ε. και του επαναστατικού μαρξισμού, στην οικοδόμη¬ 
ση του παγκόσμιου κόμματος της σοσιαλιστικής επανάστασης, 
την 4 η Διεθνή. 


2 Εργατική Πάλη 


Ιούλιος-Αύγουστος 2015 


Κυκλοφορεί από τις εκδόσεις ΕΡΓΑΤΙΚΗ ΠΑΛΗ 



0 ελληνικός τροτσκισμός 
ΕΝΑ ΧΡΟΝΙΚΟ 1923-1946 


Δημητρης Καιοβριδο*; 
Δημ ητρη ς Λ ι βιεράτος 
Κώπαΐ Παίιούίκης 


Ο εΑΑτ/νικικ τρατσκισμός 

Ενα χρονικό 1 923ζ1946 

Συγγραφείς: Δημήτρης Κατσορίδας - 
Δημήτρης Λιβιεράτος - Κώστας Παλούκης 

Χρονολογία έκδοσης: Μάιος 2015 
Σελίδες: 142 
Τιμή: 5 ευρώ 


Η ιστορία των πολιτικών οργανώσεων με 
κομμουνιστική, σοσιαλιστική ή εργατική ανα¬ 
φορά γύρω ή σε αντίθεση με το ΣΕΚΕ-ΚΚΕ 
ξεκινάει από πολύ νωρίς, ήδη από το 1918. Οι 
διαφωνίες σχετικά με την πολιτική γραμμή που 
θα έπρεπε να ακολουθήσει το νεοσύστατο κόμ¬ 
μα από τη μια και οι διαφορετικές προσεγγίσεις 
της ελληνικής κοινωνίας από την άλλη δημι¬ 
ούργησαν τριβές που παρήγαγαν διαγραφές 
και διασπάσεις. Θα είχε ιδιαίτερο ενδιαφέρον 
να εξετασθούν στο σύνολό τους όλες αυτές οι 
οργανώσεις, η δράση τους, οι απόψεις τους, οι 
διαφωνίες τους και ο ρόλος τους στην Ελλάδα 
του Μεσοπολέμου. 

Η παρούσα συλλογική εργασία στρέφει την 
προσοχή της σ” ένα ρεύμα που εμφανίστηκε στο 
εσωτερικό του ΣΕΚΕ-ΚΚΕ, εξοστρακίστηκε από 
αυτό και στη συνέχεια θέλησε να αποτελέσει το 


αντίπαλο δέος του. Είναι η ελληνική Αριστερή 
Αντιπολίτευση μέσα από την οποία γεννήθηκε 
ένα ιδιαίτερο πολιτικό και ιδεολογικό ρεύμα, το 
τροτσκιστικό, που στα διαμορφωτικά για την 
Αριστερά χρόνια του Μεσοπολέμου επεδίωξε, 
και μάλιστα με αξιώσεις, να γίνει η ηγεμονική 
αριστερή πολιτική δύναμη. Για πλείστους λό¬ 
γους, που παρουσιάζονται συνοπτικά στις σελί¬ 
δες αυτού του βιβλίου, δεν τα κατάφερε. Όμως, 
συνέχισε και συνεχίζει να υπάρχει και να δρα ως 
ένας σημαντικός πόλος της Αριστερός στην Ελ¬ 
λάδα και διεθνώς. 

Οι εκδόσεις «Εργατική Πάλη» επανεκδίδουν 
αυτό το σημαντικό βιβλίο που έχει εξαντληθεί. 
Ευχαριστούμε τους συγγραφείς Δημήτρη Κα- 
τσορίδα, Δημήτρη Λιβιεράτο και Κώστα Παλού- 
κη καθώς και τις εκδόσεις «Φιλίστωρ» για την 
άδεια που μας έδωσαν για αυτήν την έκδοση. 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

ΚοΕάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 


/2& Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ίσκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-ιηαί11 €τξ&ύ\άρ&Ιϊ@ο\αά€.ξτ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.θ1«ΐ€.£Γ, €-Π1£ΐΐ1: €Γ§αΙΐΚΐρα1ΐ@θΚ(ΐ€.§Γ 

Η άΠΟΨή ΜΑΣ 


Εργατική Πάλη 3 


Λύσσαξαν 
οι μνπαονιπκοί! 


Μ όλις ανακοινώθηκε το 
Σάββατο 27/6 η πρόθεση 
της κυβέρνησης να πάει 
για δημοψήφισμα στις 5 
Ιούλη για την πρόταση των δανειστών/ 
τοκογλύφων, σύσσωμο το μνημονιακό 
μπλοκ, οι καπιταλιστές-μαυραγορίτες, 
οι δοσίλογοι ΝΔ, ΠΑΣΟΚ και Ποτάμι, 
τα ΜΜΕξαπάτησης και άλλοι αργυρώ¬ 
νητοι αλήτες άρχισαν να ουρλιάζουν, να 
τρομοκρατούν, να συκοφαντούν, να εξα¬ 
πολύουν λάσπη... να δημιουργούν κλίμα 
να τρέξει ο κόσμος στα ΑΤΜ, στα βενζι¬ 
νάδικα, στα σούπερ μάρκετ. Ήξεραν άλ¬ 
λωστε ότι οι προστάτες και καθοδηγητές 
τους στις Βρυξέλλες θα προκαλούσαν 
ολοκληρωτική χρηματοδοτική ασφυξία, 
θα έκλειναν τις τράπεζες κ.λπ. 

Στη συζήτηση της Βουλής, η τρόικα 
εσωτερ ικού Σαμαρ άς- Γεννη ματά- Θεο - 
δωράκης είπαν ότι το δημοψήφισμα είναι 
πραξικόπημα και κάλεσαν το λαό σε συ¬ 
γκεντρώσεις κάθε μέρα και σε κάθε πόλη 
της χώρας. Γι’ αυτούς που τόσα χρόνια 
κυβερνούσαν, ο λαός δεν έχει κανένα 
δικαίωμα να εκφράσει τη γνώμη του, το 
δημοψήφισμα είναι «εκτροπή», «ανευ- 
θυνότητα», «τυχοδιωκτισμός» «βάζει τη 
χώρα σε περιπέτειες»(!), «δεν υπάρχει 
θέμα» όπως βρυχάται ο σαχλοηλίθιος 
καθηγητής Βενιζέλος! Στην ίδια συνε¬ 
δρίαση της βουλής, ο Σαμαράς άδραξε 
την ευκαιρία για να χριστεί ηγέτης της 
τρόικας εσωτερικού, με την κρυφή ελπί¬ 
δα να αναρριχηθεί και πάλι στην εξουσία 
- και κάλεσε Φώφη και Σταύρο σε κοινή 
δράση μαζί με τους Μέρκελ-Σόιμπλε, 
Ολάντ, Γιούνκερ, Ντάισελμπλουμ και 
την παρέα των ακροδεξιών και φασιστών 
της Λιθουανίας, Εσθονίας Φινλανδίας... 
Ουκρανίας κ.λπ. Η Γεν νήματά κάλεσε 
τον Πρόεδρο Παυλόπουλο να μιμηθεί 
τον Γλύξμπουργκ και να προκαλέσει πο¬ 
λιτική κρίση όπως έκανε εκείνος, ακρι¬ 
βώς 50 χρόνια πριν, τον Ιούλη του 1965! 
Ο δε πολύς Σταύρος -που δήλωνε ότι θα 
υπέγραφε οποιαδήποτε συμφωνία- με 
οργίλο ύφος κατήγγειλε τον Τσίπρα και 
τον Καμμένο ότι «αποφάσισαν να ηγη- 
θούν του λόμπι της δραχμής, να βγάλουν 
τη χώρα από την Ευρωπαϊκή Ένωση και 


να... ρίξουν την πατρίδα στον γκρεμό»! 

Αυτοί όμως που έχουν ξεπεράσει κάθε 
όριο προπαγάνδας, συκοφάντησης και 
παραπληροφόρησης είναι τα ΜΜΕξαπά¬ 
τησης και ορισμένοι «δημοσιογράφοι». 
Ο Καμμένος στη Βουλή κατά τη συζήτη¬ 
ση για το δημοψήφισμα αποκάλυψε ότι: 
«25 εκ. ευρώ δόθηκαν τα τελευταία πέ¬ 
ντε χρόνια £ μαύρα 5 σε δημοσιογράφους 
(μέσω του ΚΕΕΛΠΝΟ-Κέντρο Ελέγχου 
και Πρόληψης Νοσημάτων!), είτε απευ¬ 
θείας είτε μέσω οίϊ δΗοιτε εταιρειών, όχι 
για να προπαγανδίζουν βέβαια τη γρίπη 
ή τα εμβόλια, αλλά για να αποτελούν Πι¬ 
στόλια 5 εναντίον εκείνων που πηγαίνουν 
εναντίον της Νέας Τάξης Πραγμάτων και 
των οδηγιών που έδιναν οι δανειστές». 
Δεν χρειάζεται να πούμε ονόματα. Εί¬ 
ναι αυτοί που μέρα νύχτα μιλούν για τις 
ουρές μπροστά ΑΤΜ και 5 χρόνια δεν 
βλέπουν τις ουρές των εκατοντάδων χι¬ 
λιάδων ανέργων... τις ουρές των συναν¬ 
θρώπων μας μπροστά στα σκουπίδια. 

Η σύγκρουση άρχισε 

Τη Δευτέρα, ο Γιούνκερ σε έκτακτη 
συνέντευξη τύπου έσπευσε σαν φτηνός 
προπαγανδιστής και παρεμβαίνοντας 
ωμά στα εσωτερικά της χώρας, σαν να 
είμαστε αποικία, να μας πει τι να ψηφί¬ 
σουμε στο δημοψήφισμα. Ότι η πρόταση 
που έκαναν οι ιμπεριαλιστές της Ε.Ε./Ευ- 
ρωζώνης είναι θαυμάσια, ότι αυτός μαζί 
τον Ντάισελμπλουμ κ.α. αγωνίζονται για 
το καλό μας, σα να μην γνωρίζουμε τη 
βαρβαρότητα της πρότασής τους, σα να 
μη βιώνουμε τα μνημόνια τους που μας 
οδήγησαν στην ανεργία, στη εξαθλίωση, 
στη δηλοποίηση και την υποτέλεια. Και 
κατέληξε ότι πρέπει να ψηφίσουμε ΝΑΙ 
και (για) να μείνουμε στην Ευρώπη, ότι 
το ΟΧΙ οδηγεί σε περιπέτειες κ.λπ. Την 
ίδια ωμή παρέμβαση υπέρ του ΝΑΙ έκα¬ 


ναν και όλη η παρέα των ιμπεριαλιστών 
(Μέρκελ, Ολάντ, Ρέντσι, Γκάμπριελ κ.α.). 

Είναι προφανές ότι κάθε μέρα η σύ¬ 
γκρουση με τους ευρωπαίους ιμπερια¬ 
λιστές της Ε.Ε./Ευρωζώνης (και με την 
ντόπια 5η φάλαγγα) θα γίνεται οξύτερη, 
θα χρησιμοποιήσουν όλα τα μέσα προ- 
κειμένου να νοθεύσουν τη θέληση του 
ελληνικού λαού. Η σύγκρουση που ήταν 
αναμενόμενη και σχεδιάστηκε μεθοδικά 
από πολιτικοοικονομική ελίτ της ΕΕ, θα 
είναι αδυσώπητη και θα ξεπεράσει κατά 
πολύ ό,τι έκαναν ενάντια στο λαό της 
Σκωτίας στο πρόσφατο δημοψήφισμα 
για να αποτρέψουν την ανεξαρτησία της 
από την Μ. Βρετανία Είναι αυτοί που 
μέρα νύχτα μιλούν για τις ουρές μπρο¬ 
στά ΑΤΜ και 5 χρόνια δεν βλέπουν τις 
ουρές των εκατοντάδων χιλιάδων ανέρ¬ 
γων. .. τις ουρές των συνανθρώπων μας 
μπροστά στα σκουπίδια - ή ό,τι έκαναν 
προκειμένου να ματαιώσουν το δημοψή¬ 
φισμα για την ανεξαρτησία της Καταλο- 
νίας - ή την κινδυνολογία και τρομοκρα¬ 
τία που εξαπέλυσαν προεκλογικά αλλά 
και μετά τις εκλογές τις 25 Γενάρη 2015. 

Πρέπει και μπορούμε να τους 
τσακίσουμε 

Η καταφυγή του Τσίπρα στο δημοψή¬ 
φισμα δεν τον ξελασπώνει από τους συμ¬ 
βιβασμούς, τις υποχωρήσεις, την επαί¬ 
σχυντη συμφωνία της 20 ης Φλεβάρη, τη 
δήθεν διαπραγμάτευση... την αποπλη¬ 
ρωμή των δόσεων για χρέος στο ΔΝΤ, τη 
δική του μνηνονιακή πρόταση των 47 σε¬ 
λίδων, την τεράστια ευθύνη για την λυσ¬ 
σώδη αντεπίθεση των βρικολάκων των 
μνημονίων, της υποτέλειας και του εξαν- 
δραποδισμού του ελληνικού λαού. Ούτε 
το ΟΧΙ στο δημοψήφισμα περιορίζεται 
μόνο στην πρόταση των δανειστών/το¬ 


κογλύφων, όσο και αν προσπαθεί να το 
μειώσει/υπονομεύσει η δειλή πολιτική 
στάση του ΣΥΡΙΖΑ ή τα καταστροφικά 
που λέγονται, ότι αν υποχωρήσουν οι ευ- 
ρωπαίοι «εταίροι», μπορεί η κυβέρνηση 
να καλέσει να ψηφίσει ο λαός ΝΑΙ! 

Το ΟΧΙ στο δημοψήφισμα σημαίνει 
κάτι πολύ περισσότερο από το όχι στην 
πρόταση των δανειστών/τοκογλύφων. 
Σημαίνει τη ρήξη με την ευρωζώνη, το 
ευρώ, το ΔΝΤ, τα μνημόνια, το χρέος και 
αυτό το έχουν καταλάβει πολύ καλά οι 
ιμπεριαλιστές της ΕΕ και οι «δικοί» μας 
πεμπτοφαλαγγίτες - και γι’ αυτό ουρλιά¬ 
ζουν σύσσωμοι από την ημέρα που προ¬ 
κηρύχτηκε το δημοψήφισμα. 

Ακόμη, όποιο και αν είναι το αποτέ¬ 
λεσμα του δημοψηφίσματος, η πολιτική 
κατάσταση στην Ελλάδα αλλά και στην 
ΕΕ/Ευρωζώνη, δεν θα είναι η ίδια με οτι¬ 
δήποτε σημερινό. Οι πολιτικές εξελίξεις 
θα είναι ραγδαίες, θυελλώδεις και μπορεί 
να συμπυκνώνουν μέσα τους ολόκληρες 
ιστορικές εποχές, είτε προς τη μια κατεύ¬ 
θυνση είτε προς την άλλη. Τα ουρλιαχτά 
των ιμπεριαλιστών και των δοσίλογων 
μνημονιακών είναι γεμάτα φόβο και μί¬ 
σος. Το ταξικό τους ένστικτο τους προει¬ 
δοποιεί και τους προετοιμάζει. Το πέταγ¬ 
μα με τις κλωτσιές του Βαρουφάκη από 
τον Ντάισελμπλουμ και δίπλα του τα φα- 
σιστοειδή ανθρωπάκια να χειροκροτούν/ 
εγκρίνουν, δείχνει ότι στη καπιταλιστική 
Ε.Ε. και ειδικά στην αποστειρωμένη ζώνη 
της Ευρωζώνης γίνονται δεκτοί όσοι 
έχουν «ενιαία νεοφιλελεύθερη σκέψη» 
και ότι το Γιούρογκρουπ γίνεται «θάλα¬ 
μος βασανιστηρίων» (σύμφωνα και με 
την κεκτημένη παράδοση των ευρωπαί- 
ων ιμπεριαλιστών) των εργαζομένων και 
των λαών της Ευρώπη υπό την καθοδή¬ 
γηση του χερ Σάιλοκ-Σόιμπλε. 

Εμείς, η Ο.Κ.Δ.Ε., πιστεύουμε ότι όλα 
τα παραπάνω περιέχονται στο δημοψή¬ 
φισμα της 5 ης Ιούλη και γι’ αυτό έχουμε 
ρίξει όλες μας τις δυνάμεις για τη νίκη 
του ΟΧΙ και καλούμε τους εργαζόμενους 
τα φτωχά, λαϊκά στρώματα και τη νεο¬ 
λαία να πράξουν το ίδιο όσο πιο μαζικά 
γίνεται. 



Η καπιταλιστική βαρβαρότητα... 

με την γλώσσα ίων αριθμών 


Τ ο σαρωτικό κύμα εξώσεων στην Ισπανία έχει οδη¬ 
γήσει την κοινωνία σε μια τρομακτικών διαστάσε¬ 
ων κρίση. Τα στοιχεία που έδωσε στη δημοσιότητα 
η ισπανική κυβέρνηση αποκαλύπτουν το μέγεθος 
της κρίσης: 3,4 εκ. κατοικίες είναι άδειες, αριθμός που αντι¬ 
στοιχεί στο 30% του ευρωπαϊκού συνόλου. Αυτό είναι το απο¬ 
τέλεσμα της πολιτικής που διώχνει 95 οικογένειες την ημέρα 
από τα σπίτια τους, εξαιτίας της αδυναμίας τους να πληρώσουν 
τα στεγαστικά τους δάνεια. Οι εξώσεις συνεχίζονται παρά την 
επάνοδο της Ισπανίας στην «ανάκαμψη» κι ενώ η ανεργία συ¬ 
νεχίζει βρίσκεται σε πολύ υψηλά επίπεδα, πάνω από το 25% 
του ενεργού πληθυσμού. Η Ισπανία έχει εξάλλου ένα ιδιαίτε¬ 
ρα χαμηλό ποσοστό εργατικών κατοικιών, που δεν ξεπερνά το 
1,1%, έναντι ενός 32% στην Ολλανδία ή 18% στη Βρετανία. Το 
κίνημα εναντίον των εξώσεων στην Ισπανία είχε καταφέρει να 
πιέσει τη συντηρητική κυβέρνηση του Μαριάνο Ραχόι, η οποία 
το 2013 εξέδωσε διάταγμα αναστολής των εξώσεων σε ορισμέ¬ 
νες περιπτώσεις: ατόμων με ειδικές ανάγκες, οικογενειών με 
τουλάχιστον ένα παιδί κάτω των τριών ετών κ.α. 


Π εντακόσιες χιλιάδες μετανάστες εκτιμάται ότι θα επιχειρήσουν να διασχίσουν τη 
Μεσόγειο φέτος, με κίνδυνο να χάσουν τη ζωή τους, προειδοποιεί ο Διεθνής Ναυτι¬ 
λιακός Οργανισμός (Ι.Μ.Ο.). Σύμφωνα με τον Διεθνή Οργανισμό Μετανάστευσης 
(Ι.Ο.Μ.), από την αρχή του έτους, 1.750 άνδρες, γυναίκες και παιδιά χάθηκαν στη 
θάλασσα, αριθμός 30 φορές μεγαλύτερος σε σύγκριση με το ίδιο διάστημα του 2014. Ο διευθυ¬ 
ντής του Ι.Ο.Μ. ζήτησε τη λήψη άμεσων μέτρων, υπενθυμίζοντας ότι το 2014 περισσότεροι από 
170.000 άνθρωποι διέσχισαν τη Μεσόγειο για να φθάσουν στην Ευρώπη και 3.000 έχασαν τη ζωή 
τους. 


Τ ο Ισραήλ δολοφόνησε, το 2014, τους περισσότερους Παλαιστίνιους από το 1967. 

Περισσότεροι από 2.300 Παλαιστίνιοι δολοφονήθηκαν και περισσότεροι από 17.000 
τραυματίστηκαν, σύμφωνα με την ετήσια έκθεση του Γραφείου του ΟΗΕ για τον Συ¬ 
ντονισμό των Ανθρωπιστικών Υποθέσεων. Η δολοφονική και άνανδρη επίθεση στη 
Γάζα τον Ιούλιο και τον Αύγουστο οδήγησε στην τρομακτική αύξηση του αριθμού των νεκρών. 
Αυτή η επιχείρηση στοίχισε τη ζωή σε 2.220 κατοίκους της Γάζας, από τους οποίους 1.492 ήταν 
άμαχοι και 605 μαχητές (123 μη ταυτοποιημένοι). Υπήρξε επίσης μια απότομη αύξηση του αριθ¬ 
μού των νεκρών στη Δυτική Όχθη και την Ανατολική Ιερουσαλήμ, όπου 58 Παλαιστίνιοι σκοτώ¬ 
θηκαν και 6.028 τραυματίστηκαν, ο υψηλότερος αριθμός των θανάτων, στα οποία εμπλέκονται 
οι ισραηλινές δυνάμεις από το 2007 και ο μεγαλύτερος αριθμός των τραυματισμών από το 2005. 

4 Εργατική Πάλη 


ΕΡΓΑΖΟΜΕΝΟΙ 


Ιούλιος-Αύγουστος 2015 


Φ 


84 η Γενική Συνέλευση της ΔΟΕ 

Η κρίση ίου συνδικαλιστικού κινήματος είναι εδώ 


Σ τις 21-24 Ιουνίου πραγματοποιήθηκε η 
84η Γ.Σ. της Διδασκαλικής Ομοσπονδίας 
Ελλάδας (ΔΟΕ). Ο απολογισμός δράσης 
του απερχόμενου Διοικητικού Συμβουλί¬ 
ου για τα προηγούμενα δύο χρόνια ήταν πραγματι¬ 
κά φτωχός σε ό,τι αφορά την εκτίμηση της οικονο¬ 
μικής κρίσης και των μνημονιακών επιθέσεων που 
αντιμετώπισαν οι εκπαιδευτικοί της πρωτοβάθμιας 
εκπαίδευσης. Γενικόλογες αναφορές στην «αδιέξο¬ 
δη πολιτική», πέρα από το γεγονός ότι αποτελούν 
λόγια του αέρα, κυρίως δεν οδηγούν σε μια εκτίμη¬ 
ση της κατάστασης σήμερα. Γελοίες τοποθετήσεις 
του στιλ «έφυγε η ελπίδα, ήρθε η ξεφτίλα» από τη 
ΔΗΣΥ (πρώην ΠΑΣΚ) μόνο ως χυδαιότητα απένα¬ 
ντι στις επιλογές του λαού μπορούν να εκληφθούν. 

Από την εισήγηση έλειπε παντελώς μια εκτίμη¬ 
ση για το τι θα αντιμετωπίσουν οι εκπαιδευτικοί 
στο άμεσο μέλλον και ακόμη περισσότερο έλειπε 
ένα στοιχειώδες πρόγραμμα δράσης. Αυτό κυρίως 
το αναλαμβάνει γραφειοκρατικά η συνδικαλιστική 
ηγεσία και ο απολογισμός της εδώ είναι πραγματι¬ 
κά ανύπαρκτος. Όχι μόνο δεν συμμετείχε οργανω¬ 
μένα σε όλα τα μεγάλα κινήματα της προηγούμε¬ 
νης πενταετίας των μνημονίων (πλατείες, γενικές 
απεργίες κ.α.) αλλά και στις συγκεκριμένες επιθέ¬ 
σεις στους εκπαιδευτικούς κράτησε στάση διασπα¬ 
στική και ποτέ δεν προσπάθησε να οργανώσει την 
αντίστασή τους. Στις διαθεσιμότητες-απολύσεις 
των συναδέλφων της δευτεροβάθμιας αρνήθηκε να 
κηρύξει και να οργανώσει κοινή απεργία διάρκειας, 
στην αξιολόγηση δεν στήριξε την αντίσταση των 
εκπαιδευτικών με κινητοποιήσεις και απεργίες κ.α. 

Ο κατακερματισμός των αιτημάτων και η συζή¬ 
τησή τους ανά ομάδα, σε έναν μακρύ κατάλογο, δεν 
επέτρεψε να ιεραρχηθούν τα αιτήματα, να μπουν 
προτεραιότητες και να χαραχθεί ένα συγκεκριμένο 
σχέδιο δράσης για την επίτευξή τους. Ακόμη, οι πε¬ 
ρισσότερες προτάσεις, λόγω και του συσχετισμού 
δυνάμεων, δεν πέρασαν στις ψηφοφορίες. 

Στη Γενική Συνέλευση της ΔΟΕ εκφράστηκε και 
με άλλη μορφή η κρίση του συνδικαλισμού. Αντι- 
παρατέθηκαν εκπαιδευτικοί μεταταγμένοι από τη 
δευτεροβάθμια και οι αντίστοιχες ειδικότητες της 
πρωτοβάθμιας, με τους δεύτερους να διεκδικούν 
μεταθέσεις στις θέσεις που κατέλαβαν οι πρώτοι. 
Τη συνδρομή των αντιπροσώπων ζήτησαν και ομά¬ 
δες αναπληρωτών, που η καθεμία διαγκωνιζόταν 
με την άλλη για την αναγνώριση ή μη της προϋ¬ 
πηρεσίας τους για τον διορισμό τους. Κάθε ομάδα 
διατεινόταν ότι έχει δίκιο και διεκδικούσε μερίδιο 
στην πίτα των διορισμών — που διαρκώς ο αριθμός 
τους μικραίνει και στο τέλος, με βάση τον προϋπο¬ 
λογισμό του 2015 αλλά και το στέγνωμα της χώρας 
από ρευστό, είναι αμφίβολο αν θα γίνουν. Δείγματα 
της κρίσης του συνδικαλιστικού κινήματος, όπου 
κάθε ομάδα θιγμένων «διεκδικεί τα δίκαιά της» σε 
αντιπαράθεση με άλλες ομάδες. 

Τα παραπάνω είναι αποτελέσματα της εφαρ¬ 
μογής των μνημονίων στην εκπαίδευση, όπου εκ¬ 
παιδευτικοί κάτω από την απειλή της διαθεσιμό- 
τητας-απολύσεων εξαναγκάστηκαν σε μετάταξη. 
Είναι επίσης αποτέλεσμα της αδιοριστίας και του 
παγώματος των διορισμών στα χρόνια των μνη¬ 
μονίων αλλά και της κατάργησης της επετηρίδας. 
Η δίκαιη λύση βρίσκεται στην αντιμετώπιση των 
μεταταγμένων ως συναδέλφων, στη διεκδίκηση για 
το άνοιγμα των πραγματικών οργανικών θέσεων 
και την κατάληψή τους και από τις δύο κατηγορί¬ 
ες με ενιαίο και αντικειμενικό σύστημα. Επίσης, τα 
αιτήματα για «μαζικούς διορισμούς τώρα» και «μο¬ 
νιμοποίηση όλων των αναπληρωτών-ωρομισθίων» 
είναι τα μόνα που μπορούν να ενώσουν τους ανα¬ 
πληρωτές. 

Σε ό,τι αφορά τις παρατάξεις της αριστερός, 
το ΠΑΜΕ ακολούθησε την πολιτική της περιχα¬ 
ράκωσής του, κατήγγειλε την κυβέρνηση ως μνη- 



2015 

2013 

Εγγεγραμμένοι 

605 

600 

Ψήφισαν 

605 

599 

Ακυρα - Λευκά 

1 

1 

ΔΑΚΕ 

151 

166 

ΠΑΡΕΜΒΑΣΕΙΣ 

132 

117 

ΔΗΣΥ (ΠΑΣΟΚ) 

101 

139 

ΠΑΜΕ 

88 

76 

ΕΡΑ 

78 

65 

ΕΚΚΙΝΗΣΗ 

54 

29 

ΔΙΚΤΥΟ 

- 

3 

ΕΝΩΜΕΝΟΙ 

ΕΚΠΑΙΔΕΥΤΙΚΟΙ 

- 

2 

ΠΕΙΡΑΤΕΣ 

- 

1 


Α Αποτελέσματα εκλογών για Δ.Σ. ΔΟΕ 
2015 και 2013 


μονιακή, δεν αναγνώρισε στο ελάχιστο τις νίκες 
του κινήματος και του λαού που κατακρήμνισε τη 
χούντα ΝΔ-ΠΑΣΟΚ και βέβαια υπεραμύνθηκε του 
εαυτού του ως της «μόνης ταξικής δύναμης» που 
κάνει «πραγματικούς αγώνες». Δεν πρόσθεσε απο¬ 
λύτως τίποτα, όμως, για το ποια είναι τα... συγκε¬ 
κριμένα αποτελέσματα αυτών των αγώνων του. Οι 
«Εκπαιδευτικοί Ριζοσπαστικής Αριστεράς» (ΕΡΑ) 
του ΣΥΡΙΖΑ, αφού διαβεβαίωσαν ότι δεν θα ακο¬ 
λουθήσουν τον δρόμο του κυβερνητικού συνδικα¬ 
λισμού, έμειναν στενά στα εκπαιδευτικά αιτήματα 
και δεν είπαν πώς θα ικανοποιηθούν αυτά χωρίς 
τη διαγραφή του χρέους και μέσα στην Ε.Ε. και το 
ευρώ, δηλαδή με συνεχή μνημόνια. Οι «Παρεμβά¬ 
σεις» μίλησαν για διαγραφή του χρέους, για στα- 
μάτημα της διαπραγμάτευσης, για κατάργηση των 
μνημονίων, για ρήξη με την Ε.Ε. Όλα αυτά όμως θα 
γίνουν κατά βάση με... την αλλαγή των συσχετι¬ 
σμών στα Διοικητικά Συμβούλια και την ενότητα 
των αριστερών δυνάμεων. Το πόσο απραγματοποί¬ 
ητο είναι αυτό με ΕΡΑ και ΠΑΜΕ δεν τους απα¬ 
σχολεί. Ούτε το παράδειγμα της ΟΛΜΕ αποτέλεσε 
έναυσμα για να τροποποιήσουν αυτή τη θέση τους. 
Η χρησιμοποίηση των αυξημένων δυνάμεών τους 
για να βοηθήσουν το κίνημα να βγει και να αυτο- 
οργανωθεί με επιτροπές αγώνα και απεργιακές επι¬ 
τροπές δεν είναι μέσα στην πολιτική τους. 

Η «Αντεπίθεση των Εκπαιδευτικών» με την πα¬ 
ρέμβασή της τόνισε την κρισιμότητα της περιόδου 
που άνοιξε μετά την πρώτη νίκη του λαού στις 25 
Γενάρη για τους εκπαιδευτικούς και όλους τους ερ¬ 
γαζόμενους. Τόνισε τους πραγματικούς κινδύνους 
ακύρωσης αυτής της νίκης από τους δανειστές-το- 
κογλύφους και τη σοβαρή υπόσκαψή της από την 
ουτοπική πολιτική του ΣΥΡΙΖΑ, που επιμένει να 
«πείσει» τους δανειστές να πάνε κόντρα στα συμ- 
φέροντά τους. Όταν πληρώνεται το απεχθέστατο 
χρέος και απειλεί από μήνα σε μήνα την καταβο¬ 
λή μισθών και συντάξεων, όταν έχει ξυθεί ο πάτος 
του βαρελιού και τα διαθέσιμα του δημοσίου, όταν 
εφαρμόζεται ο προϋπολογισμός των ΝΔ-ΠΑΣΟΚ, 
τελικά παιδεία και υγεία οδηγούνται σε κατάρρευ¬ 
ση. Τόνισε επίσης ότι σε αυτές τις πολιτικοοικονο¬ 
μικές συνθήκες απαιτείται να ιεραρχηθούν τα αιτή¬ 
ματα, με πρώτα τη σωτηρία της εκπαίδευσης, την 
άμεση χρηματοδότησή της για να μπορεί να λει¬ 
τουργεί, τους διορισμούς, την κατάργηση της αξιο¬ 
λόγησης με οποιαδήποτε μορφή, το σταμάτημα της 
διαπραγμάτευσης-συμφωνίας, τη διαγραφή του 
χρέους, την έξοδο από ευρώ-Ε.Ε. Τέλος, προτείνα- 
με ένα σχέδιο ανασυγκρότησης του συνδικαλιστι¬ 
κού κινήματος μέσα από την άμεση ενεργοποίηση 
των συναδέλφων με Γενικές Συνελεύσεις και Επι¬ 
τροπές Αγώνα. 


επίκαιρα... 

Δωρεάν ιατρική περίθαλψη και μετακινήσεις στο 
διάστημα της τραπεζικής αργίας. Να γίνει πράξη! 

Οι Ιατρικοί Σύλλογοι Αθηνών και Θεσσαλονίκης κα¬ 
λούν τα μέλη τους να εξυπηρετούν δωρεάν τους ασθε¬ 
νείς που έχουν άμεση ανάγκη ιατρικών υπηρεσιών και 
αδυνατούν να πληρώσουν, για το διάστημα που οι τρά¬ 
πεζες παραμένουν κλειστές, δηλαδή μέχρι τη Δευτέρα 6 
Ιουλίου. Συνιστούν στους ιατρούς να εκδίδουν μηδενική 
απόδειξη παροχής υπηρεσιών επισηραίνοντας «το καθή¬ 
κον να δείξουν αλληλεγγύη και ψυχραιμία και να στα¬ 
θούν στο ύψος των περιστάσεων». 

Δωρεάν για όλον τον πληθυσμό θα είναι για το ίδιο 
διάστημα οι συγκοινωνίες στην Αθήνα, όπως ανακοίνω¬ 
σε ο αναπληρωτής υπουργός Υποδομών, Μεταφορών 
και Δικτύων, Χρήστος Σπίρτζης. Το μέτρο αφορά όλες τις 
αστικές συγκοινωνίες Αθηνών, εκτός του προαστιακού 
σιδηρόδρομου. Επίσης δεν συμπεριλαμβάνονται στο μέ¬ 
τρο του Υπουργείου, τα ΚΤΕΛ και οι αστικές συγκοινω¬ 
νίες στις άλλες πόλεις, όπου εκτελούνται από ιδιωτικούς 
φορείς. Ο πρόεδρος του ΟΑΣΘ Χρήστος Στεφανίδης δή¬ 
λωσε χαρακτηριστικά ότι « όλα είναι ανταποδοτικά » και 
η Θεσσαλονίκη θα ενταχθεί στο μέτρο, αν το Υπουργείο 
καλύψει το κόστος των μετακινήσεων με τα λεωφορεία, 
υπολογίζοντας πως αντιστοιχεί σε 1,7 εκατ. ευρώ. Στην 
Αθήνα το κόστος υπολογίζεται σε 4 εκατ. ευρώ για όλα 
τα μέσα. Ο υπουργός ανακοίνωσε επίσης ότι το μέτρο 
της δωρεάν μετακίνησης στα μέσα της Αθήνας θα κατα¬ 
στεί μόνιμο για τους ανέργους, μετά την λήξη της τρα¬ 
πεζικής αργίας. 

Εταιρεία εκβιάζει τους εργαζομένους της να 
στηρίξουν τους μνημονιακούς στο δημοψήφισμα 

Σύμφωνα με καταγγελία εργαζομένου στον ραδιοφω¬ 
νικό σταθμό «Στο Κόκκινο», μεγάλη φαρμακευτική εται¬ 
ρεία κάλεσε το πρωί της Δευτέρας 29 ης Ιούνη τους εργα¬ 
ζομένους της και, μέσω των διευθυντών, τους ανακοίνω¬ 
σε πως οφείλουν να δώσουν μαζικά το «παρών» στη συ¬ 
γκέντρωση στις 30 Ιούνη «Μένουμε Ευρώπη», υπέρ του 
«Ναι», στο Σύνταγμα. Μάλιστα, οι διευθυντές κάλεσαν 
τους εργαζόμενους να συγκεντρωθούν στα γραφεία της 
εταιρείας και όλοι μαζί να κατευθυνθούν στο Σύνταγμα, 
ενώ για όσους και όσες απουσιάσουν, άφησαν σαφέστα¬ 
τα υπονοούμενα με απειλές για απόλυση. 

Συλλήψεις αντιμνημονιακών με αντιμνημονιακή 
κυβέρνηση 

Βαριές κατηγορίες αντιμετωπίζουν οι συλληφθέντες 
της 22 Ιούνη που επιχείρησαν να κάνουν παρέμβαση στη 
συγκέντρωση του νεοφιλελεύθερου μπλοκ «Μένουμε 
Ευρώπη» την ημέρα της Συνόδου Κορυφής. Η ομάδα 
των 50 περίπου αναρχικών πιάστηκε απροετοίμαστη από 
τις διμοιρίες των ΜΑΤ, που την εμπόδισαν να πλησιάσει 
στη συγκέντρωση. Αφού έκαψαν συμβολικά μια σημαία 
της Ε.Ε. οι διαδηλωτές δέχτηκαν προπηλακισμούς μέσα 
από το νεοφιλελεύθερο μπλοκ, πίσω από τα ΜΑΤ, και 
προσπάθησαν να αποχωρήσουν. Εκεί η αστυνομία τους 
επιτέθηκε, όπως και σε παρόντες περαστικούς και φωτο¬ 
ρεπόρτερ, προχωρώντας σε 36 προσαγωγές εκ των οποί¬ 
ων οι 31 μετατράπηκαν σε συλλήψεις. Κατηγορούνται 
για απόπειρα πρόκλησης σωματικών βλαβών σε πολίτες 
και σε αστυνομικό, προσβολή ξένου συμβόλου, απείθεια, 
εμπρησμό και παράνομη ρίψη φωτοβολίδων. 

Η συμπεριφορά της αστυνομίας αναπαράγει το σκη¬ 
νικό «νόμου και τάξης» όλης της προηγούμενης μνημο- 
νιακής πενταετίας. Στις 12 Ιούνη στην Αθήνα προχώρησε 
σε προσαγωγές δύο εργαζομένων και δύο περαστικών σε 
κινητοποίηση του Συντονιστικού Δράσης ενάντια στην 
κατάργηση της Κυριακάτικης αργίας, έξω από το βιβλι¬ 
οπωλείο «Ιανός». Αυτή η κινητοποίηση γινόταν σχετικά 
με τη δίκη των συναδέλφων τους, που συνελήφθησαν το 
2014 σε παρόμοια εργατική κινητοποίηση. Φαίνεται πως 
η αστυνομία δεν σέβεται ούτε τον «πολιτικό της προϊ¬ 
στάμενο», κατεβάζοντας το πανό της νεολαίας ΣΥΡΙΖΑ, 
που είχε αναρτήσει η τελευταία στο Σύνταγμα. 

ΕΡΓΑΖΟΜΕΝΟΙ 


Εργατική Πάλη 5 


Φ 


Συνέντευξη στην Εργατική Πάλη 

Γαβριήλ Κασιμάτης (αν. Γενικός Γραμματέας ΠΟΣΠΕΡΤ): 
«Το κίνημα ... είναι η μοναδική απάντηση στην όποια κυβέρνηση» 

Στις 23/06 η Εργατική Πάλη βρέθηκε στα γραφεία της ΕΚΤΟΡΕΝ, λεωφ. Μεσογείων 463, 
για να πάρει συνέντευξη από τον σ. Κασιμάτη Γαβριήλ, αν. γενικό γραμματέα της ΠΟΣΠΕΡΤ, 

με αφορμή τα δύο χρόνια από το «μαύρο» στην ΕΡΤ 
και την επαναλειτουργία της στις 11/6/2015. 


► ΕΠ: Πες μας λίγα λόγια για το «μαύρο» 
στην ΕΡΤ την 11 η Ιούνη 2013 και το κί¬ 
νημα που ακολούθησε. 

Γ.Κ.: Θα αρχίσω ευχαριστώντας την Ερ¬ 
γατική Πάλη γι αυτή την συζήτηση. 

Από τις πρώτες εμφανίσεις των Μνη¬ 
μονίων το 2010 έχουμε τις πρώτες κινητο¬ 
ποιήσεις μας και τις προσπάθειες σύνδεσης 
με τα συνδικάτα του ευρύτερου δημόσιου 
τομέα, και πολλά αγωνιστικά συνδικάτα 
και ομοσπονδίες στον ιδιωτικό τομέα. Από 
την εποχή του Μόσιαλου και της τότε δι¬ 
οίκησης Ταγματάρχη (καλοκαίρι 2011) γί¬ 
νονται προσπάθειες από τους συστημικούς 
εκπροσώπους τους κεφαλαίου και κατ’ επι¬ 
ταγή του ΔΝΤ και των δανειστών, για την 
συρρίκνωση της ΕΡΤ. Όπως αποδείχτηκε 
πρόσφατα, το ΔΝΤ έκανε σεμινάρια σε 
δημοσιογράφους για το πώς θα παρουσιά¬ 
ζουν τις θέσεις τους. Είναι η χειραγώγηση 
της ενημέρωσης, από την μία μεριά με την 
καθυπόταξη της δεοντολογίας του δημοσι¬ 
ογράφου, από την άλλη με τον περιορισμό 
των δραστηριοτήτων της ΕΡΤ, τις συνεχείς 
μειώσεις αμοιβών και την περιστολή πόρων. 
Και φτάνουμε στο 2013, με τον διορισμό του 
Μάναλη, του ανθρώπου του συστήματος 
και των τραπεζών. Το λουκέτο στην ΕΡΤ, το 
«μαύρο» της 11 ης Ιουνίου και πέντε μήνες 
μετά η κατάληψη του Ραδιομεγάρου με την 
βία των ΜΑΤ, είναι η κορύφωση του αυταρ- 
χισμού και το απώτερο σχέδιο του συστήμα¬ 
τος για την χειραγώγηση της ενημέρωσης 
και γενικότερα του λαϊκού κινήματος. 

Η απάντηση των εργαζομένων και του 
λαϊκού κινήματος ήταν άμεση. Ένα ξεκά¬ 
θαρο ηχηρό ΟΧΙ, ότι δεν θα δεχτούμε νέα 
χτυπήματα στα κοινωνικά αγαθά, στις ελευ¬ 
θερίες, και πολύ περισσότερο στο αγαθό της 
ενημέρωσης. Οι εργαζόμενοι και η ΠΟΣ¬ 
ΠΕΡΤ είχαν μια σταθερή συμμετοχή δίπλα 
στο λαϊκό κίνημα από το καλοκαίρι του 
2013 και συνέχισαν αυτά τα δυο χρόνια. Με 
τη συμμετοχή του κόσμου εντός του Ραδι- 
ομεγάρου στην ΕΡΤ3 και στους Περιφερει¬ 
ακούς Ραδιοφωνικούς Σταθμούς της ΕΡΤ 
κάνοντάς τους λαϊκούς χώρους κοινωνικής 
αντίστασης, με τις μεγάλες λαϊκές συναυλί¬ 
ες, με ημερίδες επιστημόνων εξειδικευμένων 
στα ΜΜΕ, με την ώσμωση με την κοινωνία 
και τα κινήματα. Έχει ιδιαίτερη σημασία σαν 
ιστορικό δίδαγμα και κοινωνικό φαινόμενο. 
Το ότι δηλαδή στις δύσκολες καμπές αυ¬ 
τής της προσπάθειας για ελεύθερη ΕΡΤ και 
ενημέρωση, που ξεκίνησε στις 11/6/2013, 
η κοινωνία και το εργατικό κίνημα ήταν 
δίπλα και στήριζε. Αυτό είναι το ενθαρρυ¬ 
ντικό και χαρακτηριστικό στοιχείο που έδινε 
σε αυτόν τον αγώνα υπόσταση, δύναμη και 
ζωτικότητα. Τα ΤΣΙΜΕΝΤΑ, το ΑΛΟΥΜΙ¬ 
ΝΙΟ, οι ΣΚΟΥΡΙΕΣ, η ΒΙΟΜΕ, οι αγωνιστές 
σχολικοί φύλακες, οι καθαρίστριες κλπ. συν¬ 
θέτουν όλο αυτό το διάστημα ένα ευρύτερο 
κίνημα με στόχους ανατροπής, ανασυγκρό¬ 
τησης και του κινήματος και της χώρας. 

► ΕΠ: Στις 11 Ιούνη 2015, ημέρα επα¬ 
ναλειτουργίας της ΕΡΤ, η ΠΟΣΠΕΡΤ 
συμμετείχε με σύνθημα «Ημέρα Μνή- 
μης, όχι Γιορτής ». Τι θέλετε να πείτε 
με αυτό; 

Γ.Κ.: Για την ΠΟΣΠΕΡΤ, τους εργαζό¬ 
μενους, τα συνδεδεμένα συνδικάτα, όλη την 


κοινωνία - είναι σημαντικό, και πρέπει να 
καταγραφεί, ότι- μέσα από αυτό το κίνημα, 
κεντρικός στόχος ήταν η ανατροπή αυτών 
των πολιτικών, από εκεί γεννήθηκε αυτό το 
κίνημα. Να σταματήσουν αυτές οι πολιτικές, 
με αυτούς τους συγκεκριμένους εντολολή¬ 
πτες και υπηρέτες. Έχουμε μια πρώτη σημα¬ 
ντική νίκη. Στις 25 Γενάρη ο λαός αποτίναξε 
από την πλάτη του αυτές τις κυβερνήσεις. Ο 
λαός είχε καταλάβει ότι δεν υπάρχει δυνατό¬ 
τητα βελτίωσης ή τροποποίησης αυτών των 
πολιτικών και επομένως έγινε πραγματικό¬ 
τητα ένα από τους κεντρικούς στόχους, που 
ήταν η ανατροπή. 

Η νέα κυβέρνηση προσπάθησε να φέ¬ 
ρει μια συνέχεια των προηγούμενων επιλο¬ 
γών, όχι μια βίαιη ανατροπή τους, το κίνημα 
όμως, έχει τη δυνατότητα διεκδίκησης των 
αιτημάτων του - όπως αυτά είχαν εκφραστεί 
όλη αυτή την 5ετία - με νέους όρους. Αυτό 
που κερδίσαμε ήταν ότι το μαζικό λαϊκό κί¬ 
νημα ακούγεται πιο δυνατά και υποχρεώνει 
την κυβέρνηση να ακολουθεί κάποια από 
αυτά τα αιτήματα. 

Το άνοιγμα της ΕΡΤ δεν ήρθε την επό¬ 
μενη μέρα. Εκεί πρέπει να κάνουμε την αυ¬ 
τοκριτική μας, η 25η Γενάρη θα πρεπε να 
είναι η μέρα επαναλειτουργίας της ΕΡΤ, να 
το κάνουμε εμείς σαν συμμέτοχοι αυτού του 
κινήματος. Όμως ήταν ένας στόχος ορατός, 
που έγινε πραγματικότητα 5 μήνες μετά. Η 
ΕΡΤ είναι ανοιχτή, οι εργαζόμενοι της ΕΡΤ 
είναι πίσω στις δουλειές τους και στο κα¬ 
θήκον που δεν σταμάτησαν ποτέ να υπη¬ 
ρετούν. Όμως σήμερα δεν βρίσκονται μαζί 
μας αγαπημένοι συνάδελφοι, αγωνιστές, 
αλληλέγγυοι. Χάθηκαν άδικα αυτά τα δύο 
χρόνια δεκαεννέα συνάνθρωποι μας, θύ¬ 
ματα του μαύρου και των μνημονίων, η 11 
Ιούνη είναι μέρα τιμής και μνήμης και αυτό 
για μας είναι χρέος που δεν θα ξεχαστεί. Η 
Πολιτεία έχει κι αυτή χρέος να μεριμνήσει 
για τα παιδιά τους και τις οικογένειες τους. 

Τα εργασιακά, τα συνδικαλιστικά και τα 
θεσμικά μας δικαιώματα έχουν πληγεί σε με¬ 
γάλο βαθμό, σε σχέση με αυτά που υπήρχαν 
το 2013. Γιατί το σύστημα και η μνημονιακή 
πολιτική αφήνει το δικό της αποτύπωμα και 
είναι ένας ακόμα στόχος, όχι να το καλύψεις 
αλλά να το ξεριζώσεις. Το βασικό αίτημα 
για κατάργηση της ΚΥΑ του Κεδίκογλου 
δεν έχει επιτευχθεί, παραμένει σαν ένα μαύ¬ 
ρο αποτύπωμα στη νομική μας βιβλιοθήκη, 
που πρέπει να καταργηθεί. Η επαναλειτουρ¬ 
γία της ΕΡΤ έγινε με το νομικό και θεσμικό 
πλαίσιο της ΝΕΡΙΤ. Το δικό μας αίτημα ήταν 
η επαναφορά της ΕΡΤ στις 11 Ιουνίου, γιατί 
αυτό που έκανε η κοινωνία ήταν να κρατήσει 
την ΕΡΤ ανοιχτή, να μην σβήσει. 

Διεκδικούμε ό,τι είχαμε πριν το κλείσι¬ 
μο, ό,τι περιελάμβανε το κίνημα και αυτός 
ο 24μηνος αγώνας. Είναι τα αιτήματα που 
κατέθεσε η ΠΟΣΠΕΡΤ σε κάθε επίπεδο, 
κοινοβουλευτικό, μαζικό, συνδικαλιστικό, 
μέσα στο κίνημα. Για την επαναφορά των 
εργασιακών μας δικαιωμάτων, των μισθο- 
λογικών μας δεδομένων, των συλλογικών 
συμβάσεων που είχαμε μέχρι και την 11η 
Ιουνίου 2013. Για την επαναφορά των οικο¬ 
νομικών δεδομένων της ΕΡΤ ως ζητούμενο 
για μια βιώσιμη και ανεξάρτητη λειτουργία. 
Για τα διδάγματα που είχαμε αυτά τα δύο 
χρόνια μέσα από την αυτοδιαχείρηση, την 


συνεργασία με τα κινήματα, την ώσμωση με 
την κοινωνία, για τον κοινωνικό ρόλο και 
έλεγχο της ΕΡΤ. Αυτά είναι τα κεντρικά μας 
αιτήματα, δεν ήταν μόνο η επιστροφή στην 
δουλειά μας. Η εργασία μας πρέπει να αντα¬ 
νακλά αυτά που ζητά και θέλει η κοινωνία. 
Οι υπερεξουσίες που βγαίνουν από τον νόμο 
για τις αρμοδιότητες του Διευθύνοντος 
Συμβούλου, ο υποβαθμισμένος ρόλος του 
Διοικητικού Συμβουλίου, ο νόμος που επι¬ 
βάλλει τον διαχωρισμό των εργαζομένων σε 
δημοσιογράφους και εργαζόμενους, η ανά¬ 
γκη προβολής ομάδων που μειονεκτούν, η 
ανάγκη σύνδεσης του κοινωνικού ιστού του 
συνόλου της επικράτειας της χώρας μέσα 
από τις τοπικές και περιφερειακές υπηρεσίες 
της ΕΡΤ. Δεν είναι πράγματα που πρέπει να 
σκεφτεί πολύ κάποιος, δεν είναι πολυτέλεια. 
Είναι ζητήματα και εμπειρίες που αυτή την 
στιγμή θεωρώ ότι έχουν ξεχαστεί. Η δική 
μου άποψη, η θέση της Ομοσπονδίας και 
των εργαζομένων της ΕΡΤ, είναι ότι αυτά 
δεν θα σταματήσουμε ποτέ να τα διεκδι- 
κούμε. Με τις εμπειρίες, με τα διδάγματα, με 
την συμμετοχή των πολιτών. Το κίνημα που 
έχει διαρθρωθεί και υπάρχει είναι η μοναδική 
απάντηση στην όποια κυβέρνηση, είτε προ¬ 
οδευτική είτε συντηρητική, είτε δεξιά είτε 
αριστερή, είτε φιλοευρωπαϊκή είτε αντιευ- 
ρωπαϊκή. 

Θεωρώ ότι τα σποτάκια της Κόκα Κόλα, 
της ΒΙΟΜΕ ή των απολυμένων στα Τσιμέ¬ 
ντα Χαλκίδας, οι διεκδικήσεις των πολιτών 
της Χαλκιδικής, είναι άρρηκτα συνδεδεμένα 
με το πρόγραμμα της ΕΡΤ. Αυτή τη στιγμή 
τα σποτάκια αυτά παίζονται μόνο από τη 
συχνότητα της ΕΚΤΟΡΕΝ, από την ΕΡΤ 
δεν ακούγονται. Δεν περιμένω να ξαναχτί¬ 
σουμε την ΕΡΤ μέσα σε 15 μέρες, αυτή η 
καταστροφή που επέφεραν οι επιλογές των 
προηγούμενων κυβερνήσεων σ’ αυτά τα δύο 
χρόνια θεωρώ πραγματικά δύσκολο να απο¬ 
κατασταθούν μέσα σε ένα μήνα. Όμως αυτό 
που θέλω να πω ξεκάθαρα είναι ότι ο τρόπος 
επαναλειτουργίας της ΕΡΤ δεν ήταν αυτός 
που είχε διεκδικήσει το κίνημα και η κοινω¬ 
νία. Ποτέ δεν είχε πει αυτό το κίνημα ότι η 
τροποποίηση του νόμου της ΝΕΡΙΤ μπορεί 
να αποτελέσει το όραμά της για την ελεύ¬ 
θερη ΕΡΤ, για την σύγχρονη ΕΡΤ. Η μετο- 
νομασία του πρώτου άρθρου του νόμου της 
ΝΕΡΙΤ και η τροποποίηση ορισμένων ακόμη 
άρθρων, έτσι όπως νομοθετήθηκαν τον Ιού¬ 
λιο του 2013 από την κουτσουρεμένη τότε 
συγκυβέρνηση των Σαμαρά και Βενιζέλου, 
δεν ήταν ποτέ η πρόταση των εργαζομένων 
και της ΠΟΣΠΕΡΤ. 

► ΕΠ: Ποια είναι η κατάσταση της 
ΕΡΤ σήμερα; 

Γ.Κ.: Αυτό που συμβαίνει στην ΕΡΤ 
σήμερα είναι η συνέχιση του τρόπου λει¬ 
τουργίας και του κανονιστικού πλαισίου 
της ΝΕΡΙΤ, γι’ αυτό και υπάρχουν πολλά 
προβλήματα σε όλους τους τομείς λειτουρ¬ 
γίας. Αυτό που ο ελληνικός λαός απέρριψε 
αυτά τα δύο χρόνια, δηλ. μια «δημοσιογρα¬ 
φική δεοντολογία» (πχ. ότι οι καθαρίστριες 
επιτέθηκαν στα ΜΑΤ), αυτή τη στιγμή δεν 
έχει πλήρως αποκατασταθεί μέσα από την 
λειτουργία της ΕΡΤ. Τα πρόσωπα που εκ¬ 
φράζουν αυτή την δεοντολογία, που ήταν 
υπηρέτες άλλων καταστροφικών πολιτικών 





για τον ελληνικό λαό, δεν μπορούν αυτή τη 
στιγμή να αποχρωματίζονται, δεν μπορούν 
να έχουν πρωταγωνιστικό ρόλο, δεν μπο¬ 
ρούν να αναλάβουν το καθήκον της ενημέ¬ 
ρωσης και της πληροφόρησης του πολίτη. 
Γιατί για τον πολίτη εργαζόμαστε, στον πο¬ 
λίτη προσφέρουμε τις υπηρεσίες μας, ο πο¬ 
λίτης καταβάλει το ανταποδοτικό τέλος και 
μας κρίνει. Εγώ δεν περίμενα βεβαίως ότι η 
ΕΡΤ θα έχει στις 11 Ιούνη μια τηλεθέαση 50- 
60%, δεν περίμενα όμως ότι θα έχει και μια 
αντίστοιχη της ΝΕΡΙΤ! Είναι χρέος μας και 
καλώ όλους τους συναδέλφους να το ανα- 
λογιστούν αυτό. Η θέση της ΕΡΤ πρέπει να 
είναι ανοιχτή σε κάθε νοικοκυριό και η πρώ¬ 
τη προτεραιότητα του πολίτη, θα έπρεπε να 
είναι το κουμπί της ΕΡΤ1 για την ενημέρω¬ 
ση, της ΕΡΤ2 για τον πολιτισμό. Της ΕΡΤ3, 
που ακόμα -και αυτό το καταγγέλλω- δεν 
βρίσκεται στους δέκτες κάθε νοικοκυριού 
που πληρώνει, αλλά εξακολουθεί σήμερα να 
εκπέμπει μέσα από τις συχνότητες της ΕΡ- 
ΤΟΠΕΝ. 

► ΕΠ: Η ΕΚΤΟΡΕΝ θα συνεχίσει την 
λειτουργία της; 

Γ.Κ.: Η λειτουργία της ΕΚΤΟΡΕΝ, με 
συγκεκριμένους κανόνες, κώδικα δεοντολο¬ 
γίας με σχέσεις αλληλεγγύης και αυτοδια¬ 
χείρισης, σε ώσμωση με την κοινωνία, είναι 
ο καλύτερος οδηγός, για σήμερα και αύριο. 
Ιστορικά ο ρόλος της ΕΚΤΟΡΕΝ στη διεκ¬ 
δίκηση της επαναλειτουργίας της ΕΡΤ σαν 
ελεύθερη φωνή της κοινωνίας έχει ολοκλη¬ 
ρωθεί. Όμως αυτό είναι το ένα σκέλος. Γιατί 
μέσα από την ΕΚΤΟΡΕΝ εκφράστηκε ένα 
ολόκληρο κίνημα, μια ιστορική εμπειρία, 
που είναι ένα δεδομένο που πρέπει να δια¬ 
τηρήσουμε και να διαφυλάξουμε. Δικό μας 
χρέος - και σε αυτό έχουν συμβάλει τα εκα¬ 
τοντάδες τηλεφωνήματα του κόσμου- είναι 
να κρατήσουμε αυτό που δημιουργήσαμε 
και να μην το ακυρώσουμε, να μην σταμα¬ 
τήσει αυτό το πείραμα, αυτή η κοινωνική 
λειτουργία και δράση. Όχι μόνο για ψυχο¬ 
λογικούς λόγους, αλλά για πρακτικούς, για 
ουσιαστικούς, για λόγους που ζητάει η ίδια 
η κοινωνία. Η ΕΚΤΟΡΕΝ θα διατηρηθεί, 
για να συνεχίσει να δέχεται και να αποδίδει, 
αυτά που ζητάει ο πολίτης, η κάθε συλλογι- 
κότητα και ατομικότητα, αυτά που έχουν να 
καταθέσουν τα κινήματα, η μαθητική και πα¬ 
νεπιστημιακή κοινότητα, αυτά που θέλει να 
εκφράσει ο κάθε ανήσυχος νέος δημιουργός, 
και που δεν τους δίνονται βήμα ή μικρόφω¬ 
νο ή συχνότητα στα άλλα μέσα, ακόμα και 
στην ίδια την ΕΡΤ, αλλά πολύ περισσότερο 
στο υπόλοιπο μιντιακό σύστημα. 

Σε λίγες μέρες θα ξαναγίνουν κινημα¬ 
τικές δράσεις, θα εκφραστούν τα κινήματα 
όπως κάθε χρόνο και σε κάθε ευκαιρία. Θα 
βάλω ένα ερωτηματικό αν αυτή η ΕΡΤ, που 
η κοινωνία ζήτησε να ξαναλειτουργήσει, 
θα καλύψει αυτές τις δράσεις. Δεν θέλω να 
απαντήσω σήμερα, αλλά αν η ΕΡΤ δεν τις 
καλύψει, η ΕΚΤΟΡΕΝ θα είναι εκεί και θα 
ενημερώνει την κοινωνία. Για όλους εμάς, 
για τους πολίτες, για τα κινήματα που συνε¬ 
χίζουν να δρουν, η ΕΚΤΟΡΕΝ είναι εδώ και 
θα συνεχίσει. 

Φ 


Η Αντιτρομοκρατική στήνει... 


Δίκες Τούρκων αγωνιστών 



εκίνησε στις 26/6 στο Α' 
Τριμελές Εφετείο Κα¬ 
κουργημάτων η δίκη των 
Εενζί Τείάπ, Ιδίη&ίΐ ΑΕΕοΙ, 
ΒιΙζάιζη Κζηρζϊ και ΜεΗπιεΐ ΑΗ 
Υίίπιαζ, πολιτικών προσφύγων από 
την Τουρκία, που είχαν συλληφθεί 
στου Γκύζη επί συγκυβέρνησης ΝΔ- 
ΠΑΣΟΚ. 


Ψηφίσματα αλληλεγγύης έχουν 
εκδώσει συνδικαλιστικές οργανώσεις 
(ΑΔΕΔΥ κ.α.) και οργανώσεις της 
επαναστατικής και άκρας αριστερός 
(ΟΚΔΕ, ΕΕΚ, ΕΚΚΕ κ.α.). 

Ο ΤεΕίη είναι γνωστός για τη συμ¬ 
μετοχή του σε 69 μέρες απεργίας πεί¬ 
νας στις τούρκικες φυλακές, όπου έχει 
μείνει χρόνια φυλακισμένος. Ο ΑΕΕοΙ 
είναι αναγνωρισμένος πρόσφυγας. 
Οι Κ&Γρ&ί και Υίΐιη&ζ συμμετείχαν σε 
αγώνες της νεολαίας στα τουρκικά πα¬ 
νεπιστήμια. Ήρθαν στην Ελλάδα για 
να ζητήσουν πολιτικό άσυλο. Κατη- 
γορούνται για σύσταση «τρομοκρατι¬ 
κής οργάνωσης», κατοχή και διάθεση 


όπλων και εκρηκτικών. 

Πριν την εξέταση των μαρτύρων, οι 
δικηγόροι κατέθεσαν ενστάσεις, που 
απέρριψε η έδρα. Η σημαντικότερη 
ήταν σχετικά με την επίκληση του νό¬ 
μου 187Α (ο γνωστός «αντιτρομοκρα- 
τικός»), με τον οποίο καταδικάζονται 
άτομα που δεν έχουν τελέσει αυτο- 
τελώς αξιόποινες πράξεις αλλά τους 
αποδίδεται η ιδιότητα μέλους οργάνω¬ 
σης που θεωρείται τρομοκρατική. 

Αρχικά κλήθηκαν οι μάρτυρες κα¬ 
τηγορίας - και οι δύο από την Ασφά¬ 
λεια, ενδεικτικό της κατασκευασμένης 
δικογραφίας, που είπαν πως δεχτήκαν 
τηλεφώνημα για ύποπτο άγνωστο 
άντρα σε σπίτι στου Γκύζη. Οι «λεβέ¬ 
ντες» της Αντιτρομοκρατικής, μετά 
από ερωτήσεις της υπεράσπισης και 
προφανώς πρόχειρα δασκαλεμένοι, 
κατέληξαν να λένε πως θα προσαγά- 
γανε... όποιον έβγαινε από την πο¬ 
λυκατοικία, αλλά... εντελώς τυχαία 
εκείνη την ώρα βγήκαν οι δύο τούρκοι 
αγωνιστές! 


Οι μάρτυρες υπεράσπισης προέρ¬ 
χονταν από όλο το φάσμα της Αρι¬ 
στερός και απ’ τον αναρχικό χώρο. 
Επιχειρηματολόγησαν από πολιτική 
και συνδικαλιστική σκοπιά, κυρίως για 
τους Κ&Γρ&ί και ΥΒηι&ζ, προσπαθώ¬ 
ντας να περιγράφουν την κατάσταση 
στη Τουρκία - αλλά ο δικαστής διέκο- 
πτε με λύσσα κάθε τοποθέτηση ή ερώ¬ 
τηση που ξέφευγε από «την τσάντα με 
τα όπλα», με πρόσχημα ότι είναι εκτός 
θέματος. 

Στην απολογία του, ο ΤεΕίη ανέ¬ 
λαβε την πολιτική ευθύνη για τα όπλα 
και εκρηκτικά. Ενώ ζήτησε μία ώρα για 
να απολογηθεί, ο δικαστής ειρωνευό¬ 
μενος τον διέκοψε και του απαγόρευσε 
τη συνέχεια, αν αυτή δεν σχετιζόταν με 
τον οπλισμό. Ο ΤεΕίη είπε ότι τα όπλα 
και εκρηκτικά θα στέλνονταν στην 
Τουρκία για αυτοάμυνα απέναντι στη 
φασιστική οργάνωση των Γκρίζων Λύ¬ 
κων και στο 1518. Οι ερωτήσεις και το 
ύφος του δικαστή ήταν βγαλμένα από 
στρατοδικεία, με ιδιαίτερη επιμονή στο 
να «εξηγηθεί» τι συμβολίζουν η κόκκι¬ 
νη σημαία, το αστέρι και το σφυρο¬ 
δρέπανο που βρέθηκαν στο σπίτι του 
Τείάη. 

Οι υπόλοιποι τρεις αγωνιστές δή¬ 
λωσαν επαναστάτες, ισχυρίστηκαν ότι 
δεν ήξεραν για την ύπαρξη όπλων και 
εκρηκτικών στο σπίτι. 

Το δικαστήριο έκανε μεγάλη προ¬ 
σπάθεια να αποπολιτικοποιήσει τη 
δίκη, με αποκορύφωμα μια αποστροφή 


του δικαστή: «αν δεν υπήρχε η τσά¬ 
ντα με τα όπλα, δεν θα ήμασταν εδώ 
τώρα». Φυσικά και δεν είναι έτσι, αν 
π.χ. οι αγωνιστές δήλωναν «μεταμέ¬ 
λεια» και δεν δήλωναν επαναστάτες 
στις απολογίες τους, δεν είχαν κομ¬ 
μουνιστικά σύμβολα κ.λπ. (θα διώκο¬ 
νταν για απλή οπλοκατοχή). Έτσι μας 
υπενθυμίζει την παρουσία και δράση, 
τους μηχανισμούς του το σκοτεινό 
Κράτος Έκτακτης Ανάγκης. Μας δια¬ 
μηνύουν ότι η φυλάκιση όσων παλεύ¬ 
ουν για τα δημοκρατικά δικαιώματα, 
πόσο μάλλον για μια άλλη κοινωνία, 
θα είναι κάτι «κανονικό» στα πλαίσια 
της Ε.Ε., που άλλωστε συντάσσει λί¬ 
στες με «τρομοκρατικές» οργανώσεις 
βάζοντας μέσα όποιον επιθυμεί. Η επί¬ 
θεση στους αγωνιστές από την Τουρ¬ 
κία θα καταλήξει και σε όλους όσους 
αγωνίζονται στην Ελλάδα, εργαζόμε¬ 
νους, άνεργους, νέους και αγωνιστές 
του κινήματος και των οργανώσεών 
του. 

Πρέπει να διεκδικήσουμε να εκπέ- 
σει η σκευωρία της Αντιτρομοκρατι- 
κής, να αθωωθούν οι τρεις πολιτικοί 
πρόσφυγες (ΑΕΕοΙ, ΚαΓραί, Υιΐιηαζ) 
και όποιες κατηγορίες αποδοθούν 
στον ΤεΕίη να περιοριστούν στην 
απλή οπλοκατοχή (με αναγνώριση του 
ελαφρυντικού μη ταπεινών κινήτρων). 

Η δίκη διακόπηκε για τις 17/7 και 
μένει η αγόρευση της εισαγγελέως. 

■ Φ.Κ. 


<§> 


Απαγόρευση εισόδου στη Λεϊλά Χαλέντ 

0 ΣΥΡΙΖΑ βαλτώνει στις αντιφάσεις τοσ 



Γ ια όγδοη συνεχή φορά δεν δόθη¬ 
κε στην Λεϊλά Χάλεντ θεώρηση 
εισόδου στην Ελλάδα, αυτή την φορά 
όμως από τη συγκυβέρνηση ΣΥΡΙΖΑ- 
ΑΝΕΛ. Είχε προγραμματίσει να επι- 
σκεφθεί την Ελλάδα ως προσκεκλη¬ 
μένη του φεστιβάλ Κεδίδίαηεε (Διορ- 
γανώνεται από την ΚΟΕ, συνιστώσα 
του ΣΥΡΙΖΑ). 

Λεϊλά Χάλεντ γεννήθηκε το 
1944 στη Χάιφα, μεγάλη πόλη 
του βόρειου Ισραήλ. Από παιδί ακό¬ 
μα συμμετείχε σε διαδηλώσεις για τον 
Παλαιστινιακό σκοπό. Μόλις σε ηλι¬ 
κία 14 ετών γίνεται μέλος του Εθνι¬ 
κού Αραβικού Κινήματος, του ΟεοΓ§ε 
Η&Ε&δΗ. Στη συνέχεια, το 1962 με υπο¬ 
τροφία περνάει στο αμερικάνικο πανε¬ 
πιστήμιο της Βυρηττού, αλλά ένα χρό¬ 
νο αργότερα αναγκάζεται να εγκατα¬ 
λείψει τις σπουδές της, λόγω έλλειψης 
χρημάτων. Έτσι το 1966 φεύγει για το 
Κουβέιτ και γίνεται μέλος του Λαϊκού 
Μετώπου για την απελευθέρωση της 
Παλαιστίνης (ΡΕΕΡ). 

τις 29 Αύγουστου του 1969 γίνε¬ 
ται διεθνώς γνωστή, όταν μαζί με 
έναν παλαιστίνιο μαχητή του ΡΕΕΡ 
καταλαμβάνουν αεροσκάφος της 
Τ\ΥΑ (αμερικάνικη αεροπορική εται¬ 


ρία). Ανακοίνωσε στα μεγάφωνα το 
αεροπλάνου ότι «Κυρίες και κύριοι , 
παρακαλώ την προσοχή σας, παρακα- 
λούμε δέστε τις ζώνες ασφαλείας σας. 
Είναι ο νέος κυβερνήτης που σας μιλά. 
Το κομάντο Τσε Γκεβάρα, του Λαϊκού 
Μετώπου για την Απελευθέρωση της 
Παλαιστίνης...». Το αεροπλάνο προ¬ 
σγειώθηκε στον Λίβανο, οι επιβάτες 
απελευθερώθηκαν, και το αεροπλάνο 
ανατινάχτηκε. Στα εικοσιπέντε της 
λοιπόν χρόνια μετατρέπεται σε σύμ¬ 
βολο της Παλαιστινιακής αντίστασης, 
αλλά και σε βασικό στόχο των ισρα- 
ηλινών μυστικών υπηρεσιών. Το 1970 
ξαναπαίρνει μέρος σε αεροπειρατεία, 
αυτήν την φορά σε αεροσκάφος της 
ισραηλινής εταιρίας ΕΕ ΑΕ. Η επιχεί¬ 
ρηση αποτυγχάνει με αποτέλεσμα να 
δολοφονηθεί ο σύντροφός της, ενώ 
η ίδια συννελήφθη και μεταφέρθηκε 
σε βρετανική φυλακή. Κρατήθηκε για 
28 μέρες, ως ότου ο τότε Βρετανός 
πρωθυπουργός, προκαλώντας το μέ¬ 
νος του Ισραήλ, την απελευθέρωσε, 
ανταλλάσοντας την με 56 δυτικούς 
ομήρους που κρατούσε το ΡΕΕΡ. Σήμε¬ 
ρα είναι μέλος του πολιτικού γραφείου 
του ΡΕΕΡ και μέλος του Παλαιστινια¬ 
κού Εθνικού Συμβουλίου, ενώ συμμε¬ 


τέχει στις παλαιστινιακές γυναικείες 
λαϊκές επιτροπές. 

ι θέσεις του ΣΥΡΙΖΑ περί απε¬ 
μπλοκής από το ΝΑΤΟ, καταδί¬ 
κη των ιμπεριαλιστικών επεμβάσεων 
και η στήριξη που έδειχνε παλαιότερα 
για τον παλαιστινιακό αγώνα, αποτε¬ 
λούν παρελθόν, αφού πλεόν δεν συ¬ 
μπίπτουν με τον ρεαλιστική πολιτική 
και το Εθνικό συμφέρον 5 . Το αποτέ¬ 
λεσμα είναι η εξωτερική πολιτική της 
συγκυβέρνησης να ακολουθεί πιστά 
τα μονοπάτια των Σαμαρά-Βενιζέλου, 
δηλαδή μία επαίσχυντη φιλοϊμπερι- 
αλιστική πολιτική. Οι συναντήσεις 


με τον δικτάτορα Σίσι, οι δηλώσεις 
Χαμμένου, οι χαριεντισμοί του Κοτζιά 
στη σύνοδο του ΝΑΤΟ, η περίθαλψη 
νεοναζί της Ουκρανίας σε ελληνικά 
νοσοκομεία, οι κοινές ασκήσεις με τον 
ισραηλίτικο στρατό επιβεβαιώνουν τα 
παραπάνω. 

Η απαράδεκτη στάση της συγκυ¬ 
βέρνησης απέναντι στην Λ. Χά¬ 
λεντ, την καθιστά εχθρική στον δίκαιο 
αγώνα του Παλαιστινιακού λαού και 
η υιοθέτηση της φιλοιμπεριαλιστικής 
στάσης ανοίγει επικίνδυνα μονοπάτια. 

■ Ν.Λ. 

Φάκελος: ΔΗΜΟΨΗΦΙΣΜΑ 


Εργατική Πάλη 


Φ 


Όχι σε νέα μνημόνια! 

Όχι στην πρόταση των εκβιαστών - τοκογλύφων - δανειστών! 


Β ασικό ρόλο στην τακτική των 
μνημονιακών έχει η προπα¬ 
γάνδα τους ότι στο τέλος- τέ¬ 
λος οι δύο προτάσεις, της κυ¬ 
βέρνησης και των δανειστών, δεν έχουν 
και μεγάλη διαφορά, δεν απέχουν και 
πολύ. 

Είναι αλήθεια ότι η πρόταση της κυ¬ 
βέρνησης του ΣΥΡΙΖΑ περιείχε μνημο- 
νιακά μέτρα, ύψους περίπου 8 δις ευρώ, 
για τη διετία 2015-2016. Ενδεικτικά ση¬ 
μειώνουμε ότι, από αυτά τα μέτρα των 
8 δις, τα 5 περίπου δις θα προέρχονταν 
από αυξήσεις στο ΦΠΑ και στην έκτακτη 
«εισφορά αλληλεγγύης», από αυξήσεις 
σε ασφαλιστικές εισφορές των εργαζο¬ 
μένων για την κύρια και την επικουρική 
σύνταξη (έμμεσες μειώσεις μισθών), από 
αυξήσεις στην κράτηση υγείας σε κύρι¬ 
ες και επικουρικές συντάξεις (έμμεσες 
μειώσεις συντάξεων), από αύξηση ορίων 
ηλικίας συνταξιοδότησης κ.λπ. Είναι επί¬ 
σης αλήθεια ότι και με αυτή την πρόταση 
θα είχαμε ακόμη μεγαλύτερη χειροτέρευ¬ 
ση της κρίσης, πτώση του ΑΕΠ, διόγκω¬ 
ση της ανεργίας κ.α. 

Όμως, οι δύο προτάσεις, παρά τις 
ομοιότητές τους (περιέχουν μνημονια- 
κά μέτρα) είναι και διαφορετικές. Δια¬ 
φέρουν ως προς τις προθέσεις και τους 
στόχους, καθώς και στα δις των μέτρων. 
Κυρίως όσοι θέλουν να υπερασπιστούν 
τα Μνημόνια, αλλά και όχι μόνο αυτοί, 
λένε τη μισή αλήθεια ή ξεχνάνε ότι: 

- Η πρόταση των δανειστών είναι απο¬ 
τέλεσμα της ληστρικής και αρπακτικής 
διάθεσής τους ενάντια στα δικαιώματα 
των εργαζομένων και των λαϊκών στρω¬ 
μάτων. Γι’ αυτό σαδιστικά οργανώνουν 
την ασφυξία και παράλυση της ελληνικής 
οικονομίας. Εκβιάζουν, απειλούν, προβο¬ 
κάρουν. Θέλουν να φοβίσουν και να τσα¬ 
κίσουν τον ελληνικό λαό, να μας γονατί¬ 
σουν και να μας ταπεινώσουν, θάβοντας 
τη λαϊκή νίκη της 25ης Γενάρη. Θέλουν 
να μας συντρίψουν για να επιβάλουν πα¬ 
νευρωπαϊκά τα Μνημόνια. Για τους πε¬ 
ριβόητους εταίρους, αυτός ο στόχος έχει 
μια κομβική σημασία, μιας και θέλουν να 
σώσουν τους «δικούς τους», τις ελληνικές 
αλλά και ευρωπαϊκές μνημονιακές δυνά¬ 
μεις, που απειλούνται και καταρρέουν, 
κλείνοντας τη ρωγμή και την ελπίδα που 
άνοιξε το εργατικό κίνημα στη χώρα μας. 

-Πέρα από τα παραπάνω και λόγω των 
παραπάνω, η πρόταση των δανειστών το¬ 
κογλύφων: α) περιέχει επιπλέον μνημονι- 
ακά μέτρα, κατά 5 περίπου δις ευρώ, β) 
ρίχνει όλα αυτά τα βάρη, για το 2015 και 
το 2016, αποκλειστικά σε εργαζόμενους, 
συνταξιούχους και λαϊκά στρώματα (αυ¬ 
ξήσεις σε άμεση και έμμεση φορολογία, 
μειώσεις μισθών, συντάξεων, κοινωνικών 
επιδομάτων ή δαπανών, αυξήσεις ορίων 
ηλικίας συνταξιοδότησης κ.λπ.), ακυ¬ 
ρώνοντας την όποια ατυχή προσπάθεια 
«ανακατανομής των βαρών» περιείχε η 
πρόταση της κυβέρνησης, γ) δεν περιέ¬ 
χει καμία απολύτως δέσμευση, έστω και 
αναφορά, για τη μείωση του χρέους, με 
οποιονδήποτε έστω τρόπο, κάτι που προ¬ 
σπαθούσε η πρόταση της κυβέρνησης, 
ματαίως, να αποσπάσει, έστω ως αναφο¬ 
ρά, δ) δεν περιέχει καμία απολύτως νύξη 
έστω στην ανάγκη αναπτυξιακών μέτρων 


ή επενδύσεων κ.λπ., όπως για παράδειγμα 
το περιβόητο πακέτο Γιουνκέρ. Η πρότα¬ 
ση της κυβέρνησης ατυχώς στηριζόταν σε 
αυτό, μιας και αυτό το πακέτο περίπου 35 
δις ευρώ για τη χώρα μας, ήταν και είναι 
ένα πακέτο φάντασμα, που περιφέρεται 
από εδώ και από εκεί, που ποτέ δεν πρό¬ 
κειται να δοθεί και χρησιμεύει μόνο σαν 
το τυράκι στη φάκα! 

Να μερικές από τις πιο 
χαρακτη ρ ιστ ικές 
προτάσεις των 
δανειστών: 

- Για το ΦΠΑ: Οι δα¬ 
νειστές απαιτούν στον 
χαμηλό συντελεστή 6% 
να υπαχθούν μόνο τα 
φάρμακα, τα βιβλία και 
τα εισιτήρια στα θέατρα. 

Λένε «όχι» στο να υπαχθούν 
τα βασικά τρόφιμα στο συ¬ 
ντελεστή 13% και δέχονται 
μόνο την υπαγωγή των μη 
επεξεργασμένων τροφί¬ 
μων. Αυτό πρακτικά ση¬ 
μαίνει ότι προϊόντα όπως 
το ελαιόλαδο αλλά και το 

γάλα που πωλούνται συσκευασμένα θα 
μεταφερθούν στον υψηλό συντελεστή 
23%. Στο 13% φαίνεται πως παραμένουν 
ενέργεια και νερό. Στο συντελεστή 23% 
ανεβαίνουν όλα τα υπόλοιπα προϊόντα 
και υπηρεσίες. Μεταξύ όλων αυτών και η 
εστίαση και τα ξενοδοχεία (από το 13% 
και το 6,5% αντίστοιχα). 

Απαιτούν επίσης κατάργηση των μει¬ 
ωμένων κατά 30% συντελεστών ΦΠΑ 
στα νησιά, ενώ απορρίπτουν κατηγορη¬ 
ματικά την πρόταση της ελληνικής κυ¬ 
βέρνησης για χορήγηση φοροαπαλλαγών 
στους μόνιμους κατοίκους των νησιών με 
χαμηλά εισοδήματα. Οι αλλαγές να ισχύ- 
σουν άμεσα από την 1η Ιουλίου. 

- Για τη Φορολογία: Απαιτούν να κα- 
ταργηθεί ο διαφορετικός τρόπος φορο- 
λόγησης των αγροτών (οι οποίοι σήμερα 
φορολογούνται με συντελεστή 13% από 
το πρώτο ευρώ) και να φορολογούνται 
με συντελεστή 26%. Επίσης, να καταρ- 
γηθεί για τους αγρότες η απαλλαγή από 
τον Ειδικό Φόρο Κατανάλωσης στο πε¬ 
τρέλαιο κίνησης. 

Οι δανειστές αποδέχονται την πρό¬ 
ταση της κυβέρνησης για 100% προκα¬ 
ταβολή φόρου από επιχειρήσεις, αλλά 
ζητούν να επεκταθεί και στις ατομικές 
επιχειρήσεις, συνθλίβοντάς τις. Ταυτό¬ 
χρονα, απορρίπτουν την έκτακτη φο- 
ρολόγηση κατά 12% των κερδών των 
επιχειρήσεων με κέρδη άνω των 500.000 
ευρώ (που περιείχε η πρόταση της κυβέρ¬ 
νησης) και τη φορολόγηση των εταιριών 
κινητής τηλεφωνίας, τζόγου, τηλεόρα¬ 
σης. Διατηρείται ο ΕΝΦΙΑ για το 2015 
αλλά και για το 2016, με την αυστηρή 
δέσμευση για είσπραξη των σημερινών 
εσόδων από αυτόν. 

- Για Συντάξεις και ασφαλιστικές 
εισφορές: Να επιβληθεί εισφορά υγει¬ 
ονομικής περίθαλψης 6%, αντί 5% του 
ελληνικού σχεδίου, τόσο στις κύριες όσο 
και στις επικουρικές συντάξεις. Να μπει 
φραγμός στις πρόωρες (κάτω των 62 



και 67 ετών) συνταξιοδοτήσεις από την 
1η Ιουλίου έως το 2022 και όχι από τον 
Οκτώβριο έως το 2025, όπως προβλέπει 
το ελληνικό σχέδιο, με την πρόβλεψη 
ποινής-μείωσης 16% ανά έτος (από 6% 
σήμερα), για όποιον συνταξιοδοτείται 
νωρίτερα κατά τη μεταβατική περίοδο. 
Δηλαδή σύνταξη μειωμένη μόνο από τα 
62 ή πλήρη στα 67. 

Οι «εταίροι» εξαιρούν από 
αυτές τις αυξήσεις ορίων 
μόνο τους εργαζόμε¬ 
νους στα βαρέα και 
τις μητέρες ανάπηρων 
παιδιών. Δεν εξαιρούν 
άλλη κατηγορία με 
«κλειδωμένα» ή θεμε- 
λιω μένα δ ικαιώ ματα 

(συμπεριλαμβανομένων 
των μητέρων με ανήλικα), 
ανάπηρους/ες, χήρους/ες κ.α. 
Απαιτούν δηλαδή κατάργηση 
ή τεράστιες μειώσεις συντά¬ 
ξεων, έως και 40% (!), μαζί με 
κατάργηση του ΕΚΑΣ έως το 
τέλος του 2017, ενώ η ελληνι¬ 
κή κυβέρνηση έχει προτείνει 
την αντικατάστασή του, στο 
πλαίσιο της αναμόρφωσης της 
επιδοματικής πολιτικής, στα τέλη του 
2018. Ζητούν επίσης δημοσιονομικά 
ισοδύναμα, αν η κυβέρνηση επιμείνει 
στην κατάργηση της ρήτρας μηδενικών 
ελλειμμάτων σε επικουρικές και εφάπαξ. 

Οι δανειστές «προτείνουν» να κατα¬ 
βάλλεται στα 67 η βασική σύνταξη των 
360 ευρώ με εισοδηματικά και περιουσι¬ 



ακά κριτήρια και να εφαρμοστεί πλήρως 
ο ν. 3863/10 (βασική + αναλογική σύντα¬ 
ξη για όποιον θεμελιώνει δικαίωμα από 
1/1/2015), που σημαίνει μειώσεις έως και 
35% για τις κύριες συντάξεις. Απαιτούν 
να ενοποιηθούν όλα τα επικουρικά στο 
ΕΤΕΑ, με ενοποίηση δικαιωμάτων προς 
τα κάτω και παρόμοια ενοποίηση για την 
κύρια σύνταξη, και ισοδύναμα μέτρα που 
θα καλύψουν το κόστος της απόφασης 
του Συμβουλίου της Επικράτειας για την 
κατάργηση περικοπών στις συντάξεις 
και στα δώρα των συνταξιούχων. 

Επειδή ο κατάλογος είναι πολύ μα¬ 
κρύς, επισημαίνουμε εκτός από τα παρα¬ 
πάνω: Πάγωμα των κατώτατων συντάξε¬ 
ων έως το 2021! Περιορισμούς στο όριο 
του ακατάσχετου τραπεζικού λογαρια¬ 
σμού και αύξηση του ποσοστού/ποσού 
κατάσχεσης μισθών και συντάξεων! Αύ¬ 
ξηση του επιτοκίου στις δόσεις των ρυθ¬ 
μίσεων των χρεών αλλά και ένα βουνό 
από ιδιωτικοποιήσεις, εκποίηση περιου¬ 
σιακών στοιχείων του δημοσίου κ.λπ.! 

Μπροστά σε αυτό τον πραγματικό 
Αρμαγεδώνα, η μαζική συμμετοχή στο 
δημοψήφισμα και η μαζική καταψήφιση 
της πρότασης των δανειστών/τοκογλύ- 
φων είναι το ελάχιστο χρέος, δικαίωμα 
και καθήκον για κάθε εργαζόμενο, νέο, 
άνεργο, συνταξιούχο, φτωχό ή απλά για 
κάθε άνθρωπο και για κάθε ανθρώπινη 
κοινωνία. 


Στα μαλακά ο μαχαιροβγάλτης 
χρυσαυγίτης Αποστολόπουλος 

Σ τα «μαλακά» έπεσε ο χρυσαυγίτης Γιώργος Αποστολόπουλος, υπεύ¬ 
θυνος για τη δολοφονική επίθεση στον 17χρονο μαθητή, Φοίβο Δε- 
μερτζίδη την 28/1/2013 έξω από το 3ο Λυκείου Π. Φαλήρου. Ο Απο¬ 
στολόπουλος μαζί με έναν ακόμα σύνεργό (Χατζηπαυλίδης) τραυμά¬ 
τισαν τότε στο πρόσωπο και στο λαιμό τον μαθητή, με αποτέλεσμα τον σοβαρό 
τραυματισμό του στην μύτη-η οποία στην κυριολεξία κόπηκε στη μέση από την 
σφοδρότητα του χτυπήματος-, ενώ το τραύμα στον λαιμό παραλίγο να αποβεί 
μοιραίο για την ζωή του, καθώς έγινε 4 χιλιοστά απο την καρωτίδα. 

Πρωτόδικα το δικαστήριο κατά πλειοψηφία (5-2) τον είχε κρίνει ένοχο για 
απόπειρα ανθρωποκτονίας με ενδεχόμενο δόλο (και όχι απλώς για βαριά σκο- 
πούμενη σωματική βλάβη, όπως είχε ζητήσει η εισαγγελέας), επιβάλλοντάς του 
την ποινή της κάθειρξης δέκα ετών και έξι μηνών χωρίς αναστολή. 

Ωστόσο στο εφετείο στο οποίο κατέφυγε ο χρυσαυγίτης οι δικαστές τον αντι¬ 
μετώπισαν με ιδιαίτερη επιείκεια, καθώς με πλειοψηφία 4-3 (μειοψήφησαν οι δύο 
τακτικές εφέτριες και μία ένορκος), του επιβλήθη στις 25-6-2015 ποινή κάθειρ¬ 
ξης 6 ετών κι 6 μηνών για βαριά σκοπούμενη σωματική βλάβη, οπλοφορία και 
οπλοχρησία, κατά μετατροπή του κατηγορητηρίου, μετά από σχετική εισαγγελι- 
κή πρόταση. Από το χρόνο της κάθειρξης αφαιρείται ο χρόνος της προφυλάκισης 
και της μέχρι τώρα φυλάκισης, ενώ ο Αποστολόπουλος έχει δικαίωμα να υποβά¬ 
λει αίτηση αποφυλάκισης σε ενάμιση χρόνο! 

Πρέπει να σημειωθεί ότι η υπόθεση της δολοφονικής επίθεσης στον μαθητή 
στο Φάληρο περιλαμβάνεται και στη δικογραφία στην υπόθεση της δίκης της 
χρυσής αυγής. 

Δεν πρέπει να υπάρχει καμία αμφιβολία ότι το φασίζων κομμάτι της «ανεξάρ¬ 
τητης δικαιοσύνης» θα συνεχίσει να χαϊδεύει τους χρυσαυγίτες και βέβαια από 
την άλλη να αντιμετωπίζει πολύ σκληρά τους αγωνιστές, τα δικαιώματα και τους 
αγώνες του εργατικού κινήματος. Το κομμάτι αυτό του κρατικού μηχανισμού 
υπερασπίζεται και εξυπηρετεί τον συρφετό των μνημονιακών (και του νομικού 
καθεστώτος που παραμένει σε ισχύ) και εκτελεί διατεταγμένη υπηρεσία. Ο μνη- 
μονιακός και χρυσαυγίτικος φασισμός παραμένουν σφιχτά εναγκαλισμένοι, παρά 
τις όποιες μεταξύ τους διαφορές και την σχετική αυτονομία του δεύτερου. Πρέπει 
να τσακιστούν! 

Φάκελος: ΔΗΜΟΨΗΦΙΣΜΑ 


Ιούλιος-Αύγουστος 2015 




Δημοψήφισμα 5 Ιουλίου: Ψηφί 
Αγώνας Πανιού! Ρήξη με Ευρό 


Να νικήσουμε 
τους δανειστές, να 
θάψουμε οριστικά 
τους μνημονιακούς, 
να σταματήσουμε 
το μνημονιακό 
κατήφορο του 
Τσίπρα/ΣΥΡΙΖΑ - 
να δημιουργήσουμε 
μια πραγματική 
ελπίδα, μια 
Κυβέρνηση των 
Εργαζομένων, 
επιβάλλοντας 
παντού το δίκιο μας. 


Ι Οι απαιτήσεις/εκβιασμοί των δανει- 
στών-τοκογλύφων, της Ε.Ε. και του 
ΔΝΤ -ενθαρρυμένοι από τις διαρκείς 
και οδυνηρές υποχωρήσεις της κυβέρ¬ 
νησης- για να επιβάλλουν στον ελλη¬ 
νικό λαό μια νέα επαίσχυντη συμφωνία, 
ανάγκασε την κυβέρνηση να σταμα¬ 
τήσει (προσωρινά;) τη λεγόμενη «δια¬ 
πραγμάτευση» και να καταφύγει στον 
λαό, ζητώντας του με δημοψήφισμα στις 
5 Ιουλίου να απορρίψει τα απάνθρωπα 
μνημονιακά μέτρα τους. Μέτρα όπως: 
μεγάλα πρωτογενή πλεονάσματα, μει¬ 
ώσεις μισθών και συντάξεων, παράλο¬ 
γες αυξήσεις του ΦΠΑ σε είδη πλατειάς 
λαϊκής κατανάλωσης, κατάργηση όλων 
των ευεργετικών φοροαπαλλαγών για 
τις εργατικές και λαϊκές μάζες και ανε¬ 
λέητη φορολογική αφαίμαξη, παράλο¬ 
γες αυξήσεις των ορίων συνταξιοδό- 
τησης... και άλλα πολλά που οδηγούν 
την ελληνική οικονομία και κοινωνία 
σε ολοκληρωτική καταστροφή. Και όχι 
μόνο αυτό, ζητούν όλο και πιο σκληρά 
μέτρα, στέλνουν τελεσίγραφα, κατα¬ 
πατούν την λαϊκή και εθνική κυριαρχία 
θαρρείς και απευθύνονται σε αποικία, 
με εμφανή στόχο να ταπεινώσουν και να 
ξεζουμίσουν τον ελληνικό λαό. 

Εκβιάζουν, απειλούν, προβοκάρουν, 
θέλουν να φοβίσουν και να τσακίσουν 
τον ελληνικό λαό, να μας γονατίσουν 


ΑΝΝΑΣ ΠΑΝΤΟΥ 

ΡΗΞΗ ΜΕΕΥΡΚ-ΕΕ-ΛΝΤ 


ΔΗΜΟΨΗΦΙΣΜΑ 5 ΙΟΥΛΙΟΥ, ΨΗΦΙΖΟΥΜΕ 

και ταπεινώσουν, θάβοντας τη λαϊκή 
νίκη της 25 ης Γενάρη για να σώσουν τους 
«δικούς τους», τις μνημονιακές δυνά¬ 
μεις που απειλούνται και καταρρέουν σε 
όλη την Ευρώπη. 

Εκβιαστές Ευρωζώνης/Ε.Ε. και 
ΔΝΤ, όλο αυτό το διάστημα είχαν δί¬ 
πλα τους τη ντόπια Πέμπτη Φάλαγγα. 
Μεγάλο κεφάλαιο και καπιταλιστές- 
μαυραγορίτες, που θέλουν τη διατήρη¬ 
ση του μνημονιακού καθεστώτος στον 
αιώνα τον άπαντα, ΜΜΕξαπάτησης, 
λυσσασμένοι μνημονιακοί, ΝΔ-ΠΑ- 
ΣΟΚ-Ποτάμι, είδαν στις απειλές, στους 
εκβιασμούς των Ευρωπαίων ιμπεριαλι¬ 
στών την πολιτική που τους ταιριάζει, 
την πολιτική που θα μπορούσε να σώσει 
την άθλια και καταστροφική πολιτική 
τους ύπαρξη. 

Οι υποχωρήσεις της κυβέρνησης και 
του ΣΥΡΙΖΑ αποθράσυναν το «μαύρο 
μπλοκ» των ντόπιων μνημονιακών, του 
«Μένουμε Ευρώπη», των δοσίλογων 

που έστελναν μήνυμα στους «Ευρωπαί¬ 
ους εταίρους» ότι ήταν έτοιμοι -αν ξα- 
ναπάρουν την εξουσία- να εφαρμόσουν 
όποια αντεργατικά και αντιλαϊκά μέτρα 
θέλουν οι δανειστές/τοκογλύφοι, οι 
Μέρκελ-Σόιμπλε, ο Ολάντ, ο Γιούνκερ 
και η συμμορία του ΔΝΤ. 

Τώρα, με την αναγγελία έστω και 
αυτού του κουτσουρεμένου πολιτικά 
δημοψηφίσματος, άρχισαν και πάλι να 
σκούζουν, να κινδυνολογούν και να 
τρομοκρατούν τον ελληνικό λαό με τα 
ΑΤΜ, το ευρώ και τη δραχμή και ένα 
σωρό άλλες καταστροφολογίες. Αλή¬ 
θεια, τι φοβούνται, αφού ισχυρίζονται 
ότι η μεγάλη πλειοψηφία του ελληνι¬ 
κού λαού είναι με την Ε.Ε. και το Ευρώ 
και ψήφισε την παραμονή μας σ’ αυτά; 
Γιατί ταυτίζουν τις εκλογές, το δημοψή¬ 
φισμα και κάθε παρέμβαση του ελληνι¬ 
κού λαού, συνταγματική εκτροπή, όταν 
μάλιστα έχουν δικά τους όλα τα ΜΜΕ¬ 
ξαπάτησης, που τόσα χρόνια καταστέλ¬ 
λουν όποια αντίθετη φωνή και κάνουν 
συστηματικά «πλύση εγκεφάλου»; 


3 Η δραματική ανακοίνωση του δημο¬ 
ψηφίσματος από τον πρωθυπουργό 
Τσίπρα στη 1:00 μετά τα μεσάνυχτα του 
Σαββάτου 27/6, για την απαράδεκτη και 
τελεσιγραφική προτεινόμενη συμφωνία 
της Ε.Ε. και του ΔΝΤ, δε μειώνει τις ευ¬ 
θύνες του ίδιου και της κυβέρνησής του. 
Κάθε άλλο μάλιστα. Το δημοψήφισμα, 
έστω και αν προσπάθησε ο Τσίπρας να 
το εμφανίσει σαν μια πράξη ηρωική, εί¬ 
ναι μια σαφής ομολογία της αποτυχίας 
και του αδιεξόδου της στρατηγικής του 
ΣΥΡΙΖΑ. Με δόγμα το «πάση θυσία στο 
Ευρώ» (που είναι η στρατηγική των μνη- 
μονιακών δυνάμεων), το μόνο που πέ- 
τυχαν αυτός και η κυβέρνησή του είναι 
να αποθρασύνουν τους δανειστές/τοκο- 
γλύφους. Με την απαράδεκτη συμφω¬ 
νία της 20 ης Φλεβάρη και τις απανωτές 
υποχωρήσεις και «διαπραγματεύσεις», 
σχεδόν υποτάχθηκαν πλήρως στους δα¬ 
νειστές. Με την αποπληρωμή των δό¬ 
σεων, χαρίζοντας δισεκατομμύρια των 
εργατικών και λαϊκών μαζών στους το¬ 
κογλύφους (κοντά στα 7,5 δις ευρώ από 
την αρχή του χρόνου) στράγγιζαν την 
οικονομία και κατέστρεψαν περαιτέρω 
τις δημόσιες υπηρεσίες και τα κοινωνι¬ 
κά αγαθά. Με τη δειλία π.χ. να επανα¬ 
φέρουν τον κατώτατο μισθό και τις συλ¬ 
λογικές συμβάσεις, εγκατέλειψαν το με¬ 
τριοπαθές «πρόγραμμα της Θεσσαλονί¬ 
κης» και τις προγραμματικές δηλώσεις, 
τα οποία υποσχέθηκαν στον ελληνικό 
λαό και υφάρπαξαν την ψήφο του. Με 
τα ήξεις αφίξεις και μυστικοσυμβούλια, 
τον εφησυχασμό και τις αυταπάτες που 
καλλιεργούσαν για «εταίρους» και «θε¬ 
σμούς», για τις ανίερες συμμαχίες τους, 
τη «συμφωνία» που θα υπογράφονταν 
από βδομάδα σε βδομάδα και με ατέ¬ 
λειωτα ψέματα, προσπάθησαν να ξεγε¬ 
λάσουν τον ελληνικό λαό. Τέλος, με τη 
δική τους πρόταση των 47+5 σελίδων 
πρότειναν σκληρά μνημονιακά μέτρα. 

Αναμφίβολα στο δημοψήφισμα της 
5 ης Ιούλη πρέπει να καταδικαστεί η 
πρόταση των δανειστών/τοκογλύφων, 
μια που οδηγεί στην καταστροφή της 

Φάκελος: ΔΗΜΟΨΗΦΙΣΜΑ 


ζουμε ΟΧΙ! 

ΰ-ΕΕ-ΔΝΤ 


ελληνικής οικονομίας και κοινωνίας. Όμως εξίσου 
πρέπει να καταδικαστεί και κάθε άλλο σχέδιο, 
όπως το σχέδιο των 47 σελίδων της κυβέρνησης, 
που έχει σκληρά αντεργατικά και αντιλαϊκά μέ¬ 
τρα, που είναι κατάφωρα αντίθετο με τους αγώνες 
και την ψήφο του ελληνικού λαού στις 25 Γενάρη. 
Πρέπει ακόμη να καταδικαστεί η 5η φάλαγγα των 
μνημονιακών δυνάμεων. 

Όμως, πρέπει ταυτόχρονα να καταδικαστούν 
και όλες οι πολιτικές που βλέπουν λύση μέσα σε 
Ευρωζώνη/Ε.Ε. και στο ζουρλομανδύα του Ευρώ. 
Να καταδικαστεί πλήρως και η ίδια η ιμπεριαλι¬ 
στική και ρατσιστική Ε.Ε. Μπορούμε να τους νι¬ 
κήσουμε ακόμη μια φορά. Αγώνας παντού για να 
υποστηρίξουμε και διευρύνουμε τη νίκη της 25 
Γενάρη, για να υποστηρίξουμε τα δικά μας εργα¬ 
τικά και λαϊκά συμφέροντα. Να ξηλώσουμε από 
παντού τα μνημόνια! 

- Ακύρωση όλων των ιδιωτικοποιήσεων - 
Εθνικοποιήσεις με εργατικό έλεγχο (τράπεζες 
κ.α.). Κατάργηση των χαρατσιών - Βαριά φορο¬ 
λογία σε κεφάλαιο και πλούσιους. Πίσω τώρα 
στις δουλειές τους όλοι οι απολυμένοι. Ανάκτη¬ 
ση των απωλειών σε μισθούς-συντάξεις. Αμεση 
επαναφορά κατώτατου μισθού και συλλογικών 
συμβάσεων. Ξήλωμα του μνημονιακού κράτους 
έκτακτης ανάγκης. 

- Στάση Πληρωμών του Χρέους και Διαγραφή 
του. Λεφτά για τις ανάγκες μας (νοσοκομεία, σχο¬ 
λεία, κοινωνικές υπηρεσίες, δημόσιες επενδύσεις 
κ.λπ.). Καμιά διαπραγμάτευση, καμιά συμφωνία, 

έξω τώρα από Ευρώ και Ε.Ε. 

5 Στις μέρες που απομένουν μέχρι τη διεξαγωγή 
του δημοψηφίσματος, οι εργαζόμενοι, οι άνερ¬ 
γοι, τα φτωχά λαϊκά στρώματα, η νεολαία, πρέπει 
να κάνουν μεγάλα βήματα μπροστά. Να μπουν 
ενεργά στον αγώνα, να κάνουν δική τους υπόθε¬ 
ση το ΟΧΙ ΣΤΗ ΠΡΟΤΑΣΗ ΤΩΝ ΔΑΝΕΙΣΤΩΝ 
/ΤΟΚΟΓΛΥΦΩΝ, ΟΧΙ ΣΤΗΝ ΠΡΟΤΑΣΗ ΤΗΣ 
ΚΥΒΕΡΝΗΣΗΣ που πρέπει να αντηχήσει πα¬ 
ντού, σε κάθε γωνιά της χώρας και να επιβληθεί 
καταλυτικά. Να μην εμπιστευτούμε τις εξελίξεις, 
την πραγματική διέξοδο στα αδύναμα, δειλά χέ¬ 
ρια του ΣΥΡΙΖΑ και της ηγεσίας του. 

Να δημιουργήσουμε παντού ένα δίχτυ εργα¬ 
τικών και λαϊκών επιτροπών/συνελεύσεων, στις 
γειτονιές, στους χώρους δουλειάς, στα σχολεία 
και τις σχολές - για να οργανωθούμε για τη σύ¬ 
γκρουση που έρχεται. 

Να διώξουμε μακριά το φόβο, που θέλουν να 
σπείρουν οι μνημονιακοί, ντόπιοι και ξένοι, με την 
προπαγάνδα τους. Να αποκρούσουμε κάθε επίθε¬ 
ση των μνημονιακών. Να νικήσουμε τους δανει¬ 
στές, να θάψουμε οριστικά τους μνημονιακούς, 
να σταματήσουμε το μνημονιακό κατήφορο του 
Τσίπρα/ΣΥΡΙΖΑ - να δημιουργήσουμε μια πραγ¬ 
ματική ελπίδα, μια Κυβέρνηση των Εργαζομένων, 
επιβάλλοντας παντού το δίκιο μας. 

ΑΓΩΝΑΣ ΠΑΝΤΟΥ, ΜΕΧΡΙ ΤΗ ΝΙΚΗ! 

Ο.Κ.Δ.Ε., 27/6/2015 


Μάιοοίούνιοα Πολιτική καμπάνια της Ο.Κ.Δ.Ε 

■ Βαγγέλης Κιτσώνης 


Α πό τον Μάιο, η Ο.Κ.Δ.Ε. έχει ξεκινήσει 
πολιτική καμπάνια, με βασικό στόχο την 
προετοιμασία των εργαζόμενων, άνερ¬ 
γων, φτωχών λαϊκών στρωμάτων και νέων για τις 
εξελίξεις, που ήδη πριν την ανακοίνωση του δη¬ 
μοψηφίσματος προμηνύονταν θυελλώδεις. 

Το πλαίσιο της καμπάνιας 

Η περίοδος που διανύουμε αποδεικνύει την 
αποτυχία της στρατηγικής και της ασκούμενης 
αστικής πολιτικής του ΣΥΡΙΖΑ και της κυβέρνη¬ 
σης, με τις συνεχείς υποχωρήσεις, την εγκατάλει¬ 
ψη ακόμα και του μετριοπαθούς προγράμματος, 
τη δειλή πολιτική και τις ανίερες συμμαχίες τους. 

Αν είχαν έστω ένα λογικό σχέδιο, θα ξεκινού¬ 
σαν τη διαπραγμάτευση απαιτώντας εφαρμογή 
του προγράμματος της ΔΕΘ, δεν θα υπέγραφαν 
την επαίσχυντη συμφωνία της 20 ης Φλεβάρη, δεν 
θα έφταναν να καταθέτουν πρόταση 8 δις με μνη- 
μονιακά μέτρα. Αυτοπαγιδεύθηκαν, καθώς συ¬ 
νέχιζαν να πληρώνουν τις δόσεις του χρέους 
(έδωσαν περίπου 7,5 δις), ανοίγοντας τις ορέξεις 
των δανειστών-αρπακτικών, που αποθρασυμένοι 
έφτασαν να ζητάνε μέτρα 12 δις και ουσιαστικά 
την πτώση της κυβέρνησης. Κι όμως, ο ΣΥΡΙΖΑ 
επιμένει να τονίζει ότι Ε.Ε. σημαίνει δημοκρα¬ 
τία, ότι μπορεί να υπάρξει εναλλακτική πολιτική 
και... διαπραγμάτευση στο «θάλαμο βασανιστη¬ 
ρίων» της Ευρωζώνης/Ε.Ε. Παγιδεύοντας και 
εγκλωβίζοντας την εργατική τάξη και τις λαϊκές 
μάζες, χωρίς να τις προετοιμάζει για την τεράστια 
σύγκρουση με τους ιμπεριαλιστές Ε.Ε.-ΔΝΤ- 
ΗΠΑ-Αγορών. 

Έτσι, οι σημερινές εξελίξεις δημιουργούν εύ¬ 
λογα μεγάλες ανησυχίες στις μάζες, παρά τη διά¬ 
θεσή τους να ρίξουν ένα γερό σκαμπίλι στην Ε.Ε, 
το ΔΝΤ και την ντόπια Πέμπτη Φάλαγγα των 
Μνημονιακών. Ιδιαίτερα η απουσία μιας γενναί¬ 
ας και σαφούς τοποθέτησης του ΣΥΡΙΖΑ, αν και 
πως σχεδιάζει να πάει τη σύγκρουση από δω και 
πέρα, αν έχει έναν «οδικό χάρτη» για τη διαχεί¬ 
ριση έκτακτων καταστάσεων στην οικονομία και 
βέβαια για μια επανεκκίνησή της. 

Οι μνημονιακοί, φυσικά, προσπαθούσαν όλο 
το προηγούμενο διάστημα να παραχαράξουν τη 
νίκη της 25 ης Γενάρη. Ερμηνεύουν την λαϊκή ψήφο 
ως «πάση θυσία σε Ευρώ-Ε.Ε.», «δεν έχει εντολή 
ρήξης» κ.λπ. (ερμηνείες όπου βολικά προσαρμό¬ 
ζεται και η ηγεσία του ΣΥΡΙΖΑ, αυξάνοντας τη 
σύγχυση). Στην πραγματικότητα, οι συγκρούσεις 
των τελευταίων πέντε χρόνων και το αποτέλεσμα 
στις 25 Γενάρη ήρθαν σαν αποτέλεσμα της διχο¬ 
τόμησης «υπέρ ή ενάντια στα Μνημόνια» - αυτό 
θα πρέπει οι εργαζόμενες και λαϊκές μάζες να 
υπερασπιστούν με το ΟΧΙ στο δημοψήφισμα. 

Όλα τα παραπάνω δείχνουν ότι έχουμε μπει 
σε πορεία σύγκρουσης. Έτσι, για την Ο.Κ.Δ.Ε. η 
οργάνωση (πολιτικά και πρακτικά) των εργα¬ 
ζομένων και των αγωνιστών γίνεται επιτακτικό 
καθήκον. Η καμπάνια μας δεν είχε έναν γενικό 
χαρακτήρα, αλλά την ανάδειξη ενός προγράμμα¬ 
τος αντιμετώπισης της έκτακτης κατάστασης, δι¬ 
εξόδου από την κρίση, ενός αναγκαίου όσο ποτέ 
σχεδίου αγώνων. Μιας χρήσιμης επιλογής, που με 
τις καλύτερες δυνατές εγγυήσεις παρέχει το πρό¬ 
γραμμα και η πρακτική της Ο.Κ.Δ.Ε., για να βγού¬ 
με από τον σημερινό βάλτο. 



Α Από την εκδήλωση της Ο.Κ.Δ.Ε. στις εργατικές 
πολυκατοικίες του Ταύρου, 13/06/2015 


Η επέμβασή μας 

Στην καμπάνια αυτή, πέρα από προηγούμενες 
πρακτικές (εξορμήσεις σε δημόσιες υπηρεσίες, ερ¬ 
γασιακούς χώρους κ.λπ.), η Ο.Κ.Δ.Ε. χρησιμοποί¬ 
ησε και νέες μορφές: 

Εξορμήσεις πόρτα-πόρτα σε εργατικές περι¬ 
οχές και συγκροτήματα εργατικών κατοικιών - 
Συνεργεία με ντουντούκα στις γειτονιές - Ανοι¬ 
χτές εκδηλώσεις σε κεντρικές πλατείες, σε Αθήνα 
(Ταύρος, Περιστέρι, Κορυδαλλός), Θεσσαλονίκη 
(Αμπελόκηποι, Τούμπα, Εύοσμος, Καλαμαριά), 
Αλεξανδρούπολη, Ιωάννινα, Θήβα. 

Η οργάνωσή μας κατάφερε να κινητοποιήσει 
και ένα μέρος του πολιτικού περίγυρού της, που 
συμμετείχε ενεργά. Έτσι, μπορέσαμε να συζητή¬ 
σουμε με σημαντικά κομμάτια των μαζών (για 
τα μεγέθη της οργάνωσής μας), σπάζοντας την 
ιδιότυπη «σιωπή» που είχε επιβάλει η πτώση των 
αγώνων και οι μετεκλογικές εξελίξεις. Δώσαμε 
τον λόγο σε άνεργους, εργαζόμενους κ.λπ. για να 
εκφραστούν πάνω στα προβλήματα της περιόδου, 
μ’ ένα πνεύμα συνεργασίας και κατανόησης. Φά¬ 
νηκε ξεκάθαρα ότι ο προβληματισμός των μαζών 
κινείται σε ριζοσπαστική κατεύθυνση, με όλο και 
πιο σταθερά συμπεράσματα, ειδικά για την ανά¬ 
γκη ρήξης με Ευρώ/Ε.Ε. Υπήρξε μια ποσοτική και 
ποιοτική αναβάθμιση της διακίνησης του υλικού 
μας: μοιράστηκαν χιλιάδες κείμενα, δόθηκαν δε¬ 
κάδες φύλλα της Εργατικής Πάλης, καθώς και εδ- 
κόσεις μας, βιβλία, μπροσούρες. 

Μπαίνουμε σε νέα εποχή 

Το μνημονιακό καθεστώς και το κράτος έκτα- 
της ανάγκης έχουν αφήσει μια κοινωνία ερειπί¬ 
ων. Η πτώση των αγώνων των τελευταίων δύο 
ετών έχει δημιουργήσει ένα «μούδιασμα» στην 
εργατική τάξη και τα φτωχά λαϊκά στρώματα - η 
καμπάνια μας επεδίωξε, αντίθετα, να εμφυσήσει 
ένα μαχητικό πνεύμα. Στο τέλος της πρώτης φά¬ 
σης (αρχές Ιουνίου), βρεθήκαμε έτσι σε καλύτερη 
θέση για ν’ ανταποκριθούμε στα καθήκοντα που 
έβαζε η ενεργητική υποστήριξη του ΟΧΙ στο δη¬ 
μοψήφισμα. 

Η Ο.Κ.Δ.Ε. θα συνεχίσει σ’ αυτό τον μαχητικό 
δρόμο. Απευθυνόμαστε με επιμονή, σοβαρότη¬ 
τα, υπευθυνότητα στις μάζες και τους αγωνιστές, 
στον αριστερό κόσμο επίσης. Με ένα επαναστα¬ 
τικό πρόγραμμα, που δεν σημαίνει λογοκοπία, 
αλλά συγκεκριμένο σχέδιο αγώνων, τακτική 
ικανή για την προετοιμασία, την προσαρμογή 
μας στα νέα δεδομένα - για να νικήσουμε στην 
κολοσσιαία σύγκρουση που ανοίγεται. 

ΟΙΚΟΝΟΜΙΑ 


Μαύρη Δικτατορία των «Αγορών 


» 


Διαιλαντική Συμφωνία ΗΠΑ - Ε.Ε. 


Α πό τις αρχές της δεκαετίας του 
1990, τα λόμπι των πολυεθνι¬ 
κών πίεζαν σε ΗΠΑ και Ευρώ¬ 
πη για την πλήρη απελευθέρω¬ 
ση του εμπορίου σ’ όλο τον πλανήτη. Προ¬ 
φανής στόχος τους η πλήρης απελευθέρωση 
της παγκόσμιας αγοράς και των «κλειστών 
αγορών» κάθε χώρας (δημόσιο κ.α.) με προ¬ 
νομιακό τρόπο για τα εμπορεύματα και κε¬ 
φάλαια των ιμπεριαλιστικών πολυεθνικών. 
Αυτή η επιδίωξη οδήγησε, το 1995, στην 
αναβάθμιση-μετεξέλιξη της ΟΑΤΤ (Γενική 
Συμφωνία Δασμών και Εμπορίου) στον Πα¬ 
γκόσμιο Οργανισμό Εμπορίου (ΠΟΕ). 

Όμως η ραγδαία οικονομική ισχυροποί¬ 
ηση των αναδυόμενων οικονομιών (ΒΚΙΟδ) 
και η οικονομική υποβάθμιση των ιμπερι¬ 
αλιστών, όξυναν τρομερά τους ανταγωνι¬ 
σμούς και οδήγησαν σε κατάρρευση ουσι¬ 
αστικά του ΠΟΕ το 2006. Ειδικά μετά την 
κρίση του 2008 αποφασίστηκε η στενότερη 
συνεργασία ΗΠΑ-Ε.Ε. ώστε ν’ αντιμετω¬ 
πίσουν την οικονομική τους υποβάθμιση. 
Έτσι, άρχισαν διαβουλεύσεις για τη σύνα¬ 
ψη της Διατλαντικής Συμφωνίας Ελεύθε¬ 
ρου Εμπορίου και Επενδύσεων, γνωστή ως 
ΤΤΙΡ (Τταηδαΐΐαηΐίε Ίταάε από Ιηνεδίηιεηΐ 
ΡαΓΐηεΓδΚίρ). Βασικός στόχος η δημιουργία 
μιας ελεύθερης κοινής αγοράς μεταξύ ΗΠΑ 
και Ε.Ε., που θα έχει κοινούς ρυθμιστικούς 
κανόνες ή καλύτερα δεν θα έχει κανένα ρυθ¬ 
μιστικό κανόνα για τις μεγάλες επιχειρήσεις, 
ώστε να εξασφαλίσει την απρόσκοπτη και 
γιγάντια κερδοφορία τους, ενάντια σε κάθε 
έλεγχο και περιορισμό από κράτη και κοι¬ 
νωνίες. Οι διαπραγματεύσεις ξεκίνησαν επί¬ 
σημα τον Ιούλη του 2013, με απόφαση του 
Ομπάμα και της Συνόδου Κορυφής της Ε.Ε. 
Εξουσιοδοτήθηκαν διαπραγματευτές από 
την Ε.Ε. με στόχο να υπάρξει συγκεκριμένη 
συμφωνία ως το τέλος του 2015. Οι συνο¬ 
μιλίες διεξάγονται με απόλυτη μυστικότητα, 
μακριά από την κοινή γνώμη, γιατί αυτά 
που σχεδιάζουν είναι το πιο αντικοινωνικό 
σχέδιο που έχει παρουσιαστεί στην ιστορία 


της ανθρωπότητας. 

Οι διαπραγματεύσεις ΗΠΑ-Ε.Ε. γίνο¬ 
νται με άκρατη μυστικότητα και αδιαφά¬ 
νεια, αποτελώντας έναν αντιδημοκρατικό 
εφιάλτη. Τα έγγραφα των συνομιλιών είναι 
απόρρητα για τριάντα χρόνια. Οι ευρω¬ 
βουλευτές που επιθυμούν να τα εξετάσουν 
-όσα απ’ αυτά τους επιτρέπεται να δουν-, 
τα διαβάζουν σε ειδικούς χώρους με απα¬ 
γόρευση φωτογράφησης και ανατύπωσης. 
Και φυσικά απαγορεύεται να πάρουν αντί¬ 
τυπο. Το ίδιο ισχύει και για τα μέλη του 
Κογκρέσου των ΗΠΑ. Αντίθετα, απόλυτη 
πρόσβαση στο υλικό έχουν μόνο εταιρείες, 
που γνωμοδοτούν για τους κανονιστικούς 
περιορισμούς που πρέπει να υπάρχουν ή κα¬ 
λύτερα να μην υπάρχουν, ενώ έχει δημιουρ- 
γηθεί το λεγόμενο Συμβούλιο Ρυθμιστικής 
Συνεργασίας, μέσω του οποίου οι Εταιρείες 
αιτούνται την άρση των περιορισμών που 
θίγουν τη δραστηριότητά τους! 

ΕΡΓΑΣΙΑ: Προωθείται η πλήρης απε¬ 
λευθέρωση της αγοράς εργασίας ώστε να 
χρησιμοποιούνται εργαζόμενοι, από χώρες 
της Ε.Ε. ή πολιτείες των ΗΠΑ, με ανύπαρκτα 
εργασιακά και συνδικαλιστικά δικαιώματα. 
Αυτή η τακτική στη ΝΑΕΤΑ (Ενωση ΗΠΑ- 
Καναδά-Μεξικού) σε 12 χρόνια κατάργησε 
1 εκ. θέσεις εργασίας στις ΗΠΑ, ενώ έφερε 
σημαντικές μειώσεις μισθών. Αρνούνταιτην 
ύπαρξη Συλλογικών Συμβάσεων Εργασίας 
-οι ΗΠΑ δεν κυρώνουν τις συμβάσεις της 
Διεθνούς Οργάνωσης Εργασία-, ζητάνε την 
ελεύθερη μετεγκατάσταση επιχειρήσεων σε 
όποια χώρα ή πολιτεία επιθυμούν σύμφωνα 
με το χαμηλότερο εργατικό/φορολογικό 
κόστος. Απαιτούν τη δυνατότητα εταιρειών 
να ζητούν αποζημιώσεις από κυβερνήσεις 
χωρών που αποφασίζουν να αλλάζουν νό¬ 
μους, π.χ. να αυξήσουν μισθούς(!) κ.α. 

ΤΡΟΦΙΜΑ: Τα λόμπι των μεταλλαγμέ¬ 
νων τροφίμων ζητάει την απόσυρση κάθε 
ελέγχου. Οι ίδιες οι εταιρείες να εγκρίνουν 
την καταλληλότητα των τροφίμων και όχι 
κρατικοί οργανισμοί. Να μην υπάρχει σή¬ 


μανση στα γενετικά τροποποιημένα. Να αρ¬ 
θούν οι περιορισμοί της Ε.Ε. για χημικά που 
επηρεάζουν τις ανθρώπινες ορμόνες (αυτοί 
μπλοκάρουν το 40% των εξαγωγών τροφί¬ 
μων από ΗΠΑ). Να αρθούν οι περιορισμοί 
της Ε.Ε. για επικίνδυνα φυτοφάρμακα, να 
εισάγονται ελεύθερα βοδινό με ορμόνες, 
κοτόπουλα με επεξεργασία χλωρίου κ.α. 

ΠΕΡΙΒΑΛΛΟΝ: Να αυξηθούν τα όρια 
ρύπων διοξειδίου του άνθρακα. Να χρησι¬ 
μοποιούνται σχεδόν όλα τα χημικά (η Ε.Ε. 
απαγορεύει 1.200 χημικά στα καλλυντικά, 
οι ΗΠΑ 12), να αρθούν οι περιορισμοί στην 
ποιότητα των καυσίμων (χρήση χημικών 
πρόσθετων), να εξάγονται προς την Ε.Ε. 
πετρέλαιο από καναδική ασφαλτούχα άμμο 
και σχιστολιθικό φυσικό αέριο από υδραυ¬ 
λική ρωγμάτωση. Τεχνολογίες καταστροφι¬ 
κές και απόλυτα αντίθετες στις ανανεώσιμες 
πηγές ενέργειας. 

ΔΗΜΟΣΙΟΣ ΤΟΜΕΑΣ: Ιδιωτικοποίη¬ 
ση Υγείας, Παιδείας, Νερού, Ενέργειας. Να 
γίνουν χρυσοφόρες επενδύσεις οι βασικές 
κοινωνικές ανάγκες. Οι ιδιωτικοποιήσεις 
να είναι τρομερά δύσκολο να αναιρεθούν 
νομικά. Να εξαιρούνται μόνο οι υπηρεσίες 
ασφαλείας (δικαιοσύνη, ασφάλεια συνό¬ 
ρων, έλεγχος εναέριας κυκλοφορίας). Να 
καταργηθεί κάθε δημόσιος έλεγχος στη δι¬ 
ακίνηση κεφαλαίων. 

ΠΡΟΣΩΠΙΚΑ ΔΕΔΟΜΕΝΑ: Να υπο¬ 
χρεωθούν οι εταιρείες διαδικτύου να παρα¬ 
κολουθούν όλους τους πελάτες και να κατα¬ 
δίδουν τους υπόπτους για παραβίαση πνευ¬ 
ματικής ιδιοκτησίας (και... «ανάρμοστης» 
πολιτικής συμπεριφοράς, θα συμπληρώνα¬ 
με). Να επιτρέπεται η καταγραφή προσω¬ 
πικών στοιχείων για εμπορική χρήση. Αυτά 
συζητούνται την ώρα που τα απόρρητα έγ¬ 
γραφα του Σνόουντεν αποδεικνύουν πως οι 
ΗΠΑ παρακολουθούν όλες τις κυβερνήσεις 
και τα όργανα της Ε.Ε.! Φανταστείτε τι γίνε¬ 
ται με τους πολίτες... 

ΕΠΙΛΥΣΗ ΔΙΑΦΟΡΩΝ ΕΠΕΝΔΥ- 
ΤΗ-ΚΡΑΤΟΥΣ: Οι εταιρείες αναγορεύο¬ 

νται σε έθνη-κράτη. Έχουν το ίδιο βάρος 
με μια χώρα εκατομμυρίων κατοίκων και 
μπορούν να προσφεύγουν σε διεθνή διαι¬ 
τησία (δικαστήρια-παρωδία, όπου δικαστές 
θα είναι μόνο δικηγόροι ειδικευμένοι στο 
εταιρικό δίκαιο, δηλ. δικηγόροι των εται¬ 
ριών) ζητώντας δισς αποζημιώσεις, επειδή 
θίγονται τα συμφέροντά τους από κυβερνη¬ 
τικές αποφάσεις. Π.χ. η εταιρεία ενέργειας 
ναΐΐεηίαΐΐ ζητάει 3,7 δις από τη γερμανική 
κυβέρνηση λόγω της απόφασής της να κα¬ 
ταργήσει σταδιακά την πυρηνική ενέργεια 
μετά το ατύχημα στη Φουκουσίμα. Πολλά 
άλλα παραδείγματα υπάρχουν όπου πο¬ 
λυεθνικές ενέργειας, καπνού, χαρτιού κ.α. 
απαιτούν δισεκατομμύρια από χώρες λόγω 
αλλαγών στην κυβερνητική πολιτική. Του¬ 
λάχιστον 500 γνωστές τέτοιες δίκες είναι σε 
εξέλιξη σήμερα. Και αυτό θα γενικευτεί αν 
υπογραφεί η ΤΤΙΡ. Η απόλυτη δικτατορία 
της Αγοράς. 

Η κυβέρνηση ΣΥΡΙΖΑ-ΑΝΕΛ επιση¬ 
μαίνει κάποιες επικίνδυνες πλευρές της 
συμφωνίας, όμως δεν την αμφισβητεί συνο¬ 
λικά, αφήνοντας περιθώρια για ψήφισή της. 
Αυτό θα είναι καταστροφή για τα εργατικά/ 
κοινωνικά δικαιώματα σε όλη την Ευρώπη. 
Εξάλλου, είναι πλέον ολοφάνερη η αντίφα¬ 
ση της πολιτικής του ΣΥΡΙΖΑ. Τη στιγμή 
που οι ιμπεριαλιστές σχεδιάζουν το απόλυτο 
Μνημόνιο εναντίον των εργαζομένων διε¬ 
θνώς, ο ΣΥΡΙΖΑ επιδιώκει μια «έντιμη αντι- 
μνημονιακή» συμφωνία μαζί τους. Σε αυτό 
το αδιέξοδο, μόνο η καθαρή επιλογή της 
ρήξης με όλα τα συμφέροντα και τις συμ¬ 
φωνίες των ιμπεριαλιστών μπορεί να δώσει 
διέξοδο υπέρ των λαϊκών συμφερόντων. Η 
ΤΤΙΡ πρέπει να αποκαλυφτεί στους λαούς 
και να ακυρωθεί από τους αγώνες των ερ¬ 
γαζομένων σε ΗΠΑ και Ευρώπη. 


Το πόρισμα της Επιτροπής Αλήθειας Δημοσίου Χρέους 


Π ριν από δύο εβδομάδες περίπου δημοσιεύτηκε 
το προκαταρκτικό πόρισμα της Επιτροπής Αλή¬ 
θειας για το Δημόσιο Χρέος. Η Επιτροπή είναι 
της ελληνικής Βουλής και συστήθηκε για τη διε- 
ρεύνηση της δημιουργίας και διόγκωσης του δημόσιου χρέ¬ 
ους, για το κατά πόσο είναι νόμιμο και βιώσιμο, καθώς και 
για να εξετάσει τις επιλογές για την κατάργησή του ή την μη 
αποπληρωμή ενός μέρους του. 

Με βάση τα στοιχεία που δημοσιεύτηκαν από την ΕΛ- 
ΣΤΑΤ, στις 31/03/2015, το δημόσιο χρέος (το χρέος της Κε¬ 
ντρικής Διοίκησης) ανέρχονταν σε 312, 7 δις ή στο 174,7% 
του ΑΕΠ. Το ελληνικό δημόσιο χρέος ανήκει κατά 27 δις 
ευρώ στην ΕΚΤ και άλλες κεντρικές τράπεζες (με την μορφή 
ομολόγων του ελληνικού δημοσίου) και κατά 212 δις ευρώ 
(με την μορφή διακρατικών δανείων) στο Ευρωπαϊκό Ταμείο 
Χρηματοπιστωτικής Σταθερότητας, σε κράτη της ευρωζώ¬ 
νης, στο ΔΝΤ κ.α. Τα υπόλοιπα 72 δις ανήκουν σε ιδιώτες ή 
ελληνικούς δημόσιους οργανισμούς και ελληνικές τράπεζες. 

Τα συμπεράσματα στα οποία καταλήγει το πόρισμα είναι 
τα εξής: 

α) «Η Επιτροπή διαπίστωσε ότι η μη βιωσιμότητα του 
ελληνικού δημόσιου χρέους ήταν εξαρχής γνωστή στους διε¬ 
θνείς δανειστές , τις ελληνικές αρχές και τα συστημικά μέσα 
ενημέρωσης. (...) Τα συστημικά μέσα ενημέρωσης έκρυψαν 
την αλήθεια από τους πολίτες παριστάνοντας ότι δήθεν η δι¬ 
άσωση αφορούσε την Ελλάδα και όχι τις τράπεζες, και συνά¬ 
μα εξυφαίνόντας μια αφήγηση που στόχευε να εμφανίσει τον 
ελληνικό πληθυσμό σαν δήθεν άξιο των αδικοπραξιών των 
δανειστών». 

β) «Οι δανειστές υπαγόρευσαν αυστηρά τον τρόπο διάθε¬ 
σης των δανειακών κεφαλαίων 'διάσωσης’, και έτσι είναι απο¬ 
καλυπτικό ότι κατευθύνθηκαν στην κάλυψη των τρεχουσών 


δημόσιων δαπανών λιγότερα από τα 10% των κεφαλαίων που 
εισπράχθηκαν.» 

γ) «[Η Επιτροπή] καταλήγει στο συμπέρασμα ότι η δι¬ 
όγκωση του χρέους δεν οφειλόταν στις δήθεν υπέρμετρες 
δημόσιες δαπάνες (...) Οφειλόταν μάλλον στην πληρωμή 
εξαιρετικά υψηλών επιτοκίων δανεισμού στους πιστωτές, στις 
υπερβολικά υψηλές και αδικαιολόγητες στρατιωτικές δαπά¬ 
νες, στην απώλεια φορολογικών εσόδων εξαιτίας των αθέμι¬ 
των εκροών κεφαλαίου, στην ανακεφαλαιοποίηση ιδιωτικών 
τραπεζών από το κράτος, και στις διεθνείς ανισορροπίες οι 
οποίες δήμιουργήθηκαν από την ελαττωματική σχεδίαση της 
ίδιας της Νομισματικής Ένωσης». 

δ) «Οι παραβιάσεις των ανθρώπινων δικαιωμάτων και 
του εθιμικού δικαίου, πολλές ενδείξεις κακόπιστης συμπερι¬ 
φοράς εκ μέρους των συμβαλλόμενων μερών, και ο καταχρη¬ 
στικός χαρακτήρας αυτών των συμβάσεων καθιστούν τις σν- 
ναφθείσες συμβάσεις άκυρες». (...) «Είναι επίσης αθέμιτο, 
διότι οι όροι του επιβάλλουν πολιτικές οι οποίες παραβιάζουν 
τις υποχρεώσεις προστασίας των ανθρώπινων δικαιωμάτων. 
Τέλος, είναι επονείδιστο (απεχθές), διότι (...) τα μέτρα τα 
οποία επέβαλλαν οι πολιτικές [αποπληρωμής του] ήταν αντι- 
δημοκρατικά και αναποτελεσματικά, και θα οδηγούσαν σε 
σοβαρές παραβιάσεις των κοινωνικών και οικονομικών δικαι¬ 
ωμάτων». 

Συνοπτικά, λοιπόν, η Επιτροπή χαρακτηρίζει το μεγα¬ 
λύτερο μέρος του δημόσιου χρέους ως «παράνομο, αθέμιτο, 
επονείδιστο» και συνολικά ως «μη βιώσιμο». Ταυτόχρονα, 
προτείνει την «αναστολή πληρωμών και (...) την ακύρωση 
του χρέους», κινήσεις που το ελληνικό κράτος έχει κάθε «δι¬ 
καίωμα να προχωρήσει μονομερώς». 

Πρέπει να σημειώσουμε ότι η Επιτροπή δεν έχει συνει¬ 
σφέρει κάτι καινούργιο στη γνώση για το χρέος. Όλα όσα 


αναφέρονται ήταν γνωστά, παρόλο που τώρα ίσως να απο¬ 
κτούν ένα “κύρος” και μία “βαρύτητα”. Είναι αλήθεια ότι 
αν η Επιτροπή συνεχίσει το έργο της, πράγμα αμφίβολο, 
θα προκόψουν και ατομικές, συγκεκριμένες ευθύνες σε δι¬ 
άφορους πολιτικούς, επιχειρηματίες, διεθνείς οργανισμούς, 
κ.α. Αυτό που έχει σημασία είναι ότι το δημόσιο χρέος είναι 
μόνο ένα τμήμα του συνολικού χρέους της χώρας (χρέος 
επιχειρήσεων, χρέος νοικοκυριών, χρέος του ασφαλιστικού 
συστήματος, κ.α.) και συνεπώς είναι το προϊόν της κρίσης 
και χρεοκοπίας του ελληνικού καπιταλισμού, ανεξάρτητα 
από τις ατομικές ευθύνες του καθενός καπιταλιστή ή αστού 
πολιτικού, ξένου ή έλληνα. 

Συνεπώς: α) ακόμη κι αν το δημόσιο χρέος ήταν βιώσιμο, 
νόμιμο, κ.λπ., και πάλι δεν θα έπρεπε να το πληρώσουν η 
εργατική τάξη και τα φτωχά λαϊκά στρώματα, απλούστατα 
γιατί δεν είναι δικό τους β) είναι επίσης ξεκάθαρο ότι η μη 
αποπληρωμή του δεν αρκεί για να μας βγάλει από την βαρ¬ 
βαρότητα των μνημονίων, γιατί χωρίς την ανατροπή της κα¬ 
πιταλιστικής οργάνωσης της οικονομίας και κοινωνίας πολύ 
γρήγορα θα δημιουργούνταν νέο χρέος και γιατί εντωμετα- 
ξύ υπάρχει και το υπόλοιπο δυσβάσταχτο χρέος, πέρα από 
το δημόσιο. Καταλήγουμε λοιπόν στο τρίτο και σημαντικό¬ 
τερο σημείο: η διαγραφή του δημόσιου χρέους αλλά και του 
συνολικού χρέους, είναι καθήκον της εργατικής τάξης και 
των φτωχών λαϊκών στρωμάτων, και μπορεί να πραγματο¬ 
ποιηθεί μόνο μέσα από σκληρούς αγώνες ενάντια στον ελ¬ 
ληνικό καπιταλισμό και την ΕΕ, και όχι από μια Επιτροπή 
της Βουλής και μέσα από νομικές διαδικασίες (όχι ότι και 
αυτές δεν έχουν μια κάποια αξία). Αυτό εξάλλου αποδεικνύ- 
εται και από την ανικανότητα της κυβέρνησης του ΣΥΡΙΖΑ, 
έστω και να τολμήσει να χρησιμοποιήσει ακόμη και αυτό το 
πόρισμα! 

ΠΟΛΙΤΙΚΗ 


Εργατική Πάλη 11 



Υ περψηφίστηκε στις 28/6 
από την ολομέλεια της 
Βουλής το σχέδιο νόμου 
με τίτλο «Τροποποίηση 
Κώδικα Ελληνικής Ιθαγένειας». Υπέρ 
του νομοσχεδίου ψήφισαν 172 βουλευ¬ 
τές (ΣΥΡΙΖΑ, Ποτάμι, ΠΑΣΟΚ), κατά 
ψήφισαν η ΝΔ, η Χρυσή Αυγή και οι 
ΑΝ.ΕΛ., ενώ το ΚΚΕ ψήφισε παρών. 

Το ρατσιστικό τους δηλητήριο έχυ¬ 
σαν από το βήμα της Βουλής τα τρία 
κόμματα που καταψήφισαν. Ο Χρήστος 
Παππάς της Χρυσής Αυγής έσκισε επι¬ 
δεικτικά το νομοσχέδιο, ενώ ο κωμικός 
ρατσιστής Παύλος Χαϊκάλης, βουλευ¬ 
τής των ΑΝ.ΕΛ., δήλωσε «Οι αλλοδα¬ 
ποί φταίνε για την αύξηση της εγκλημα¬ 
τικότητας και της ανεργίας. Έλληνας δε 
γίνεσαι , αλλά γεννιέσαι». Και όλα αυτά 
για ένα νομοσχέδιο, του οποίου οι δια¬ 
τάξεις, όπως δήλωσε η εισηγήτριά του, 
αναπληρώτρια υπουργός Μεταναστευ- 
τικής Πολιτικής Τασία Χριστοδουλο- 
πούλου «δεν απηχούν την ιδεολογική 
άποψη του ΣΥΡΙΖΑ » και « έχουν δεχθεί 


Ψηφίστηκε το νομοσχέδιο για την Ιθαγένεια 


μεγάλη κριτική γιατί δεν είναι ριζοσπα¬ 
στικές». 

Το νομοσχέδιο προβλέπει τα εξής: 
α) Για τα παιδιά μεταναστών που γεν¬ 
νήθηκαν στην Ελλάδα, οι προϋποθέ¬ 
σεις για την απόκτηση ελληνικής ιθα¬ 
γένειας είναι νόμιμη πενταετής παρα¬ 
μονή στην Ελλάδα από τουλάχιστον 
έναν γονέα κατά τη στιγμή της γέννη¬ 
σης και εγγραφή στο δημοτικό σχολείο. 
Αν κανένας γονέας δεν έχει κλείσει τη 
στιγμή της γέννησης πέντε χρόνια νό¬ 
μιμης διαμονής, τότε το δικαίωμα κτή¬ 
σης της ιθαγένειας θεμελιώνεται μια 
δεκαετία μετά, εφόσον το παιδί έχει 
γραφτεί και παρακολουθεί το σχολείο, 
β) Τα παιδιά που μεγαλώνουν και πάνε 
σχολείο στην Ελλάδα, ανεξάρτητα από 
τη διαμονή των γονέων τους, απο¬ 
κτούν την ελληνική ιθαγένεια ύστερα 
από τα εννιά χρόνια της υποχρεωτικής 
εκπαίδευσης ή τα έξι χρόνια στο Γυμνά¬ 
σιο και το Λύκειο, γ) Εφόσον ενήλικος 
αλλοδαπός που κατοικεί στην Ελλάδα 
είναι απόφοιτος τμήματος ή σχολής 
ελληνικού ΑΕΙ ή ΤΕΙ θεμελιώνει δικαί¬ 
ωμα κτήσης της ελληνικής ιθαγένειας, 
εφόσον διαθέτει απολυτήριο ελληνικού 
Λυκείου. 

Όσον αφορά την ουσία του νομο¬ 
σχεδίου: Καταρχάς, δεν προβλέπει ούτε 
καν το δικαίωμα εκλέγειν και εκλέγε- 


σθαι των μεταναστών που βρίσκονται 
στο καθεστώς του επί μακρόν διαμέ- 
νοντος στις δημοτικές και περιφερεια¬ 
κές εκλογές. Το παραπάνω προέβλεπε 
ο νόμος Ραγκούση, που είχε ψηφιστεί 
τον Μάρτιο του 2010 από την κυβέρ¬ 
νηση του ΠΑΣΟΚ και είχε χαρακτηρι¬ 
στεί αντισυνταγματικός το 2013 από το 
Συμβούλιο της Επικράτειας, επί εποχής 
της ακροδεξιάς κυβέρνησης Σαμαρά- 
Βενιζέλου. Δεύτερον, ενώ στον νόμο 
Ραγκούση η επιτυχής φοίτηση σε έξι 
τάξεις (οποιεσδήποτε) του ελληνικού 
σχολείου προσέφερε τη δυνατότητα 
απόκτησης ιθαγένειας, στο νέο νομο¬ 
σχέδιο η επιτυχής φοίτηση αλλοδαπού 
πρέπει να είναι είτε εννεαετής, είτε εξα¬ 
ετής όσον αφορά τη δευτεροβάθμια 
εκπαίδευση, είτε να συνοδεύεται από 
τίτλο ΑΕΙ-ΤΕΙ και απολυτήριο Λυκεί¬ 
ου. Μάλλον για την κυβέρνηση μόνο 
οι “άριστοι” αλλοδαποί μαθητές έχουν 
δικαίωμα στην ιθαγένεια, με το ψευδές 
σκεπτικό ότι θα έχουν “αφομοιώσει” 
καλύτερα την εθνική συνείδηση που 
σφυρηλατεί το ελληνικό σχολείο. Ο 
αριθμός των παιδιών που θα χάσουν 
την ιθαγένεια λόγω ανεπαρκούς φοί¬ 
τησης δεν είναι μικρός. Η εγκατάλειψη 
του σχολείου αφορά πλειοψηφικά τα 
παιδιά των φτωχών εργατικών οικο¬ 
γενειών και ιδιαίτερα των οικογενειών 


των μεταναστών εργατών. 

Τέλος, οι συνέπειες για τους εκπαι¬ 
δευτικούς θα είναι βαρυσήμαντες. Ο 
εκπαιδευτικός μετατρέπεται σε κρατικό 
υπάλληλο εντεταλμένο για την από¬ 
δοση της ιθαγένειας μέσω της βαθμο¬ 
λόγησης των μεταναστών μαθητών/ 
φοιτητών. Καλείται να βαθμολογήσει 
γνωρίζοντας ότι τυχόν κακή αξιολό¬ 
γηση του μαθητή μπορεί να έχει ως 
συνέπεια την αδυναμία απόκτησης της 
ιθαγένειας. 

Το εργατικό κίνημα θα πρέπει να 
παλέψει για τα δικαιώματα της νεο¬ 
λαίας και των μελλοντικών εργαζομέ¬ 
νων αυτής της χώρας, των παιδιών των 
μεταναστών, ώστε να μην καταλήγουν 
κάτοικοι δεύτερης κατηγορίας, αλλά 
να συμμετέχουν στην πολιτική και κοι¬ 
νωνική ζωή ισότιμα. 

- Ιθαγένεια σε όλα τα παιδιά! 

- Νομιμοποίηση όλων των 
μεταναστών! 

- Ίσα κοινωνικά και πολιτικά 
δικαιώματα σε όλους τους 
εργαζόμενους, μετανάστες και 
ντόπιους. Όποιος εργάζεται 
εδώ, είναι από εδώ. 


10° Συνέδριο ΠΑΣΟΚ - 4ο Συνέδριο ΔΗΜΑΡ 

Τα μνημονιακά κουρέλια (θέλουν να! τραγουδάνε ακόμα 


ο τριήμερο 5-7 Ιουνίου πραγ¬ 
ματοποιήθηκαν τα συνέδρια 
των ΠΑΣΟΚ και ΔΗΜΑΡ. Τα 
ρετάλια των δύο από τα τρία 
κόμματα που σχημάτισαν την πιο λαο¬ 
μίσητη κυβέρνηση της Μεταπολίτευσης 
ελάχιστα απασχόλησαν την κοινή γνώ¬ 
μη, μιας και το πολιτικό τους βάρος έχει 
μειωθεί δραματικά, ειδικά μετά τις εκλο¬ 
γές της 25ης Γενάρη. Τα δύο κόμματα, 
που το 2012 είχαν αποσπάσει αθροιστι¬ 
κά περίπου το 19% των ψήφων, μέσα σε 
τρία χρόνια έπεσαν στο 4,85% το ΠΑ¬ 
ΣΟΚ και στο 0,5% η ΔΗΜΑΡ, δίκαιη 
τιμωρία από τον ελληνικό λαό για τα 
αμέτρητα μνημονιακά τους εγκλήματα. 

Ελλείψει οποιασδήποτε πολιτικής 
και στρατηγικής — χαρακτηριστικό στις 
μέρες μας όλων των αστικών κομμάτων 
— κεντρικό σημείο και στα δύο συνέ¬ 
δρια υπήρξε η αλλαγή ηγεσίας. Ο αρχο¬ 
μανής Βενιζέλος — ίσως ο πιο μισητός 
πολιτικός για τις μάζες — αποχώρησε 
και τη θέση του πήρε η Φώφη Γεννημα- 
τά (που πιθανόν θα επιχειρήσει και μια 
προσέγγιση με το ΚΙΔΗΣΟ του Γιωργά- 
κη), ενώ τη θέση του Κουβέλη στη ΔΗ¬ 
ΜΑΡ πήρε ο Θανάσης Θεοχαρόπουλος. 

Το συνέδριο του ΠΑΣΟΚ, του μέχρι 
πριν λίγα χρόνια πανίσχυρου πυλώνα 
του αστικού πολιτικού συστήματος, 
αποτέλεσε ένα πλήρες φιάσκο, τόσο σε 
επίπεδο εικόνας, με τις φωτογραφίες 
των βαριεστημένων συνέδρων-γερό- 
ντων στο γήπεδο του Πανελληνίου, όσο 
κυρίως σε επίπεδο πολιτικής συζήτησης. 
Το συνέδριο δεν ήταν τίποτε άλλο από 
συνεχείς επιθέσεις στον ΣΥΡΙΖΑ (με 


προφανή στόχο την παρουσίαση των 
μνημονίων ως μονόδρομου), αλλεπάλ¬ 
ληλες τοποθετήσεις για την υπεράσπιση 
του «έργου» του ΠΑΣΟΚ την τελευταία 
πενταετία, σαν το μόνο κόμμα που ανέ¬ 
λαβε τις ευθύνες του και είπε την αλή¬ 
θεια στο λαό (εξόφθαλμη αντιστροφή 
της πραγματικότητας, απ’ αυτές που 
συνηθίζουν οι νεοφιλελεύθεροι) και αη¬ 
διαστικούς επαίνους για τον Βενιζέλο 
από τους υποψήφιους προέδρους (Γεν- 
νηματά, Λοβέρδος, Κωνσταντινόπου- 
λος), που έφτασαν μέχρι το σημείο να 
τον αποκαλέσουν τον σημαντικότερο 
έλληνα πολιτικό! 

Το συνέδριο της ΔΗΜΑΡ αποτέλεσε 
επίσης ένα μνημείο πολιτικής κενότη¬ 
τας. Η ανάλυση της κοινωνικής και πο¬ 
λιτικής κατάστασης, των αιτιών και των 
αποτελεσμάτων των Μνημονίων και της 
κρίσης, στην Πολιτική Απόφαση πιά¬ 
νει το χώρο περίπου μιας παραγράφου. 
Όλο το υπόλοιπο κείμενο ασχολείται με 
τις αιτίες της ήττας της ΔΗΜΑΡ — χω¬ 
ρίς φυσικά να εντοπίζει αυτό που είναι 
ορατό δια γυμνού οφθαλμού, την άνευ 
όρων υπεράσπιση και προώθηση των 
μνημονίων — και φυσικά τον πρώτιστο 
στόχο του κόμματος που είναι η παρα¬ 
μονή της χώρας στο ευρώ και την ΕΕ! 
Η πιο τρανταχτή πάντως απόδειξη τού 
πόσο η ΔΗΜΑΡ δεν διδάχτηκε από το 
αμαρτωλό της παρελθόν ήρθε περίπου 
τρεις εβδομάδες μετά, όταν έσπευσε να 
καταδικάσει το δημοψήφισμα, δηλώνο¬ 
ντας με την αδύναμη πλέον φωνή της 
«παρών» στο μαύρο μπλοκ του «Πάση 
θυσία στο ευρώ». 


Και τα δύο συνέδρια ασχολήθηκαν 
ιδιαίτερα με το «φλέγον» ζήτημα του 
χώρου της λεγάμενης «κεντροαριστε¬ 
ράς», μιας και κοινή πεποίθηση των 
δύο κομμάτων είναι ότι υπάρχει πολι¬ 
τικός χώρος και ανάγκη για μια τέτοια 
πολιτική. Τραγικό λάθος ή απλά όνειρα 
θερινής νυκτός. Η πορεία της ταξικής 
πάλης, οι ραγδαίες κοινωνικές μετατο¬ 
πίσεις και πολιτικές εξελίξεις στη χώρα 
μας τα τελευταία χρόνια, η κοινωνική 
και πολιτική ριζοσπαστικοποίηση πλα¬ 
τιών εργατικών και λαϊκών μαζών, η 
καταστροφή των μικροαστικών στρω¬ 
μάτων, που παραδοσιακά ήταν η κοινω¬ 
νική βάση αυτού του χώρου, η όλο και 
αυξανόμενη πόλωση στην ελληνική κοι¬ 
νωνία, δείχνουν ότι όχι μόνο δεν υπάρ¬ 
χει πολιτικός χώρος για τέτοιου είδους 
κόμματα, αντίθετα η πιο πιθανή προ¬ 
οπτική είναι η περαιτέρω διάλυση και 
θρυμματισμός τους. Μια τέτοια πορεία, 
με βραδύτερους βέβαια ρυθμούς, φαίνε¬ 
ται να διαγράφεται και πανευρωπαϊκά. 
Το φούσκωμα του βρωμερού μνημονια- 
κού «Ποταμιού» από την ελίτ των ΜΜΕ 
δεν αντιβαίνει σε αυτή την εξέλιξη. Ας 
μην ξεχνάμε ότι και η θλιβερή πλέον 
ΔΗΜΑΡ πέρασε ένα μεγάλο διάστημα 
που έχαιρε της πλήρους υποστήριξης 
των ΜΜΕ, αυτό όμως δεν εμπόδισε την 
καταβαράθρωσή της από τις εργατικές 
και λαϊκές μάζες. 

Προσοχή όμως! Όσο κι αν δεν υπάρ¬ 
χει πράγματι καμιά σοβαρή κοινωνική 
βάση για αυτές τις δυνάμεις — και κυ¬ 
ρίως υπάρχει ένα τεράστιο κενό στρα¬ 
τηγικής που δεν μπορούν να καλύψουν 


— δεν παύουν να είναι επικίνδυνες. Άλ¬ 
λωστε, ειδικά για την Ελλάδα, η αστική 
τάξη δεν θα ψάξει το προσωπικό της σε 
αυτούς που είναι ικανοί να αρθρώσουν 
μια διαφορετική πολιτική, αλλά σε αυ¬ 
τούς που είναι αποφασισμένοι να υπε¬ 
ρασπιστούν λυσσαλέα τα μνημόνια και 
την παραμονή στο ευρώ, δηλαδή τη βα¬ 
σική «στρατηγική» της. Τέτοια πρόσω¬ 
πα βρίσκει κανείς άφθονα στο ΠΑΣΟΚ. 
Όσο μάλιστα τιμωρείται και αποκόπτε- 
ται από την κοινωνία, τόσα περισσότε¬ 
ρα αποθέματα βαρβαρότητας και αγρι- 
ανθρωπισμού, εξαιρετικά προσόντα για 
τους μνημονιακούς, απελευθερώνονται. 

Όσο για τη ΔΗΜΑΡ, είναι πολιτικά 
και οργανωτικά ανύπαρκτη, δεν έχει ου¬ 
σιαστικό λόγο ύπαρξης και άρα η πιθα¬ 
νότητα επανεμφάνισής της στο πολιτικό 
σκηνικό είναι μηδαμινή. Κάτι τέτοιο θα 
μπορούσε να γίνει μόνο από την «πίσω 
πόρτα», με διάφορες «προσωπικότητες» 
κ.λπ., όπως αυτή του επιφανούς πρώην 
ΔΗΜΑΡίτη Πανούση στο υπουργείο 
Δημόσιας Τάξης. 

Όπως και να έχει, οι εργαζόμενοι 
και η νεολαία έχουν κάθε λόγο να χαί¬ 
ρονται όσο αυτοί οι επί χρόνια θανά¬ 
σιμοι εχθροί τους βιώνουν το πολιτικό 
τους τέλος. Πρέπει όμως να είμαστε σε 
εγρήγορση ώστε αυτό το τέλος να το 
διασφαλίσουμε με μια ουσιαστική και 
βαθιά αλλαγή πολιτικής, υπέρ των ερ¬ 
γατικών συμφερόντων, μέσα από τους 
ανυποχώρητους αγώνες μας. 

■ Γιάννης Σμ. 

12 Εργατική Πάλη 


ΔΙΕΘΝΗ 


Ιούλιος-Αύγουστος 2015 


Εκλογές στην Τουρκία 

Πλήγμα στην ισχύ του Ερντογάν 



Π ραγματοποιήθηκαν στις 7 Ιουνίου οι 
βουλευτικές εκλογές στην Τουρκία, εν 
μέσω επιθέσεων, εκρήξεων βομβών και 
καταγγελιών για χρηματισμό. Το Κόμ¬ 
μα Ευημερίας και Ανάπτυξης (ΑΚΡ) του προέδρου 
Ταγίπ Ερντογάν αναδείχτηκε μεν πρώτο, έχασε όμως 
τη δυνατότητα σχηματισμού αυτοδύναμης κυβέρνη¬ 
σης, αφού έπεσε στο 40,66% (από 49,83%) και στις 
258 έδρες (18 λιγότερες από τις 276 της αυτοδυναμί¬ 
ας). Το πλήγμα είναι ιδιαίτερα μεγάλο για τον Ερντο¬ 
γάν, όχι μόνο γιατί ανέλαβε προσωπικά την προεκλο¬ 
γική εκστρατεία, παραβιάζοντας τον ουδέτερο ρόλο 
του προέδρου και επισκιάζοντας τον ηγέτη του ΑΚΡ 
και πρωθυπουργό Αχμέτ Νταβούτογλου, αλλά γιατί 
ενταφιάστηκε η επιδίωξή του να γίνει εθνικός ηγέτης, 
ένας πρόεδρος με υπερεξουσίες. Μετά από 12 χρό¬ 
νια στην πρωθυπουργία μεταπήδησε , 10 μήνες πριν, 
στην προεδρία της χώρας με ένα εντυπωσιακό 52%, 
με στόχο να χρησιμοποιήσει την αναμενόμενη μεγά¬ 
λη νίκη του κόμματός του στις βουλευτικές εκλογές 
για να προχωρήσει στην απαιτούμενη αλλαγή του Συ¬ 
ντάγματος ενισχύοντας το ρόλο του προέδρου. Προ¬ 
ϋπόθεση για αυτό ήταν η στήριξη των 2/3 της βουλής 
(367 βουλευτών από τους 550 της εθνοσυνέλευσης) 
ή έστω των 3/5 (330 βουλευτών) για την προσφυγή 
σε σχετικό δημοψήφισμα, στόχοι που μερικούς μήνες 
πριν φάνταζαν προσιτοί, αλλά μετά τα αποτελέσματα 
της 7 ης Ιουνίου αποτελούν μακρινό παρελθόν. 

Σημαντική αλλαγή κλίματος 

Το εκλογικό αποτέλεσμα, ωστόσο, δεν αποτελεί 
έκπληξη. Παρόλο που το ΑΚΡ επιχείρησε να εμφανι¬ 
στεί ως ο εγγυητής της συνέχισης της καπιταλιστικής 
ανάπτυξης των προηγούμενων χρόνων, τα σημάδια 
επιβράδυνσης της οικονομίας είναι ήδη έντονα, με 
την ανάπτυξη να έχει πέσει στο 2,9% για το 2014, 
από 9% το 2011, γεγονός που προκαλεί τριγμούς και 
αμφισβητήσεις στις τάξεις της αστικής ελίτ. Επίσης, 
η εικόνα του δυναμικού και αποφασιστικού μεταρ¬ 
ρυθμιστή ηγέτη, που αναμετρούνταν με το «βαθύ 
κράτος» των στρατιωτικών, εξασφαλίζοντας στον 
Ερντογάν ερείσματα στα εργατικά και λαϊκά στρώ¬ 
ματα, ξέφτισε μπροστά στα οικονομικά σκάνδαλα 
στα οποία είναι ανακατεμένοι διάφοροι αξιωματού- 
χοι του αλλά και η ίδια η οικογένειά του, στην αλα¬ 
ζονεία του καθεστώτος του, που αποτυπώθηκε στο 
περιβόητο Λευκό Παλάτι, στον αυταρχισμό και στην 
άγρια καταστολή των αντικυβερνητικών διαδηλώ¬ 
σεων, με αποκορύφωμα το καλοκαίρι του 2013. Όλα 
αυτά δεν συγχωρούνται πια από τον τουρκικό λαό, 
πολύ περισσότερο όταν τα βάρβαρα νεοφιλελεύθερα 
μέτρα πολλαπλασιάζονται και η ανεργία αυξάνει. 

Δίπλα σε αυτά, οι χειρισμοί του Ερντογάν στο 
κουρδικό ζήτημα, όπου προσέβλεπε σε μια στήρι¬ 
ξη των φιλοδοξιών του για ένα ισχυρό προεδρικό 
αξίωμα με αντάλλαγμα πολιτιστική και διοικητική 
αυτονομία των Κούρδων εντός του τουρκικού κρά¬ 
τους, ανατράπηκαν από τις εξελίξεις στην ευρύτερη 
περιοχή και κυρίως στη Συρία. Η αντίσταση και αυ¬ 
τονόμηση των κουρδικών περιοχών εκεί αναζωπύ¬ 
ρωσε τους φόβους της Τουρκίας για αυτονόμηση 
και ένωση όλων των Κούρδων και οδήγησε όχι μόνο 
στην άρνηση κάθε βοήθειας στο λυσσαλέο αγώνα 
που δίνουν (βλέπε Κομπάνι) απέναντι στο Ισλαμικό 
Κράτος, αλλά ακόμα και στην ενίσχυση των τζιχα- 
ντιστών. Μεγάλη αμφισβήτηση, επίσης, δέχεται από 


τους αστικούς κύκλους η πολωτική πολιτική που έχει 
ασκήσει σε σχέση με το Ισραήλ, τις γειτονικές χώρες 
αλλά και τις ΗΠΑ. 

Νίκη του ΗϋΡ 

Μεγάλος νικητής της εκλογικής αναμέτρησης, 
αν και τέταρτο κόμμα σε ψήφους, αναδείχτηκε το φι- 
λοκουρδικό Λαϊκό Δημοκρατικό Κόμμα (ΗϋΡ). Κα- 
τάφερε να συσπειρώσει κινήματα (όπως του πάρκου 
Γκεζί), εθνοτικές και θρησκευτικές μειονότητες, αρι¬ 
στερούς, διανοούμενους, φεμινίστριες, οικολόγους 
και ομοφυλόφιλους. Αν και κατέβηκε πρώτη φορά 
ως κόμμα - οι υποψήφιοί του κατέβαιναν ως ανε¬ 
ξάρτητοι - πέτυχε διπλασιασμό των ποσοστών του 
(από 6% συνολικά των ανεξάρτητων, σε 13%), παρό¬ 
λο που δέχτηκε άγριες επιθέσεις, κατηγορήθηκε ως 
«βιτρίνα των τρομοκρατών του ΡΚΚ» και δεν του 
δόθηκαν παρά 3 ώρες τηλεοπτικού χρόνου. Ενορχη¬ 
στρωτής της στρατηγικής με την οποία απευθύνθη¬ 
κε στον κόσμο, μιλώντας για ανθρώπινα δικαιώματα 
και δημοκρατία και επιδιώκοντας να καταγραφεί ως 
κόμμα όλων των εργατών, των αγροτών, των ανέρ¬ 
γων και των κάθε λογής περιθωριοποιημένων, είναι 
ο Σελχατίν Ντεμιρτάς. Η είσοδος του ΗϋΡ στη Βου¬ 
λή ήταν που στέρησε την αυτοδυναμία από το ΑΚΡ. 
Από τους 80 βουλευτές του, οι 30 είναι γυναίκες, ενώ 
σημαντικές αλλαγές σηματοδοτεί το γεγονός ότι για 
πρώτη φορά μπήκαν στην τουρκική εθνοσυνέλευση 
εκπρόσωποι των Ρομά, των Αρμενίων, των Γιαζίντι 
κ.λπ. 

Το παραδοσιακό κεμαλικό Ρεπουμπλικανικό Λα¬ 
ϊκό Κόμμα (ΟΤΡ), που πλασαρίστηκε ως ο πιο αξι¬ 
όπιστος υπερασπιστής των αστικών συμφερόντων, 
είχε μικρές απώλειες (25,13% από 25,5%), ενώ το 
εθνικιστικό Κόμμα Εθνικιστικής Δράσης (ΜΗΡ), 
τμήμα του οποίου είναι οι «Γκρίζοι Λύκοι», αύξησε 
σημαντικά τα ποσοστά του σε 16,45% από 13,01%. 

Διεργασίες σχηματισμού κυβέρνησης 

Το περίεργο παζλ που δημιούργησε το εκλογικό 
αποτέλεσμα παρουσιάζει πολλές δυσκολίες στο σχη¬ 
ματισμό βιώσιμης κυβέρνησης και φέρνει πολύ κοντά 
το ενδεχόμενο δεύτερης προσφυγής στις κάλπες, αν 
και κανένα κόμμα δεν φαίνεται να το θέλει - τα δύο 
μεγαλύτερα αντιμετωπίζουν αρκετά εσωκομματικά 
προβλήματα μετά την πτώση των ποσοστών τους. 
Όλοι, παρά την αρχική άρνησή τους να συνεργα¬ 
στούν με το ΑΚΡ, εξετάζουν διάφορα σενάρια απο¬ 
φυγής των εκλογών. Ο πιθανότερος συνδυασμός, 
μεταξύ του ΑΚΡ και του ΜΗΡ, που αναφέρονται 
στην ίδια περίπου εκλογική βάση, προσκρούει στην 
επιμονή του ηγέτη του δεύτερου, Ντεβλέτ Μπαχτσε- 
λί, για δικαστική διαλεύκανση των υποθέσεων δια¬ 
φθοράς και άρνηση διεύρυνσης των αρμοδιοτήτων 
του Ερντογάν. Το ΜΗΡ απαιτεί επίσης πάγωμα των 
ειρηνευτικών συνομιλιών με τους Κούρδους, σε αυτό 
όμως, μετά τις τελευταίες εξελίξεις, μάλλον μπορεί 
να βρεθεί κοινός τόπος. 

Ο Κεμάλ Κιλιντσντάρογλου του ΟΤΡ, από την 
πλευρά του, θέτει προϋποθέσεις που καθιστούν ανέ¬ 
φικτη, προς το παρόν, τη συνεργασία με το ΑΚΡ. 
Μεταξύ αυτών είναι η ενίσχυση του κοινωνικού 
κράτους, η προάσπιση της ελευθερίας έκφρασης, η 
πάταξη της διαφθοράς και η ενίσχυση της δικαιοσύ¬ 
νης, ο επανακαθορισμός της εξωτερικής πολιτικής 
και ένα νέο Σύνταγμα, που θα περιορίζει το ρόλο του 
προέδρου. 

Τελευταίο καταφύγιο αποτελεί η ανοχή που φαί¬ 
νεται να προτίθεται να δώσει το ΗϋΡ σε μια κυβέρ¬ 
νηση μειοψηφίας του ΑΚΡ (δεν συζητάει το ενδεχό¬ 
μενο συνεργασίας), χωρίς, ωστόσο, πολλές ελπίδες 
επιβίωσης για μεγάλο διάστημα. 

Το βέβαιο είναι ότι η Τουρκία έχει μπει σε μια 
περίοδο αβεβαιότητας και εύθραυστων ισορροπιών, 
αλλά και σημαντικών κοινωνικών και πολιτικών αλ¬ 
λαγών. 

■ Μαρία Κτιστάκη 


στον κόσμο... 


ΧΙΛΗ 

Χιλιάδες εκπαιδευτικοί ξεχύθηκαν για άλλη μια φορά 
στους δρόμους του Σαντιάγο στις 17 Ιούνη. Η διαδήλω¬ 
ση είναι μία από τις πολλές που έγιναν στο πλαίσιο των 
απεργιών και των κινητοποιήσεων που συγκλονίζουν όλη 
τη χώρα ενάντια στις περικοπές του προϋπολογισμού για 
την Παιδεία, που εισηγήθηκε η κυβέρνηση της προέδρου 
Μπατσελέτ. Ο προϋπολογισμός προβλέπει μείωση της 
επιδότησης των σχολείων (από την εποχή της δικτατορίας 
είναι σχεδόν όλα ημι-ιδιωτικά ή ιδιωτικά), την αλλαγή της 
μισθολογικής κλίμακας των εκπαιδευτικών προς το χει¬ 
ρότερο, ενώ παράλληλα αυξάνει τις «εξωσχολικές» ώρες 
εργασίας. Για όσους δεν πειθαρχήσουν στα νέα μέτρα προ¬ 
βλέπει την απόλυσή τους. Διαδηλώσεις πραγματοποιήθη¬ 
καν σε τουλάχιστον πέντε πόλεις. 

Δέκα ημέρες μετά, η Μπατσελέτ έκανε δεκτή την πα¬ 
ραίτηση του υπουργού Παιδείας και τον αντικατέστησε 
με την βετεράνο πολιτικό Αντριάνα Ντελπιάνο. Το κίνη¬ 
μα, παρά την πρώτη νίκη του, είναι σε ετοιμότητα αφού 
η κυβέρνηση δεν φαίνεται να αποσύρει τα μέτρα για την 
εκπαίδευση. 

ΓΟΥΑΤΕΜΑΛΑ 

Συνεχίστηκαν οι διαδηλώσεις των σπουδαστών στην 
πόλη της Γουατεμάλα, ενώ στις 17 Ιούνη πραγματοποι¬ 
ήθηκε η μεγαλύτερη διαδήλωση ενάντια στον Πρόεδρο 
Ότο Πέρεζ Μολίνα, αυτουργό μιας σειράς σκανδάλων που 
τώρα αποκαλύπτονται. 

Ο Μολίνα επρόκειτο να παρουσιαστεί στο Κονγκρέσσο 
στις 18 Ιούνη για να δώσει εξηγήσεις για την εμπλοκή του 
σε σκάνδαλο διαφθοράς 14 εκ. δολαρίων που έχει εξοργί¬ 
σει όλη τη χώρα. Η μικρή χώρα της Κεντρικής Αμερικής 
έχει συγκλονιστεί από τεράστια σκάνδαλα που αφορούν 
συναλλαγές πολλών εκατομμυρίων δολαρίων, που σχετί¬ 
ζονται με την κοινωνική ασφάλιση και την εφορία. 

Οι φοιτητές που συμμετέχουν στις διαδηλώσεις φαίνο¬ 
νται προβληματισμένοι για την άποψη της κοινής γνώμης 
γύρω από το αν η πτώση του Μολίνα αρκεί για να πατα¬ 
χθεί η σήψη του πολιτικού συστήματος και η φτώχεια της 
χώρας ή απαιτείται (όπως υποστηρίζει μία μερίδα τους) μία 
συνολικότερη σύγκρουση με το σύστημα που γεννά τη δι¬ 
αφθορά και τα σκάνδαλα. 

Μ. ΒΡΕΤΑΝΙΑ 

Περίπου 200.000 άνθρωποι από όλη την χώρα, στην 
πλειοψηφία τους νέοι, διαδήλωσαν στο κέντρο του Λον¬ 
δίνου ενάντια στην κυβέρνηση των Συντηρητικών και στα 
μέτρα λιτότητας, που αυτή έχει προγραμματίσει. 

Η νεοεκλεγείσα κυβέρνηση των Τόρηδων σχεδιάζει 
περικοπές εκατομμυρίων λιρών, κυρίως σε επιδόματα, τη 
στιγμή που τα αποτελέσματα της συνεχιζόμενης λιτότητας 
είναι ήδη αβάσταχτα για πολλές κατηγορίες εργαζομένων. 
Οι εργαζόμενοι στο δημόσιο είναι αναγκασμένοι, σύμφωνα 
με τα σχέδια της κυβέρνησης, να δουν τους μισθούς τους 
να συρρικνώνονται ή να απολυθούν, προκειμένου να μειω¬ 
θεί το έλλειμμα. Όμως το έλλειμμα αυξάνεται συνεχώς από 
το 2010, παρά τις συνεχείς περικοπές κοινωνικών δαπανών 
και τις μνημονιακού τύπου πολιτικές. Την ίδια στιγμή το 1% 
των πλουσιότερων Βρετανών αύξησε τον πλούτο του πε¬ 
ρισσότερο από ποτέ. 

Στην διαδήλωση συμμετείχαν λαϊκές συνελεύσεις και 
πολύ μεγάλος αριθμός συνδικάτων. Τα συνδικάτα των εκ¬ 
παιδευτικών και των πυροσβεστών είχαν την πιο ισχυρή 
παρουσία. Έλληνες και ισπανοί διαδηλωτές, με τα δικά τους 
πανό, έδιναν μια πανευρωπαϊκή διάσταση της πάλης ενά¬ 
ντια στις πολιτικές των μνημονίων. Όλοι οι ομιλητές επι¬ 
χειρηματολόγησαν πως τα μέτρα που παίρνει η κυβέρνηση 
χτυπούν τους φτωχότερους. Ομιλητές από τον χώρο της 
Υγείας τόνισαν πως η πολιτική αυτή δολοφονεί ανθρώπους. 

Ο νεοεκλεγείς πρωθυπουργός Κάμερον, παρά τη μεγάλη 
διαδήλωση, δήλωσε πως η κυβέρνησή του θα προχωρήσει 
στο σχεδιασμένο πακέτο μέτρων. Αυτή η αντιμετώπιση δεί¬ 
χνει την ανάγκη η τεράστια διαδήλωση να μετατραπεί σε 
μαζικό κίνημα, που να τσακίσει τα μέτρα αλλά και την ίδια 
την κυβέρνηση. 

Εκλογές στο Μεξικό 



Μ έσα σε ένα τεταμένο κλίμα 
κοινωνικής δυσαρέσκειας και 
πολλαπλών κοινωνικών κινη¬ 
τοποιήσεων, τις 7 Ιουνίου πραγματοποι¬ 
ήθηκαν στο Μεξικό ενδιάμεσες ομοσπον¬ 
διακές εκλογές. Στις κάλπες καλέστη¬ 
καν 83,5 εκατομμύρια μεξικανοί σε 300 
εκλγογικές περιφέρειες για να εκλέξουν 
500 ομοσπονδιακούς βουλευτές, 1.009 
δημάρχους και 641 τοπικούς βουλευτές. 
Ταυτόχρονα σε 9 ομόσπονδα κρατίδια 
(Β&)& Ο&ΐίίοπώ διίΓ, Ο&ηιρεοΒε, Οοϋηια, 
ΟιιειτοΐΌ, ΜίεΗοαεέη, Νιιενο Τεόη, 
ζίιιεΓέί&ΓΟ, δαη Τυίδ Ροΐοδί και δοηοιπ.) 
εκλέχτηκαν και κυβερνήτες. 

Μαζικές κινητοποιήσεις σε όλη την 
χώρα από εκπαιδευτικούς και άλλους 
κλάδους του εργατικού κινήματος τορπί¬ 
λισαν το προεκλογικό κλίμα και αύξησαν 
την πολιτική αστάθεια που ήταν ικανή να 
απειλήσει την εκλογική διαδικασία. Η 
απάντηση της κυβέρνησης και του κρά¬ 
τους ήταν βίαιες επιθέσεις ενάντια σε 
αγωνιστές - όπως σε ΡιιεΗα, νεΓαοΓουζ- 
και καταστολή ενάντια στους εκπαιδευτι¬ 
κούς- όπως στο Ου€ΓΓ€Γθ. 

Τα αποτελέσματα βγάζουν πρώτο το 
κυβερνών Θεσμικό Επαναστατικό Κόμ¬ 
μα (ΡΚΙ) του προέδρου Νιέτο με ποσο¬ 
στό 29,2%. Δεύτερο σε ψήφους έρχεται 


το Κόμμα Εθνικής Δράσης (ΡΑΝ) με 21% 
ενώ το Κόμμα Δημοκρατικής Επανάστα¬ 
σης (ΡΚΌ) κάνει μια ελεύθερη πτώση με 
10,8% των ψήφων. Ταυτόχρονα με την 
πτώση του ΡΚΌ το κενό το αναπληρώ¬ 
νουν δυνάμεις όπως το Κίνημα Εθνικής 
Αναγέννησης (ΜΟΚΕΝΑ) με 8,4%, οι Οι- 
κολόγοι Πράσινοι (ΡνΜΕ) (συμμάχησαν 
το 2012 με το ΡΚΙ κερδίζοντας το 38% 
των ψήφων) με 6,9% και το Κίνημα Πολι¬ 
τών (ΜΟ) με 6%. 

Αναμφίβολα οι εκλογές αυτές επηρε¬ 
άστηκαν σημαντικά από το σφοδρό κύμα 
αγώνων που συγκλόνισε την χώρα μετά 
από τις αποκαλύψεις για την μαζική εξα¬ 
φάνιση και δολοφονία 43 αγωνιστών φοι¬ 
τητών στην Αγοΐζΐηαρα τον Σεπτέμβριο 
του 2014. Οι μαζικές διαδηλώσεις ξέσπα¬ 
σαν σε μια πολύ κρίσιμη στιγμή της θητεί¬ 
ας Νιέτο λίγους μήνες μετά την υπογραφή 
της “Συμφωνίας για το Μεξικό” (Γενάρης 
2013), μιας τετρακομματικής συμφωνίας 
(ΡΚΙ, ΡΨΜΕ, ΡΑΝ, ΡΚΌ) που χαράζει μια 
μακρόπνοη νεοφιλελεύθερη στρατηγική 
για το Μεξικό γύρω από τρεις κωδικούς 
άξονες: 1. ισχυροποίηση Μεξικάνικου 
Κράτους, 2. δημοκρατικοποίηση της οι¬ 
κονομίας, της πολιτικής, των κοινωνικών 
δικαιωμάτων, 3. συμμετοχή των πολιτών. 
Λίγους μήνες μετά την συμφωνία αυτή 

- που συν τοις άλλοις προσπαθεί να χα¬ 
ράξει μια στρατηγική γραμμή συντονι¬ 
σμού με τις ΗΠΑ στην Λατινική Αμερική 

- ένα μεγαλειώδες κίνημα κατήγγειλε τις 
αγαστές σχέσεις συμμοριών, κατασταλτι¬ 
κών μηχανισμών και πολιτικών κομμάτων 
εξουσίας προκαλώντας πολιτικό σεισμό 
στη χώρα και αναγκάζοντας τον πρόεδρο 
Νιέτο να προβεί σε κάποιες “μεταρρυθμί¬ 


σεις άσκησης ελέγχου” στην αστυνομία, 
χαλάρωσης του βάρβαρου κατασταλτι¬ 
κού μηχανισμού. 

Οι αγώνες αυτοί αλλά και η “Συμφωνία 
για το Μεξικό” έπαιξαν έναν σημαντικό 
ρόλο στην εξάτμιση της εκλογικής επιρ¬ 
ροής του ΡΚΙ) (σοσιαλίζον σοσιαλδημο¬ 
κρατικό κόμμα) το οποίο είχε αναδειχτεί 
μετά το 1990 ως αριστερή αντιπολίτευση 
στα κόμματα που εναλλάσονταν για δε¬ 
καετίες στην εξουσία (ΡΚΙ, ΡΑΝ) και ως 
ένας πόλος συγκράτησης των εργατικών 
και λαϊκών μαζών από ριζοσπαστικές δι¬ 
εκδικήσεις. Έτσι το ΡΚΌ πληρώνει ακριβά 
την προδοτική του πολιτική, παίρνοντας 
πια μέρος στο μοίρασμα της εξουσίας 
χάνοντας 10 έδρες και αφήνοντας τον 
προγενέστερο του ρόλο στα χέρια του 
ΜΟΚΕΝΑ που θέλει να παίξει τον ρόλο 
της αντιπολίτευσης υπέρ των λαϊκών μα¬ 
ζών. 

Πολύ σημαντικό φυσικά στοιχείο εί¬ 
ναι αυτό της αποχής. Η αποχή έφτασε το 
52% του εκλογικού σώματος (43,7 εκατ 
άνθρωποι δεν ψήφισαν..) και η άκυρη ψή¬ 
φος έφτασε κοντά στο 6%. Ήταν άλλωστε 
σημαντικές και οι δυνάμεις του κινήματος 
που κάλεσαν σε σαμποτάρισμα των εκλο¬ 
γών, για μαζική αποχή και άκυρη ψήφο. Σε 
κάποιες πολιτείες υπήρξαν μαζική καύση 
ψηφοδελτίων και συγκρούσεις με τις δυ¬ 
νάμεις της αστυνομίας. Για να αποτραπεί 
μάλιστα η γενίκευση αυτών των κινητο- 
ποήσεων και η αποσταθεροποίηση της 
εκλογικής διαδικασίας ο πρόεδρος Πένια 
Νιέτο έβγαλε στους δρόμους χιλιάδες 
αστυνομικούς και στρατιώτες. Ενάντια 
σε αυτή την στρατιωτικοποίηση κατά την 
διάρκεια των εκλογών έγιναν σημαντικές 
κινητοποιήσεις σε διάφορα σημεία της 
χώρας όπως Ο&χαοα, ΟΕΗρ&δ, ΟιιειτεΐΌ, 
ΜοιΉοδ και Οιια<Ήΐ3)&Γ&. Αυτές οι κινη¬ 
τοποιήσεις χτυπήθηκαν άγρια με αποτέ¬ 


λεσμα πάνω από 100 τραυματίες και έναν 
νεκρό φοιτητή στην επαρχία ΟυειτεΐΌ. 

Οι κινητοποιήσεις αυτές έδειξαν σε 
σημαντικό βαθμό την μαζική απονομιμο- 
ποίηση των “δημοκρατικών θεσμών” στο 
Μεξικό και το τεράστιο χάσμα που χω¬ 
ρίζει τις λαϊκές μάζες με τις πολιτικές και 
κοινωνικές ελίτ που κυβερνούν την χώρα 
συγκεντρώνοντας όλο και μεγαλύτερο 
πλούτο στα χέρια τους. 

Το 10% πιο πλούσιο του πληθυσμού 
συγκεντρώνει το 64,4% του εθνικού 
πλούτου, το οποίο αντιπροσωπεύει την 
αξία όλων των περιουσιακών στοιχείων 
της χώρας (μετοχές, κεφάλαια, αξία επι¬ 
χειρήσεων κλπ) . Το 1% του πληθυσμού 
στο Μεξικό συγκεντρώνει το 43% του 
εθνικού πλούτου, μια από τις μεγαλύτερες 
συγκεντρώσεις πλούτου στον κόσμο. 

Μόνο μια ομάδα από 16 μεγαλοκαπι- 
ταλιστές κατέχει στα χέρια της εισόδημα 
ίσο με αυτό που κατέχει το 20% των πιο 
φτωχών. Το σημαντικότερο στοιχείο είναι 
πώς αυτές οι τεράστιες περιουσίες μιας 
χούφτας ανθρώπων έχουν χτιστεί μέσα 
από μεγάλα μονοπώλια που ελέγχουν το 
σύνολο της εθνικής οικονομίας (μετα¬ 
φορές, ενέργεια, τηλεπικοινωνίες, εξο- 
ρυκτική βιομηχανία, εμπόριο, ασφάλειες 
κλπ) και το οποία έχουν προκύψει από 
την ιδιωτικοποίηση της εθνικής οικονο¬ 
μίας. Αυτά ενώ ο κατώτατος μισθός ενός 
εργαζόμενου σήμερα στο Μεξικό είναι το 
ένα τέταρτο από αυτό που ήταν πριν 30 
χρόνια.. 

Σε κάθε περίπτωση στο Μεξικό, όπως 
και σχεδόν σε όλες τις χώρες της Λατι¬ 
νικής Αμερικής είναι ορατή μια μεγάλη 
άνοδος των ταξικών και λαϊκών αγώνων 
και μια μεγάλη διαδικασία ριζοσπαστι- 
κοποίησης, ανασυγκρότησης και ανα¬ 
σύνθεσης του εργατικού κινήματος. 


ΗΠΑ: θερίζουν οι ρατσιστικές επιθέσεις 


Ά λλη μια στυγερή δολοφονία (όχι 
από χέρι αστυνομικού αυτή τη 
φορά) έρχεται να συμπληρώσει 
τη λίστα της ρατσιστικής μάστιγας στις 
ΗΠΑ. Η εν ψυχρώ εκτέλεση 9 ατόμων 
από τον 21χρονο άνεργο Ντίλαν Ρουφ 
στις 19/6, σε μια ιστορική αφροαμερικά- 
νικη εκκλησία Μεθοδιστών στο Τσάρ¬ 
λεστον, έχει συγκλονίσει τον κόσμο. Ο 
δράστης αναμείχθηκε με το πλήθος των 
πιστών και παρέμεινε ανάμεσά τους επί 
μία ώρα, πριν ανοίξει πυρ και σκοτώσει 
με το αυτόματο όπλο του τρεις άντρες και 
έξι γυναίκες. Ο Ρουφ συνελήφθη, ομολό¬ 
γησε και κατηγορείται για εννιά ανθρω¬ 
ποκτονίες και οπλοκατοχή. 

Η ρεπουμπλικανή κυβερνήτης της Νό¬ 
τιας Καρολίνας, Νίκι Χέιλι, είπε σε εκπο¬ 
μπή τηλεοπτικού δικτύου ότι οι εισαγγε- 
λικές αρχές θα έπρεπε να επιδιώξουν να 
επιβληθεί στον Ρουφ η θανατική ποινή. 
«Πρόκειται για έγκλημα μίσους», τόνισε. 

Να αναφέρουμε εδώ ότι η Νότια Κα¬ 
ρολίνα είναι η μία από τις πέντε πολι¬ 
τείες των ΗΠΑ όπου δεν υπάρχει ειδική 
νομοθεσία για τα «εγκλήματα μίσους». 
Σε όσες ισχύουν τέτοιοι νόμοι, συνήθως 
επιβάλλονται αυστηρότερες ποινές για 
εγκλήματα που διαπράττονται λόγω της 
φυλής, του φύλου ή του σεξουαλικού προ¬ 
σανατολισμού του θύματος. 

Εκατοντάδες άνθρωποι, λευκοί και 
μη, κρατώντας τριαντάφυλλα, μετείχαν σε 
αγρυπνία που έγινε στην μνήμη των εννιά 


θυμάτων σε κλειστό στάδιο του κολεγίου 
του Τσάρλεστον. 

Αυτή η σφαγή δεν ήταν η πρώτη και 
καθώς φαίνεται δεν θα είναι και η τελευ¬ 
ταία... Μετά την κατάργηση της δουλειάς 
το 1865, τα δικαιώματα των μαύρων απεί¬ 
χαν πολύ απ’ το να αναγνωριστούν πλή¬ 
ρως. Το 1963, ο Μάρτιν Λούθερ Κινγκ 
ηγήθηκε της πορείας της Ουάσιγκτον. 
Εκεί έκανε και την ιστορική του ομιλία, 
που ξεκινούσε με τη χαρακτηριστική 
φράση «έχω ένα όνειρο», με αντικείμε¬ 
νο τον τερματισμό των φυλετικών δια¬ 
κρίσεων. Παράλληλα, δυνάμωναν και οι 
ριζοσπαστικές φωνές διεκδικήσεις των 
δικαιωμάτων των Μαύρων (π.χ. Μαύροι 
Πάνθηρες). Έτσι φτάσαμε στην ιστορική 
Πράξη Δικαιώματος Ψήφου του 1965, 
χωρίς όμως και πάλι η ισότητα των δικαι¬ 
ωμάτων να εφαρμόζεται στην πράξη και 
το αμερικάνικο ιμπεριαλιστικό κράτος να 
μένει βαθιά ρατσιστικό. Στη «ματωμέ¬ 
νη Κυριακή» στις 7 Μαρτίου 1965, στη 
Σέλμα της Αλαμπάμα, άοπλοι διαδηλωτές 
βγήκαν στους δρόμους διεκδικώντας τα 
δικαιώματα των αφροαμερικανών και ξυ- 
λοκοπήθηκαν άγρια από την αστυνομία. 

Πενήντα χρόνια μετά, σε καθημερι¬ 
νή βάση, ρατσιστικές επιθέσεις εναντίον 
μαύρων εξακολουθούν να γίνονται πρω¬ 
τοσέλιδο στις ΗΠΑ. 

Η δολοφονία του ασθματικού Έρικ 
Γκάρντεν τον Ιούλιο του 2014, του 
1 δχρονου Μάικλ Μπραουν τον Αύγουστο 


του 2014, τουλάχιστον άλλα 9 
πρόσφατα περιστατικά δολο¬ 
φονιών Αφροαμερικανών από 
την αστυνομία (μεταξύ τους κι 
εκείνη ενός 12χρονου αγοριού, 
που έπαιζε με ψεύτικο πιστό¬ 
λι και θεωρήθηκε «απειλή»!), καθώς και 
μιας ψυχικά ασθενούς γυναίκας που έπα- 
θε κρίση και οι αστυνομικοί αντί να τη 
βοηθήσουν την πυροβόλησαν, συνέβη- 
σαν στο διάστημα μεταξύ του θανάτου 
του Μπράουν και της αθωωτικής δικα¬ 
στικής απόφασης για τον αστυνομικό που 
τον σκότωσε (Ντάρεν Ουίλσον). Μαζί 
με τη θανατηφόρα κακοποιήση από τις 
αστυνομικές αρχές του Φρέντυ Γκρέι τον 
προηγούμενο μήνα, είναι μερικά από τα 
αμέτρητα περιστατικά ωμής ρατσιστικής 
ταξικής βίας. 

Η απάντηση του κόσμου κάθε φορά 
είναι άμεση και αποφασιστική, με μαζικές 
διαδηλώσεις/κινητοποιήσεις/συγκεντρώ- 
σεις που επεκτείνονται με ταχύτατους 
ρυθμούς σε άλλες περιοχές, ενάντια στο 
ρατσιστικό, ταξικό δΐαίιΐδ ψαο του συ¬ 
μπλέγματος κράτος-αστυνομία-δικαιο- 
σύνη, παρά το γεγονός ότι η καταστολή 
είναι σφοδρή και αιματηρή (π.χ. μετά τον 
θάνατο του Γκρέι η πόλη τέθηκε αμέσως 
σε κατάσταση εκτάκτου ανάγκης). 

Οι στατιστικές έρευνες δείχνουν ότι 
ένας έγχρωμος πολίτης των ΗΠΑ πέφτει 
νεκρός κάθε 28 ώρες κατά μέσο όρο, από 
σφαίρες αστυνομικών ή ατόμων με ρατσι¬ 



στικά κίνητρα που «παίρνουν τον νομο 
στα χέρια τους». Η έρευνα που διεξήχθη 
από το Μαίοοίιη X ΟτΓαδδΐΌΟΐδ Μονοιηοπΐ 
(ΜΧΟΜ), δείχνει ότι το 40% αυτών των 
φόνων αφορά άτομα ηλικίας μεταξύ 22 
και 31 χρόνων, το 8% αφορά παιδιά κάτω 
των 18 ετών και ένα ακραίο 22% αφορά 
άτομα που έχουν κάποιου είδους πρόβλη¬ 
μα ψυχικής υγείας, πράγμα που φανερώ¬ 
νει δομικές αδυναμίες στην πρόσβαση σε 
στοιχειώδεις παροχές κοινωνικής πρόνοι¬ 
ας. Σύμφωνα με το δουΦοπι Ρονοι1γ Εανν 
Θοπϊογ, οι οργανώσεις «μίσους» (νεοναζί, 
μέλη Κου Κλουξ Κλαν, λευκοί εθνικιστές 
κ.α.) φτάνουν σχεδόν τις 1.000! 

Οι φυλετικές διακρίσεις, ο ρατσισμός 
και η μισαλλοδοξία τρέφουν και συντη¬ 
ρούν τον κτηνώδη κρατικό μηχανισμό 
των ΗΠΑ. Η στρατιωτικοποίηση της 
αστυνομίας, το μίσος και η βαρβαρότη¬ 
τα με την οποία επιτίθεται στους εργα¬ 
ζόμενους, στους νέους, στις μειονότητες, 
συνολικά στους φτωχούς, η πλήρης κα¬ 
ταπάτηση των κοινωνικών και πολιτικών 
δικαιωμάτων, που συνοδεύεται από μια 
φοβερή απαξίωση της ζωής των μαζών, 
παραπέμπουν στα πιο σκοτεινά φασιστικά 
καθεστώτα που η κρίση βοηθάει να εγκα- 
θιδρυθούν. 

14 Εργατική Πάλη 


ΙΣΤΟΡΙΑ 

Φ 


70 χρόνια από τη δολοφονία του μεγάλου επαναστάση Θα Θου Θάο 



Τ ο 1945 ο Θα Θου Θάο, σπου¬ 
δαίος επαναστάτης, αγωνι¬ 
στής ενάντια στη γαλλική 
αποικιοκρατία και ηγέτης του 
τροτσκιστικού ρεύματος στο Βιετνάμ, 
δολοφονήθηκε από τους βιετναμέζους 
σταλινικούς. 

Ο Θα Θου Θάο γεννήθηκε το 1906 
στο χωριό Ταν Μπιν σε πολύ φτωχή οικο¬ 
γένεια. Έζησε την περίοδο όπου η εθνι¬ 
κή καταπίεση του βιετναμέζικου λαού 
από το γαλλικό ιμπεριαλισμό αποτέλεσε 
την κολυμπήθρα του αντιιμπεριαλιστι- 
κού και κομμουνιστικού κινήματος της 
χώρας. Σε ηλικία 20 χρονών συμμετέχει 
στην πατριωτική/εθνικιστική οργάνωση 
«Νέο Ανάμ 1 », που γρήγορα όμως διαλύ¬ 
θηκε από τους Γάλλους. Το 1927 σπου¬ 
δάζει στη Γαλλία και εντάσσεται στο 
ΡΑΙ (Κόμμα Ανεξαρτησίας του Ανάμ), 
όπου αναλαμβάνει ηγετικό ρόλο και εκ¬ 
δίδει την αντιαποικιοκρατική εφημερίδα 
«Ανάσταση». 

Το 1928 συμμετέχει στο δεύτερο συ¬ 
νέδριο της Αντιιμπεριαλιστικής Λίγκας 
στη Φρανκφούρτη. Κατά τη διάρκεια 
αυτής της περιόδου εγκαταλείπει τις 
πατριωτικές/εθνικιστικές ιδέες, εντάσ¬ 
σεται στην Αριστερή Αντιπολίτευση και 
αρθρογραφεί πάνω στη θέση του για 


την ινδοκινέζικη επανάσταση, αλλά και 
συνολικά για το πρόβλημα της απελευ¬ 
θέρωσης των αποικιών, στην εφημερίδα 
«Η Αλήθεια», όργανο της Αριστερής 
Αντιπολίτευσης στο Παρίσι. Γράφει: «μια 
επανάσταση που θα στηρίζεται στην ορ¬ 
γάνωση των προλεταριακών και αγροτι¬ 
κών μαζών είναι η μόνη επανάσταση που 
μπορεί να απελευθερώσει τις αποικίες. 
Το ερώτημα της ανεξαρτησίας πρέπει να 
δεθεί μόνο με αυτό της προλεταριακής 
σοσιαλιστικής επανάστασης». 

Ασκεί έντονη κριτική στην Τρίτη Διε¬ 
θνή για την «εμπειρική» της προσέγγιση 
όσον αφορά τη «συνεχή επαναστατική 
κατάσταση» - όπως την είχαν ονομάσει 
- στην Ινδοκίνα. Καταγγέλλει τις τυχοδι¬ 
ωκτικές πολιτικές της Τρίτης Περιόδου, 
που κατέληξαν στη «συνθηκολόγηση 
των προλετάριων επαναστατών με τα 
εθνικιστικά κόμματα» και στο «να οδη¬ 
γηθεί η κινέζικη επανάσταση στο νεκρο¬ 
ταφείο». Το 1930 απελάθηκε πίσω στο 
Βιετνάμ, αφού συνελήφθη σε διαδήλωση 
ενάντια στην εκτέλεση των επαναστα¬ 
τών της Γιεν Μπέι 2 . 

Το τροτσκιστικό ρεύμα στο Βιετνάμ 
σφυρηλατήθηκε μέσα στην πάλη ενάντια 
στον ιμπεριαλιστικό ζυγό από τη μία και 
τις προδοσίες και τα εγκλήματα του στα¬ 
λινισμού από την άλλη. Οι βιετναμέζοι 
τροτσκιστές απέκτησαν ισχυρό έρεισμα 
στην κοινωνία στα τέλη της δεκαετίας 
του Λθ. Οι κυριότερες τροτσκιστικές 
οργανώσεις ήταν οι «Οκτώβρης», «Αγώ¬ 
νας» και η «Αριστερή Αντιπολίτευση» με 
ηγέτη τον Θα Θου Θάο. Από την ίδρυσή 
τους δέχτηκαν ισχυρή καταστολή από 
τους αποικιοκράτες με συνεχείς διώξεις 
και φυλακίσεις. 

Στις δημοτικές εκλογές της Σαϊγκόν 


το 1933, αυτές οι οργανώσεις δημιούρ¬ 
γησαν εκλογικό μέτωπο με το Κομμουνι¬ 
στικό Κόμμα Ινδοκίνας (σταλινικοί) και 
εξέδωσαν την εφημερίδα «Ο Αγώνας». Η 
εκλογική κάθοδος ήταν πετυχημένη, κα¬ 
θώς εκλέχτηκαν δύο δημοτικοί σύμβου¬ 
λοι. Το μέτωπο διαλύθηκε το 1937, λόγω 
της σύγκρουσης στο εσωτερικό του 
πάνω στην καταστροφική τακτική της 
Κομιντέρν για τα λαϊκά μέτωπα, αλλά 
και κάτω από την πίεση που ασκούσε η 
τελευταία μέσω του γαλλικού ΚΚ. Έτσι 
η εφημερίδα «Ο Αγώνας» έγινε καθαρά 
τροτσκιστική και στις δημοτικές εκλογές 
του 1939 τρεις τροτσκιστές, μεταξύ τους 
και ο Θα Θου Θάο, θριάμβευσαν συγκε¬ 
ντρώνοντας σχεδόν το 80% των ψήφων. 

Την ίδια περίοδο, η εκλογική νίκη του 
Λαϊκού Μετώπου στη Γαλλία πυροδό¬ 
τησε σαρωτικές εξελίξεις στην Ινδοκίνα: 
απεργίες στις φυτείες του καουτσούκ 
και στους σιδηροδρόμους, διαδηλώσεις 
χωρικών κ.α. Η συμμετοχή των τροτσκι- 
στών και η προσπάθειά τους για οργά¬ 
νωση των αγώνων ήταν συνεχής. Όμως 
το 1939 οι γαλλικές αρχές προχώρησαν 
σε πολύ σκληρή αντεπίθεση, κυνηγώ¬ 
ντας ανελέητα τις κομμουνιστικές οργα¬ 
νώσεις. Οι τροτσκιστές δέχτηκαν τα πιο 
ισχυρά πλήγματα, καθώς είχαν παράλ¬ 
ληλα να αντιμετωπίσουν και τη λύσσα 
των σταλινικών. Το επαναστατικό ρεύ¬ 
μα αποδεκατίστηκε από τις διώξεις και 
τις δολοφονίες, με αποτέλεσμα σχεδόν 
να εξαφανιστεί. Το 1940, ο Θα Θου Θάο 
στάλθηκε στο στρατόπεδο συγκέντρω¬ 
σης του νησιού Πούλο Κοντόρε. 

Όταν επέστρεψε στα τέλη του 1944, 
με αλύγιστη θέληση και πίστη προσπά¬ 
θησε να ανασυγκροτήσει τις επαναστα¬ 
τικές δυνάμεις ιδρύοντας το Σοσιαλι¬ 


στικό Εργατικό Κόμμα. Μετά την ήττα 
της Ιαπωνίας και την άνοδο στην εξου¬ 
σία του Χο Τσι Μινχ τον Αύγουστο του 
1945, ο Θα Θου Θάο συνελήφθη από το 
σταλινικό καθεστώς και εκτελέστηκε σε 
ηλικία μόλις 39 ετών. Τα λόγια του Χο Τσι 
Μινχ ήταν: «ήταν σπουδαίος πατριώτης 
και τον θρηνούμε... αλλά όλοι αυτοί που 
δεν ακολουθούν τη γραμμή μας θα δια¬ 
λυθούν...». 

Στη μνήμη του Θα Θου Θάο αφιερώ¬ 
νουμε ένα απόσπασμα από το έργο του 
Τρότσκι «Η ηθική τους και η ηθική μας»: 
«οι τροτσκιστές διδάχτηκαν το ρυθμό της 
ιστορίας , δηλαδή τη διαλεκτική του τα¬ 
ξικού αγώνα. Μάθανε να μην απελπίζο¬ 
νται μπροστά στο γεγονός ότι οι νόμοι της 
ιστορίας δεν εξαρτώνται από τα ατομικά 
τους γούστα (..) Μάθανε να μην τρομά¬ 
ζουν μπροστά στους πιο ισχυρούς εχθρούς 
όταν η δύναμη των τελευταίων βρίσκεται 
σε αντίφαση με τις ανάγκες της ιστορικής 
ανάπτυξης. Ξέρουν πώς να κολυμπάνε 
ενάντια στο ρεύμα με τη βαθιά πεποί¬ 
θηση ότι η νέα ιστορική πλημμυρίδα θα 
τους φέρει στην αντικρινή όχθη. Λεν θα 
φτάσουν όλοι σαυτή την όχθη , πολλοί θα 
πνιγούν. Μα το να συμμετέχεις σαυτό το 
κίνημα με ανοιχτά τα μάτια και με αδά¬ 
μαστη τη θέληση - αυτό μόνο μπορεί να 
δώσει την πιο υψηλή ηθική ικανοποίηση σ’ 
ένα σκεπτόμενο ον!». 

1. Ανάμ ήταν η ονομασία του Βιετνάμ 
μέχρι και το 1945 , ως τμήμα της γαλλι¬ 
κής αποικιακής Ινδοκίνας. 

2. Η « αποστασία » του Γιεν Μπέι ήταν η 
εξέγερση των βιετναμέζων στρατιωτών 
του γαλλικού αποικιακού στρατού στις 
10/2/1930. 


<§> 


10 χρόνια χωρίς τον Μανώλη Αναγνωστάκη 

«Κι ήθελε ακόμη πολύ φως να ξημερώσει. Όμως εγώ Δεν παραδέχτηκα την ήττα.» 


Π ριν δέκα χρόνια, στις 23 Ιουνίου 2005, έφυγε 
από κοντά μας ένας από τους σημαντικότε¬ 
ρους έλληνες ποιητές, ο Μανόλης Αναγνω- 
στάκης. Γεννήθηκε στη Θεσσαλονίκη στις 10 
Μαρτίου του 1925. Εκεί σπούδασε στην ιατρική σχολή, ενώ 
κατά τη διάρκεια της γερμανικής κατοχής εντάχθηκε στην 
ΕΠΟΝ. Την διετία 1943-1944 διατέλεσε αρχισυντάκτης του 
περιοδικού «Ξεκίνημα», του εκπολιτιστικού ομίλου του πα¬ 
νεπιστημίου Θεσσαλονίκης και την ίδια περίοδο εμφανίστη¬ 
καν τα πρώτα του γραπτά στο περιοδικό «Πειραϊκά Γράμ¬ 
ματα». Είχε έντονη πολιτική δράση στο φοιτητικό κίνημα, 
για την οποία φυλακίστηκε το 1948. Το επόμενο έτος κατα¬ 
δικάστηκε σε θάνατο από έκτακτο στρατοδικείο, αλλά δυο 
χρόνια αργότερα, το 1951, απελευθερώθηκε με την γενική 
αμνηστία. 

Την περίοδο 1959-1961 εξέδωσε το περιοδικό «Κριτική», 
ενώ υπήρξε μέλος της εκδοτικής ομάδας των Δεκαοκτώ κει¬ 
μένων (1970), των Νέων Κειμένων και του περιοδικού «Η 
Συνέχεια» (1973). Τα ποιήματα που ο Μανόλης Αναγνωστά- 
κης άφησε πίσω του δημοσιευμένα είναι 88 και γράφτηκαν 
από το 1941 έως το 1971. Ποιήματά του μεταφράστηκαν 
στα αγγλικά, γαλλικά, γερμανικά, ιταλικά, ενώ μελοποιήθη¬ 
καν από συνθέτες, όπως ο Μίκης Θεοδωράκης, ο Θάνος Μι- 
κρούτσικος, ο Μιχάλης Γρηγορίου, ο Γιάννης Μαρκόπουλος 
και ο Δημήτρης Παπαδημητριού. Τιμήθηκε με το Κρατικό 
Βραβείο Ποίησης (1986) και το Μεγάλο Βραβείο Λογοτε¬ 
χνίας (2002), ενώ αναγορεύτηκε επίτιμος διδάκτορας του 
πανεπιστημίου Θεσσαλονίκης. 

Η ποίηση του Αναγνωστάκη είναι έντονα πολιτική. Αν 
και ο ίδιος άνηκε στον ευρύτερο κύκλο του ΚΚΕ, καθιε¬ 


ρώθηκε στη γενική εκτίμηση ως ένας αριστερός ποιητής, ο 
οποίος δεν αναμασούσε τα άρθρα του «Ριζοσπάστη» και όσα 
του έλεγαν οι κομματικοί του «φίλοι». Ο ίδιος χαρακτήριζε 
τον εαυτό του ερωτικό και πολιτικό ποιητή μαζί. Και όντως ο 
Μ. Αναγνωστάκης συνδυάζει με μαεστρία αυτά τα δύο στην 
ποίηση του.Ήταν και η εποχή που τα συνδύαζε αυτά τα δύο. 
Δηλαδή δεν μπορούσε να είναι κανείς ερωτικός ποιητής, 
ξεχνώντας το πολιτικό πλαίσιο εκείνης της εποχής. Υπήρχε 
έντονα το πολιτικό στοιχείο, η έκφραση της πολιτικής, μέσα 
από μια ερωτική κατάσταση όμως. Αρνήθηκε τον χαρακτη¬ 
ρισμό ποιητής της ήττας. Ο ίδιος έλεγε ότι δεν είναι ποίηση 
της ήττας αλλά μια αγωνία για την εποχή, ένα άγχος για την 
εποχή. Όντως η ποίηση του Μανόλη Αναγνωστάκη δεν εί¬ 
ναι απαισιόδοξη. Όσο κι αν οι στίχοι του φτάνουν κάποτε 
στην απελπισία, στο βάθος του ορίζοντα διακρίνεται ένα 
δυνατό φως. Η δύναμη του ποιητικού του έργου, κατάφερε 
να εκφράσει την αβεβαιότητα, την αποξένωση, αλλά και τις 
ελπίδες μιας ολόκληρης εποχής. Όταν τελείωσε η εποχή, τε¬ 
λείωσε κι η ποίηση. Το 1983 στην τελευταία δημόσια παρέμ¬ 
βαση του με το αυτοβιογραφικό σχόλιο «Υ.Γ.» έγραφε: « Στο 
αλλοιωμένο τοπίο της εποχής μας δεν θα ξαναγράψω , το έργο 
μου το ολοκλήρωσα. Επιλέγω τη σιωπή». Ίσως επειδή, όπως 
είχε πει σε μία από τις σπάνιες συνεντεύξεις του, «η ποίηση 
είναι έργο της νεότητας. Χρειάζεται ενθουσιασμό , αυταπάτες , 
ψευδαισθήσεις. Αυτά τα έχουν οι νέοι. Όσο μεγαλώνεις , κατέ¬ 
χεις καλύτερα τα μέσα σου. Γίνεσαι τεχνίτης , αλλά ένα ποίη¬ 
μα δεν χρειάζεται να είναι τέλειο για να είναι καλό». 

Το σύνολο του έργου του κυκλοφορεί από τις Εκδόσεις 
Νεφέλη με τον τίτλο «ΠΟΙΗΜΑΤΑ 1941-1971». 


Ανακοίνωση της Ο.Κ.Δ.Ε. 
για την τραμπούκικη επίθεση 
στα γραφεία του ΝΑΡ 

Η Ο.Κ.Δ.Ε. καταγγέλλει την επίθε¬ 
ση ενάντια σε μέλη του Νέου Αριστε¬ 
ρού Ρεύματος (ΝΑΡ) και της νεολαίας 
κομμουνιστική απελευθέρωση (νκα) 
που σημειώθηκε στις 25/6 έξω από τα 
γραφεία της οργάνωσης στην πλατεία 
Κάνιγγος προκαλώντας ευτυχώς μόνος 
υλικές ζημιές. Σύμφωνα με την καταγγε¬ 
λία του ΝΑΡ η επίθεση έγινε από ομάδα 
20 ατόμων - που αυτοπροσδιορίζονται 
ως «αναρχικοί» - η οποία επιτέθηκε σε 
άτομα που βρίσκονταν στα γραφεία και 
προσπάθησε να εισβάλει σε αυτά. 

Τέτοιες πρακτικές ενάντια σε αγω¬ 
νιστές και οργανώσεις του εργατικού 
κινήματος είναι ξένες και εχθρικές ως 
προς τις παραδόσεις του εργατικού και 
επαναστατικού κινήματος και ως τέτοιες 
πρέπει να απομονωθούν από όλους. Στις 
κρίσιμες στιγμές που έχουμε μπροστά 
μας τέτοιες πρακτικές αντικειμενικά βο¬ 
ηθούν μόνο την αντίδραση. 

Η Ο.Κ.Δ.Ε. δηλώνει την αμέριστη συ¬ 
μπαράσταση και την αλληλεγγύη της 
στους συντρόφους του ΝΑΡ και της νκα. 

Ο.Κ.Δ.Ε., 27/6/2015 

70 χρόνια από τον θάνατο του Αρη Βελουχιώτη 


Σ τις 16 Ιουνίου 1945 οι εργατι¬ 
κές και λαϊκές μάζες της χώρας 
μας θρήνησαν την απώλεια του 
Άρη Βελουχιώτη, του αδιαφιλο¬ 
νίκητου στρατιωτικού ηγέτη της ελληνικής 
επανάστασης, της «νικηφόρας επανάστασης 
που χάθηκε». 

Ο Άρης Βελουχιώτης γεννήθηκε στη Άα- 
μία το 1905. Το πραγματικό του όνομα ήταν 
Θανάσης Κλάρας. Παρότι καταγόταν από 
σχετικά εύπορη οικογένεια, από νεαρή ηλι¬ 
κία εντάχθηκε στο εργατικό κίνημα και στο 
νεαρό ΚΚΕ. Το 1936 συλλαμβάνεται, φυλα¬ 
κίζεται και βασανίζεται από τη δικτατορία 
του Μεταξά. Το 1939 αποφυλακίζεται, αφού 
υπέγραψε «δήλωση μετάνοιας», επιλέγοντας 
συνειδητά να συνεχίσει τη δράση του για τη 
νίκη του εργατικού και λαϊκού κινήματος. 
Μετά την κατάληψη της Ελλάδας από τους 
Γερμανούς και την ίδρυση του ΕΑΜ (Σε¬ 
πτέμβριος 1941), ο Άρης επέμενε σθεναρά 
στη δημιουργία αντάρτικων ομάδων στην 
ύπαιθρο. Παρά την έντονη δυσπιστία της 
ηγεσίας του ΚΚΕ, πήρε τελικά το Μάρτη του 
1942 την έγκριση να ξεκινήσει το αντάρτικο 
στα βουνά της Ρούμελης. Οι πρώτες ομάδες 
του ΕΆΑΣ στερούνταν τα πάντα, ωστόσο ο 
Άρης με ατσάλινη πειθαρχία και θέληση κέρ¬ 
διζε την εμπιστοσύνη των ανταρτών του και 
των φτωχών χωρικών. Με σημαντικότερους 
σταθμούς την ανατίναξη της γέφυρας του 
Γοργοπόταμου, τις εξεγέρσεις της άνοιξης 
του 1943 και τη συνθηκολόγηση της Ιταλίας 
το Σεπτέμβριο του ίδιου έτους, που επέτρε¬ 
ψε στους αντάρτες να ενισχυθούν με ιταλι¬ 
κό οπλισμό, ο ΕΆΑΣ επεκτάθηκε σε όλη την 
Ελλάδα και εξελίχθηκε σ’ έναν ισχυρότατο 
στρατό με πάνω από 120.000 ένοπλους. 

Ωστόσο, η δράση του ΕΆΑΣ και του 
ίδιου του Βελουχιώτη, όσο ηρωική κι αν 
ήταν, δεν ξέφευγε από τα πλαίσια που είχε 
θέσει η σταλινική ηγεσία του ΚΚΕ: «εθνική 
ενότητα», συνεργασία με την «πατριωτική» 
αστική τάξη, «συμμαχία» με τον αγγλικό 
ιμπεριαλισμό. Ο Άρης μιλούσε στους φτω¬ 


χούς αγρότες για την επανάσταση του 1821, 
τους κλέφτες, τον Κολοκοτρώνη κ.λπ. και 
ενσάρκωνε τη λαχτάρα τους για μια καλύτε¬ 
ρη ζωή μετά την απελευθέρωση. Παρότι όλα 
αυτά ελάχιστη σχέση είχαν με τη μαρξιστική 
θεωρία, ήταν αρκετά για να ξεδιπλωθεί μια 
αντικειμενικά επαναστατική δυναμική. Όσο 
η ελεύθερη Ελλάδα των βουνών μεγάλωνε, 
δημιουργούνταν δομές λαϊκής αυτοοργάνω¬ 
σης και αυτοδιοίκησης, που φρόντιζαν για 
τη διανομή των αγαθών, την απονομή δικαι¬ 
οσύνης, την υγεία, την παιδεία, ουσιαστικά 
όλα όσα συνιστούσαν μια στοιχειώδη κρατι¬ 
κή υποδομή. Έτσι, είχε δημιουργηθεί μια κα¬ 
τάσταση δυαδικής εξουσίας απέναντι στους 
ναζί, τη δοσίλογη κυβέρνηση της Αθήνας 
αλλά και τη «νόμιμη» εξόριστη βασιλική κυ¬ 
βέρνηση του Καΐρου. 

Η προσωπικότητα του Βελουχιώτη δι- 
ατρέχεται από μια αντίφαση κοινή για πολ¬ 
λούς αγωνιστές του ΚΚΕ αλλά και άλλων 
ΚΚ της Ευρώπης κατά την περίοδο του Με¬ 
σοπολέμου και του Β’ Παγκόσμιου Πολέμου: 
αυτή ανάμεσα σε μια ειλικρινά επαναστατική 
συνείδηση και δράση, που φωτιζόταν από τη 
λάμψη της Οκτωβριανής Επανάστασης, και 
στην προσήλωση στη ρεφορμιστική και προ¬ 
δοτική πολιτική των σταλινικών ηγεσιών. Οι 
σταλινικοί εκμεταλλεύονταν το κύρος που 
απολάμβαναν μέσα στους εργαζόμενους η 
ΕΣΣΔ και η Κομμουνιστική Διεθνής, για να 
επιβάλλουν τη συνεργασία με τη «δημοκρα¬ 
τική» αστική τάξη και την παραπομπή της 
σοσιαλιστικής επανάστασης στο απροσδιό¬ 
ριστο μέλλον. 

Το καλοκαίρι του 1944, με βέβαιη πια 
την ήττα της χιτλερικής Γερμανίας και με 
τον ΕΆΑΣ να ελέγχει μεγάλες περιοχές της 
χώρας, η σταλινική ηγεσία των Σιάντου-Ιω- 
αννίδη συνθηκολόγησε με τους Άγγλους και 
την κυβέρνηση του Καΐρου υπογράφοντας 
τις προδοτικές συμφωνίες του Άιβάνου και 
της Καζέρτας. Με την πρώτη σχηματιζόταν 
κυβέρνηση «εθνικής ενότητας» του ΕΑΜ 
και του ΚΚΕ με τα αστικά κόμματα, ενώ με 


τη δεύτερη προ βλεπόταν η ανεμπόδιστη 
απόβαση αγγλικών στρατευμάτων στην Ελ¬ 
λάδα και η υπαγωγή των αντάρτικων δυνά¬ 
μεων στις διαταγές του άγγλου στρατηγού 
Σκόμπι! Ο Άρης, που από καιρό προειδο¬ 
ποιούσε για τον βρώμικο ρόλο των Άγγλων, 
εξέφρασε ανοιχτά τη διαφωνία του, ωστόσο 
δεν έκανε την παραμικρή κίνηση έμπρακτης 
αμφισβήτησης της ηγεσίας. Μπροστά όμως 
στη βέβαιη σύγκρουση με τους Άγγλους, 
κατέστρωσε μαζί με καπετάνιους του ΕΆΑΣ 
σχέδιο άμεσης κατάληψης της Αθήνας μετά 
την αποχώρηση των Γερμανών, το οποίο 
απορρίφθηκε μετά πολλών επαίνων από 
τους σταλινικούς ηγέτες. Μετά την Απελευ¬ 
θέρωση τον Οκτώβριο του 1944, το ΚΚΕ 
υποδέχτηκε τους Άγγλους σαν «ελευθερω¬ 
τές»! Ο Άρης προσπάθησε να αναστρέψει 
την κατάσταση στην περίφημη σύσκεψη των 
καπετάνιων του ΕΆΑΣ στη Άαμία. Κι εκεί 
όμως δεν τόλμησε να συγκρουστεί ανοιχτά 
με τον Μάρκο Βαφειάδη, που εκπροσωπού¬ 
σε την «γραμμή» της ηγεσίας, ούτε να καλέ- 
σει τους καπετάνιους να έρθουν σε ρήξη με 
την προδοτική πολιτική. Όταν το τελεσίγρα¬ 
φο του Σκόμπι για αφοπλισμό του ΕΆΑΣ 
κατέστησε αναπόφευκτη τη σύγκρουση του 
Δεκέμβρη του 1944 με τον αγγλικό ιμπε¬ 
ριαλισμό, Σιάντος και Ιωαννίδης έστειλαν 
τον Άρη στην Ήπειρο, με το πρόσχημα της 
εκκαθάρισης των υπολειμμάτων του ΕΔΕΣ, 
κράτησαν τον κύριο όγκο των δυνάμεων του 
ΕΆΑΣ μακριά από τη μάχη και επέτρεψαν σε 
αγγλικές μονάδες από άλλες περιοχές να κα- 
τέβουν ανεμπόδιστες στην Αθήνα! Ο Βελου¬ 
χιώτης δέχτηκε αδιαμαρτύρητα την άχαρη 
αποστολή. Μετά την ήττα του Δεκέμβρη, οι 
άθλιοι σταλινικοί ηγέτες ολοκλήρωσαν την 
προδοσία υπογράφοντας στη Βάρκιζα την 
παράδοση των όπλων του ΕΆΑΣ, παρότι οι 
δυνάμεις του ήταν ακόμα ισχυρότατες και 
κατείχαν όλη την Ελλάδα από τη Άαμία και 
πάνω. Έτσι, παρέδωσαν τους αγωνιστές της 
Αντίστασης βορά στην αντίδραση και τους 
συνεργάτες των ναζί, εξασφαλίζοντας όμως 


20 χρόνια από τον θάνατο του Ερνέστ Μαντέλ 


Ο Ερνέστ Μαντέλ (1923-1995) 
υπήρξε ένας από τους μεγαλύ¬ 
τερους μαρξιστές θεωρητικούς 
του δεύτερου μισού του 20 ου 
αιώνα και ηγέτης της 4 ης Διεθνούς. 

Γεννήθηκε και μεγάλωσε στη Γερμανία 
(έπειτα στο Βέλγιο), σ’ ένα βαθιά πολιτικο¬ 
ποιημένο περιβάλλον, καθώς ο πατέρας του 
ήταν μέλος του ΚΚ Γερμανίας και μαζί με την 
οικογένειά του μετακόμισε στο Βέλγιο μετά 
την άνοδο των Ναζί στην εξουσία. 

Μιλούσε άνετα 5 γλώσσες. 15 ετών, 
εντάσσεται στο Σοσιαλιστικό Επαναστατι¬ 
κό Κόμμα, βελγικό τμήμα της νεότευκτης 4 ης 
Διεθνούς. Βοήθησε στη δημιουργία πυρήνων 
στους βέλγους ανθρακωρύχους και μεταλλω¬ 
ρύχους. Η κατάληψη του Βελγίου από τους 
Ναζί τον σπρώχνει στο αντιστασιακό κίνημα, 
όπου αναπτύσσει διεθνιστική και αντιπολεμι¬ 
κή δράση, απευθυνόμενος τόσο στο βέλγικο 
προλεταριάτο όσο και στα γερμανικά στρα¬ 
τεύματα. Τρεις φορές συνελήφθη, δύο φορές 
δραπέτευσε πείθοντας τους δεσμοφύλακές 
του να τον βοηθήσουν, απευθυνόμενος στα 
αντιστασιακά και διεθνιστικά αισθήματά 
τους. Την τρίτη φορά μεταφέρθηκε σε γερ¬ 
μανικό στρατόπεδο συγκέντρωσης, όπου τον 
βρήκε το τέλος του πολέμου. Όπως έλεγε χα¬ 
ρακτηριστικά, θυμόταν αργότερα (με έκπλη¬ 
ξη κι ο ίδιος) πως ενώ μεταφερόταν στο στρα¬ 
τόπεδο (που σήμαινε σχεδόν βέβαιο θάνατο), 
αισθανόταν χαρούμενος γιατί θα βρισκόταν 
στο επίκεντρο της επερχόμενης ευρωπαϊκής 
επανάστασης, όπως θεωρούσε τη Γερμανία. 


Μετά τον πόλεμο, ηγήθηκε του βελγικού 
τμήματος και έγινε το νεότερο μέλος της 
Γραμματείας της 4 ης Διεθνούς σε ηλικία μόλις 
23 χρονών.Έκτοτε και για μισό αιώνα θα παί¬ 
ξει καταλυτικό ρόλο. 

Το 1950 συμμετείχε στην μπριγάδα της 
4 ης Διεθνούς σε ενίσχυση της γιουγκοσλάβι¬ 
κης επανάστασης και του νεαρού εργατικού 
κράτους της, που απειλούσε να συντρίψει ο 
Στάλιν. Τη δεκαετία του ’50 συνέβαλλε στην 
εκστρατεία υπεράσπισης και ενίσχυσης των 
αντιαποικιακών επαναστάσεων στον Τρίτο 
Κόσμο, από την Αλγερία ως την Κούβα. Έχο¬ 
ντας αρχίσει ν’ αποκτά διεθνή φήμη ως μαρ¬ 
ξιστής οικονομολόγος, καλείται από τον Τσε 
Γκεβάρα να συμμετάσχει στη συζήτηση για 
τη νεοσύστατη σχεδιασμένη οικονομία της 
επαναστατικής Κούβας (μια συζήτηση που 
είχε μια δημοκρατία και ζωντάνια ξεχασμένες 
για πολλά χρόνια κάτω από την καταθλιπτική 
κυριαρχία του σταλινισμού). 

Το 1960 παίζει αποφασιστικό ρόλο στην 
προετοιμασία της μεγάλης γενικής απεργίας 
στο Βέλγιο και διώκεται από το βέλγικο αστι¬ 
κό κράτος. Καθώς οι επαναστατικές προοπτι¬ 
κές αναζωπυρώνονταν στην Ευρώπη, μετα¬ 
τόπισε εκεί σημαντικό μέρος της δράσης του. 
Όχι μόνο συμμετείχε στα φλέγόμενα οδο¬ 
φράγματα του Μάη του ’68, αλλά προσπαθεί 
να βοηθήσει αυτά τα κινήματα να επιτύχουν, 
δίνοντας τις απαραίτητες πολιτικές κατευ¬ 
θύνσεις και προωθώντας την οικοδόμηση 
επαναστατικών κομμάτων/τμημάτων της 4 ης 
Διεθνούς. Ήταν από τους πρωτεργάτες της 


στροφής στην οικοδόμηση της 4 ης Διεθνούς, 
μέσα από την αυτόνομη συμμετοχή της στο 
επαναστατικό κύμα 1965-75, ξεπερνώντας 
τον «εισοδισμό» της προηγούμενης περιόδου. 

Η ακούραστη επαναστατική του δράση 
θα του στοιχίσει την απαγόρευση εισόδου σε 
ΗΠΑ, Γαλλία, στις δύο Γερμανίες, Αυστραλία, 
Νέα Ζηλανδία, Σουηδία κ.α. - και βέβαια σε 
ΕΣΣΔ και Κίνα, καθώς η 4 η Διεθνής πάλευε 
ενάντια στη γραφειοκρατία, για την πολιτική 
επανάσταση στα γραφειοκρατικοποιημένα 
εργατικά κράτη. 

Παρά τις εξελίξεις του 1989-1991, συνεχί¬ 
ζει την δράση του γυρνώντας όλο τον κόσμο 
(πέρασε και από την Ελλάδα) υπερασπίζο¬ 
ντας τις ιδέες του Σοσιαλισμού, αναλύοντας 
και εξηγώντας ήδη από τότε τη βαθιά κρίση 
και τα αδιέξοδα του καπιταλισμού (που τότε 
φάνταζε αιώνιος θριαμβευτής) και την ανα¬ 
πόφευκτη αναγέννηση των εργατικών αγώ¬ 
νων και της αντικαπιταλιστικής αμφισβήτη¬ 
σης. 

Θεωρητικό έργο 

Με το τεράστιο σε όγκο έργο του (εξέ¬ 
δωσε περί τα 2.000 άρθρα και 30 βιβλία σε 
διάφορες γλώσσες), κατέχει μια εξέχουσα 
θέση και εμπλούτισε τον Μαρξισμό. Το 1962 
ολοκληρώνει την Μαρξιστική Πραγματεία 
της Οικονομίας, όπου συμπληρώνει τις βασι¬ 
κές μαρξιστικές θέσεις με νέα ευρήματα των 
κοινωνικών επιστημών. Ακολουθεί η Γέννη¬ 
ση των Οικονομικών Θεωριών του Κ. Μαρξ. 
Σ’ αυτά θα βασιστεί το κολοσσιαίο έργο του 

αμνηστία για τον εαυτό τους! 

Ο Άρης αποφάσισε να αντιδράσει και 
διακήρυξε τη δημιουργία του «νέου ΕΆΑΣ», 
ήταν όμως πια αργά. Ελάχιστοι από τους πα¬ 
λιούς του συμπολεμιστές τον ακολούθησαν. 
Όταν ο γενικός γραμματέας του ΚΚΕ Νίκος 
Ζαχαριάδης επέστρεψε από την αιχμαλωσία 
στο Νταχάου, ο Άρης είχε την αυταπάτη ότι 
η προδοτική πολιτική δεν θα συνεχιζόταν 
και ζητούσε απεγνωσμένα να συναντηθεί 
μαζί του. Αφού εξαπατήθηκε και από τον 
Ζαχαριάδη, ζήτησε από το κόμμα να του 
δοθεί η ευκαιρία να μεταβεί στις γειτονικές 
«Αάίκές Δημοκρατίες» και να εξηγήσει τις 
απόψεις του στο διεθνές κομμουνιστικό κί¬ 
νημα. Ενώ ο Άρης βρισκόταν στην Ήπειρο, 
προσπαθώντας να περάσει στην Αλβανία, ο 
Ζαχαριάδης ανακοίνωσε την αποκήρυξή του, 
ζητώντας από τις κομματικές οργανώσεις να 
μην του δώσουν «ούτε ψωμί, ούτε νερό». Ο 
αναπόφευκτος πια τραγικός επίλογος γρά¬ 
φτηκε στη Μεσούντα Άρτας, όταν ο Άρης 
αναγκάστηκε να αυτοκτονήσει, περικυκλω¬ 
μένος από δυνάμεις του αστικού στρατού και 
παρακρατικούς. Τα καθάρματα της «εθνικο- 
φροσύνης» κρέμασαν τα κεφάλια του Άρη 
και του συντρόφου του Τζαβέλλα σ’ έναν 
φανοστάτη στα Τρίκαλα. 

Σήμερα, 70 χρόνια μετά τη Βάρκιζα και 
την αποκήρυξη του Άρη, το σταλινικό ΚΚΕ 
προδίδει για άλλη μια φορά τους εργαζόμε¬ 
νους, καλώντας σε άκυρη ψήφο στο δημο¬ 
ψήφισμα της 5ης Ιουλίου. Να τους στείλουμε 
οριστικά στο χρονοντούλαπο της ιστορίας! 

■ Γιάννης Χαλάς 

Ύστερος Καπιταλισμός, που είναι μέχρι σή¬ 
μερα η πληρέστερη μελέτη της εξέλιξης του 
μεταπολεμικού καπιταλισμού, του μακρού 
κύματος ανάπτυξης και του περάσματος στο 
μακρύ κύμα κάμψης. 

Αν και τα οικονομικά έργα θα του χαρί¬ 
σουν καθολική αναγνώριση, δεν άφησε κα- 
νέναν τομέα της επαναστατικής πολιτικής 
χωρίς να συμβάλλει στην ανάπτυξή του. Για 
τις μορφές κυριαρχίας της αστικής τάξης, 
ξεχωρίζει το έργο του Για τον φασισμό - για 
την επαναστατική στρατηγική το Εργατικός 
Έλεγχος, Εργατικά Συμβούλια, Αυτοδιαχεί¬ 
ριση - για την ιστορία, μελέτες όπως Το Νό¬ 
ημα του Β ΉΠ - για την αστική και εργατική 
γραφειοκρατία το Χρήμα και Εξουσία - και 
πολλά ακόμα. 

Παρά τα σοβαρά προβλήματα υγείας προς 
το τέλος της ζωής του, συνέχισε ακούραστα 
και πεισματικά την δράση του, αφήνοντας 
μια τεράστια κληρονομιά, θεωρητική και 
πολιτική, πρακτική και ηθική, στην 4 η Διε¬ 
θνή, στο εργατικό και επαναστατικό κίνημα, 
σε κάθε νέο επαναστάτη μαρξιστή, σε κάθε 
αγωνιστή που αναζητά απαντήσεις στα γι- 
γάντια προβλήματα της εποχής μας. Όπως 
επίσης ένα πρότυπο ακούραστης αφοσίωσης 
στην υπόθεση του σοσιαλισμού και λαμπρής 
αισιοδοξίας για το κομμουνιστικό μέλλον 
της ανθρωπότητας. 

Η Ο.Κ.Δ.Ε. καταβάλλει κάθε προσπάθεια 
για την έκδοση των σημαντικότερων από τα 
έργα του και στο φετινό 13° αντικαπιταλι- 
στικό κάμπιγκ στην Καστροσυκιά Πρέβεζας 
(25/7-2/8) διοργανώνει συζήτηση για το 
έργο του. Θα ακολουθήσει σειρά εκδηλώσε¬ 
ων σε διάφορες πόλεις το φθινόπωρο. 

ΟΥΚΡΑΝΙΑ 


Ενιείνειαι η ιμπεριαλιστική επέμβαση 


I Κώστας Δίκαιος 


Φ 


Π αρά τις διαβεβαιώσεις 
τήρησης της συμφωνί¬ 
ας Μινσκ II (ισχύει από 
12/2), στις 3/6 η εκεχει¬ 
ρία έπαψε μετά τον σφοδρό βομβαρ¬ 
δισμό του Ντονμπάς από το ουκρα¬ 
νικό βαρύ πυροβολικό, που σύμφω¬ 
να με την συμφωνία όφειλε να έχει 
αποσυρθεί πολλά χιλιόμετρα μακριά 
από την πρώτη γραμμή! Ασφαλώς, οι 
Ουκρανοί έριξαν την ευθύνη στους 
αντάρτες, που προσπάθησαν να κα¬ 
ταλάβουν το προάστιο του Ντονέτσκ 
Μαριίνκα (παραμένει στα χέρια του 
ουκρανικού στρατού και των φασι¬ 
στικών ταγμάτων, 20 χλμ. από το κέ¬ 
ντρο της πόλης). 

Πρέπει να σημειωθεί ότι ειδικά οι 
Ρώσοι δύσκολα θα άφηναν ανεξέλε¬ 
γκτη την δράση των ανταρτών (σε 
μεγάλο βαθμό ελέγχουν την ηγεσία 
τους), ειδικά καθώς τον Ιούνη εκρεμ- 
μούσαν δύο διασκέψεις (των 07 και 
των ΥΠΕΞ της Ε.Ε.), για την παρά¬ 
ταση ή όχι των κυρώσεων προς τη 
Ρωσία, την άρση των οποίων επιθυμεί 
διακαώς ο ρώσικος ιμπεριαλισμός και 
τις οποίες τουλάχιστον γερμανοί και 
γάλλοι ιμπεριαλιστές έχουν συνδέσει 
με την εφαρμογή της Μινσκ II. Ασφα¬ 
λώς, Ουκρανία, ΗΠΑ, βαλτικές χώρες 
έχουν κάθε λόγο να επιθυμούν την 
άμεση κατάρρευση της συμφωνίας, 
ώστε να ολοκληρωθούν οι επεκτατι¬ 
κές κινήσεις του ΝΑΤΟ στα σύνορα 
της Ρωσίας, χωρίς αυτό να σημαίνει 
ότι οι υπόλοιποι ευρωπαίοι ιμπερια¬ 
λιστές έχουν απεμπολίσει τον στόχο 
επέκτασής τους στα ανατολικά, χρει¬ 
άζεται όμως να είναι πιο προσεκτικοί. 

1. Η Ουκρανία μετατρέπεται όλο 
και περισσότερο σε προτεκτοράτο 
των δυτικών ιμπεριαλιστών, στηριγ¬ 
μένο σε πράκτορές τους και φασί¬ 
στες. Η οικονομική καταστροφή της, 
η πλήρης εξάρτησή της απ’ τα δάνεια 
του ΔΝΤ, δεν αφήνουν κανένα περι¬ 
θώριο ελιγμού στον έτσι κι αλλιώς 
υποταγμένο Ποροσένκο, που διαρ¬ 
κώς απομονώνεται απ’ τον λαό: για¬ 
τί είναι υποχρεωμένος να εφαρμόζει 
τα οικονομικά σχέδια λιτότητας του 
ΔΝΤ και στηρίζει την εξουσία του 
μόνο στο φόβο της ρωσικής επέμ¬ 
βασης, που καλλιεργεί συνεχώς. Ο 
κρατικός μηχανισμός μοιάζει όλο και 
περισσότερο μ’ αυτόν αποικίας. Μετά 
τον διορισμό πρώην υπαλλήλου του 
Στέιτ Ντιπάρτμεντ στη θέση της νέας 
υπουργού οικονομικών στο Κίεβο 
(πήρε υπηκοότητα την ίδια μέρα που 
ανέλαβε τα καθήκοντά της!), ήρθε 



η σειρά του φιλοαμερικάνου πρώην 
ηγέτη της Γεωργίας Σαακασβίλι να 
διορισθεί διοικητής της Οδησσού, 
που κατοικείται από φιλορώσους και 
όπου οι φασίστες έκαψαν ζωντανούς 
48 διαδηλωτές στο «σπίτι των συνδι¬ 
κάτων»! 

Ο Σαακασβίλι είχε προκαλέσει 
επέμβαση των Ρώσων το 2009 στη 
Γεωργία, σαν απάντηση στις προσπά- 
θειές του να την εντάξει στο ΝΑΤΟ 
και να επιτεθεί στη φιλορωσική επαρ¬ 
χία της Οσετίας και Αμπχαζίας. Σή¬ 
μερα καταζητείται στη Γεωργία για 
σωρεία σκανδάλων και αποφάσισε ν’ 
απαρνηθεί τη γεωργιανή υπηκοότητά 
του και να χρισθεί Ουκρανός, τόσο 
για ν’ αποφύγει την απέλαση όσο και 
να προσφέρει... υπηρεσίες στη νέα 
του χώρα! Η τοποθέτησή του αποτε¬ 
λεί μήνυμα στο λαό της Οδησσού ότι 
πρέπει να υποταχτεί στο Κίεβο, όσο 
και στη γειτονική Υπερδνειστερία 
(είχε αποσχιστεί απ’ τη Μολδαβία και 
ζητά ένωση με τη Ρωσία). Η πορεία 
της Ουκρανίας προς το ΝΑΤΟ κερδί¬ 
ζει εδάφη. 

Ο κρατικός μηχανισμός βρίθει και 
από φασίστες του Δεξιού Τομέα, με 
τις ευλογίες των ΗΠΑ. Ο διορισμός 
του Ντμίτρο Γιάρος, επικεφαλής του 
Τομέα στο Γενικό Επιτελείο Εθνικής 
Αμυνας, για να διευκολύνει την στα¬ 
διακή ενσωμάτωση των παραστρατι- 
ωτικών ταγμάτων των φασιστών (που 
έχουν ματοκυλίσει την ΝΑ Ουκρα¬ 
νία), στον τακτικό ουκρανικό στρατό, 
αποδεικνύει την ολοένα και μεγαλύ¬ 
τερη εξάρτηση των τελευταίων από 
τους φασίστες (πολύ περισσότερο 
που οι επιστρατεύσεις αποτυγχά¬ 
νουν). Οι φασίστες θα πληρώνονται 
τώρα απ’ το κράτος, δηλαδή τα δά¬ 
νεια του ΔΝΤ! 

Επίσης, 290 επίλεκτοι αμερικάνοι 
στρατιωτικοί έχουν ξεκινήσει ταχύρ¬ 
ρυθμη εκπαίδευση ουκρανικών «ταγ¬ 
μάτων εθνικής φρουράς» με έμφαση 
σε τακτικές «εσωτερικής ασφάλειας» 
- δηλ. τα φασιστικά τάγματα εκπαι¬ 
δεύονται πλέον επίσημα απ’ τους 
αμερ ικανούς. 

2. Δύο ακόμη εξελίξεις δείχνουν τις 
ιμπεριαλιστικές προετοιμασίες, (α) Η 
Ανατολική Εταιρική Σχέση (ΑΕΣ) συ¬ 
νεδρίασε στη Ρίγα της Λετονίας τον 
Μάη έπειτα από πιέσεις της Πολωνί¬ 
ας, Σουηδίας και χωρών της Βαλτικής, 
ενώ άλλες ευρωπαϊκές χώρες ήταν 
πιο επιφυλακτικές για τη σύγκλησή 
της, για να μην διαταραχτεί το Μινσκ 
II. Η ΑΕΣ στοχεύει στη διάσπαση του 
ζωτικού οικονομικού χώρου της Ρω¬ 
σίας με την επισύναψη προνομιακών 
σχέσεων με την Ε.Ε. των Ουκρανία, 
Γεωργία, Μολδαβία, Αζερμπα¬ 
ϊτζάν, Αρμενία, Λευκορωσία. 
Τρεις απ’ αυτές (Ουκρανία, Γε¬ 
ωργία, Μολδαβία) υπέγραψαν 
το 2014 συμφωνίες σύνδεσης 
με την Ε.Ε., αντίθετα δύο (Λευ¬ 
κορωσία, Αρμενία) αποτελούν 
πλεόν μέλη της Ευρασιατικής 
Οικονομικής Ένωσης (ρώσικη 
απάντηση στην επέκταση της 
Ε.Ε.). Το Αζερμπαϊτζάν (ειδικός 
στόχος των δυτικών ιμπεριαλι¬ 
στών, ώστε ν’ απεξαρτηθεί η Ευ¬ 
ρώπη από το ρωσικό φυσικό αέ¬ 


ριο) μπορεί να διαπραγματευθεί αξιο- 
ποιώντας τον ρυθμιστικό ενεργειακό 
του ρόλο - και έτσι απαιτεί ξεχωριστή 
συμφωνία, απορρίπτοντας την έντα¬ 
ξη στην ΑΕΣ. Όπως και να ’χει, η ΑΕΣ 
αποτελεί επιθετική ενέργεια απέναντι 
στη Ρωσία, (β) 

Οι ΗΠΑ αποφάσισαν πρόσφατα 
(πάλι κατόπιν προτροπής της Πολω¬ 
νίας και των βαλτικών χωρών) την 
εγκατάσταση βαρέος οπλισμού (άρ¬ 
ματα μάχης, τεθωρακισμένα οχήματα 
μεταφοράς προσωπικού, αυτοκινού¬ 
μενα πυροβόλα κ.α.) στη Βαλτική και 
την Αν. Ευρώπη, αρκετά για να εξο¬ 
πλιστεί μια επίλεκτη δύναμη ταχείας 
επέμβασης 5.000! Είναι η πρώτη φορά 
που οι ΗΠΑ αναπτύσσουν βαρύ οπλι¬ 
σμό στα νέα κράτη- μέλη του ΝΑΤΟ 
μετά... τον πρώτο Ψυχρό Πόλεμο! 
Αν σ’ αυτή την εξέλιξη προσθέσουμε 
την άνευ προηγουμένου στρατιωτι¬ 
κή ενίσχυση του ΝΑΤΟ από τον Σε¬ 
πτέμβριο του 2014 με διαρκή γυμνά¬ 
σια, δημιουργώντας μια δύναμη που 
θα μπορεί να αναπτυχθεί μέσα σε 48 
ώρες και επιπλέον διπλασιάζοντας το 
μέγεθος της δύναμης ταχείας επέμβα¬ 
σης (ΝΚΕ) που ήδη διαθέτει, και τη 
δήλωση του αμερικανού υπουργού 
άμυνας Κάρτερ ότι οι ΗΠΑ στηρίζουν 
το Κίεβο όχι μόνο με εκπαιδευτικού 
χαρακτήρα στρατιωτικές αποστολές 
αλλά με την «παροχή όπλων» (παρότι 
ακολούθησε διευκρίνιση αξιωματού- 
χων ότι η Ουάσιγκτον δεν έχει λάβει 
ακόμα τέτοια απόφαση), μπορεί κα¬ 
νείς να καταλάβει τους στόχους του 
ΝΑΤΟ στα ρωσικά σύνορα. Η απά¬ 
ντηση του ρωσικού ιμπεριαλισμού 
ήταν άμεση, ανακοινώνοντας ότι θα 
προσθέσει φέτος 40 νέους διηπει¬ 
ρωτικούς πυραύλους με δυνατότητα 
μεταφοράς πολλών πυρηνικών κεφα¬ 
λών. 

3. Η Ε.Ε. αποφάσισε τη διατήρηση 
των κυρώσεων μέχρι τον Ιανουάριο 
του 2016, χωρίς ωστόσο να τις επαυ¬ 
ξήσει όπως ζητούσαν οι ΗΠΑ και οι 
ευρωπαϊκές χώρες που προωθούν τη 
σύγκρουση με τη Ρωσία. Η απόφαση 
πάρθηκε ανήμερα της επετείου της 
ναζιστικής εισβολής στην ΕΣΣΔ το 
1941! 

Παράλληλα η Ε.Ε. προετοιμάζει 
την ενεργειακή της απεξάρτηση απ’ 
τη Ρωσία, τουλάχιστον σταδιακά, 
ενισχύοντας αγωγούς που θα μετα¬ 
φέρουν το φυσικό αέριο της Κασπίας 
(Αζερμπαϊτζάν, Τουρκμενιστάν), απο¬ 
μονώνοντας την Ρωσία και σχεδιά¬ 
ζοντας τη μεταφορά φυσικού αερίου 
από την Αλγερία, το Ιράν και ίσως και 
τις ΗΠΑ στα πλαίσια της (Διατλα- 
ντικής Εταιρικής Σχέσης Εμπορίου). 
Απάντηση της Ρωσίας είναι ο αγωγός 
ΤιπΈδΙτεαπι, που διέρχεται από Τουρ- 
κία-Ελλάδα και διοχετεύει φυσικό 
αέριο μέσω Βαλκανίων στην Κεντρι¬ 
κή Ευρώπη, παρακάμπτοντας πλήρως 
της Ουκρανία. Η ΟαζρΓοηι βιάζεται, 
προωθεί συμφωνία με την Τουρκία, 
ώστε ο αγωγός να λειτουργήσει στα 
τέλη του 2016 και να μην χρειαστεί 
νέα σύμβαση με την Ουκρανία. 

Το 19° Διεθνές Οικονομικό Φό¬ 
ρουμ της Αγ. Πετρούπολης (το ρω¬ 
σικό Νταβόι), παρά την προσπάθεια 
μποϋκοτάζ από τη Δύση, είχε μεγάλη 


επιτυχία, με τις συμμετοχές να ξεπερ¬ 
νούν κάθε προηγούμενο. Φάνηκε μια 
στροφή προς ανατολάς (Κίνα, Ινδία, 
Ιράν), δείχνοντας την τάση κίνησης 
της Ρωσίας προς τους ΒΚΙΟδ. Η πα¬ 
ρουσία/ομιλία Τσίπρα, η υπογραφή 
μνημονίου συνεργασίας για το ελ¬ 
ληνικό τμήμα του ΤιπΈίδΚ δίτε&ιη 
(Νότιος Ευρωπαϊκός Αγωγός), έχουν 
προκαλέσει αντιδράσεις των ΗΠΑ 
και της Ε.Ε. και μάλλον συμπεριλαμ- 
βάνεται στους λόγους επιδιώκουν 
ισοπέδωση της ελληνικής κυβέρνη¬ 
σης. Παράλληλα, βέβαια, το υπουρ¬ 
γείο Εξωτερικών (στην προ τριμήνου 
επίσκεψη του ΥΠΕΞ Κοτζιά στο Κί¬ 
εβο) έχει υπογράψει σύμβαση με την 
Ουκρανία για τη νοσηλεία Ουκρα¬ 
νών τραυματιών, μελών της Εθνικής 
Φρουράς, περιλαμβανομένου και του 
φασιστικού τάγματος Αζόφ, που έχει 
διαπράξει εγκλήματα πολέμου στον 
Ντονμπάς. 

4. Τον Μάιο πραγματοποιήθηκε 
στο Ντονμπάς Διεθνές Φόρουμ αλ¬ 
ληλεγγύης με συμμετοχή διεθνών 
αντιπροσωπειών αριστερών οργανώ¬ 
σεων τόσο της Ουκρανίας (Ανατολι¬ 
κή και Δυτική), όσο και ευρωπαϊκών 
(συμπεριλαμβανομένου του 2 ου Διε¬ 
θνούς Αντιφασιστικού Καραβανιού 
Αλληλεγγύης, με 120 ακτιβιστές από 
10 ευρωπαϊκές χώρες και 15 Έλλη¬ 
νες). Η συμμετοχή αποτελεί ενίσχυ¬ 
ση ενός λαού που μάχεται ενάντια 
στους δυτικούς ιμπεριαλιστές και 
στους υποστηρικτές τους. Στο Ντον¬ 
μπάς, υπάρχουν τεράστια κοινωνικά 
προβλήματα, αφού έχει καταστραφεί 
η παραγωγή, συνεχίζονται οι βομ¬ 
βαρδισμοί, έχουν κοπεί συντάξεις και 
μισθοί από το Κίεβο, υπάρχουν τρο¬ 
μακτικές ελλείψεις σε είδη πρώτης 
ανάγκης (υπάρχουν θάνατοι ακόμα 
και από υποσιτισμό) - αλλά ο λαός 
αγωνίζεται να επιβιώσει βασισμένος 
στον αγώνα για ανεξαρτησία από το 
φασιστικό Κίεβο και μ’ ένα ιδεολογι¬ 
κό φάσμα από τον ρώσικο μεγαλοϊ¬ 
δεατισμό, τη θρησκευτική ορθοδοξία, 
τον ρωσικό εθνικισμό μέχρι την αυτο¬ 
διάθεση, την πάλη ενάντια στην εκμε¬ 
τάλλευση των ολιγαρχών και ακόμα 
ακόμα τον σοσιαλισμό! Πράγματι, 
στις τελευταίες εκλογές οι Ρώσοι 
κατάφεραν να ελέγξουν την ηγεσία 
των ανταρτών, ωστόσο υπάρχουν και 
ανεξάρτητα κομμάτια που δεν θέλουν 
υποταγή στους ρώσους ιμπεριαλιστές 
(όπως το κομμουνιστικό τμήμα της 
μηχανοκίνητης Ταξιαρχίας «Φάντα¬ 
σμα», που δεν δέχτηκε να υπακούσει 
στην εντολή της Λαϊκής Δημοκρα¬ 
τίας του Λουγκάνσκ για στρατιωτι¬ 
κή ενοποίηση, υπαγορευμένη απ’ τη 
Μόσχα). Ο διοικητής της Ταξιαρχίας 
Μοζγκοβόι δολοφονήθηκε τον Μάιο 
σε φασιστική ενέδρα. 

Η ενίσχυση των αγωνιστών στο 
Ντονμπάς, που μάχονται την πρώτη 
φασιστική κυβέρνηση στην Ευρώπη 
μετά το τέλος του Β' Παγκόσμιου 
Πολέμου, περνά μέσα από την άσκη¬ 
ση πίεσης στη δική μας κυβέρνηση 
να μην παρέχει πολιτική ή άλλη υλι¬ 
κή υποστήριξη στο καθεστώς του 
Κιέβου, στο βάθεμα των ρηγμάτων 
στο εσωτερικό του δυτικού ιμπερια¬ 
λιστικού μπλοκ και της Ε.Ε. 

